title: হাসান আল-খাররাত

text: বিদ্রোহী গ্রুপগুলোর মধ্যকার অমিল ও স্বাধীনভাবে কাজ করার ফলে কেন্দ্রীয় নিয়ন্ত্রণ প্রতিষ্ঠা করা কঠিন ছিল। ২৬ নভেম্বর সাকবা গ্রামে বিদ্রোহী নেতাদের একটি বৈঠক অনুষ্ঠিত হয়। এই বৈঠকে সাইদ আল-আস গাওতায় লুঠতরাজের জন্য হাসান আল-খাররাত, দুমা ভিত্তিক আকাশা ভ্রাতৃবৃন্দ এবং দ্রুজ ও বেদুইন যোদ্ধাদের অভিযুক্ত করেন। আল-শাল্লাশের বিরুদ্ধে হাসান আল-মিদান ও দুমার বাসিন্দাদের কাছ থেকে জোরপূর্বক অর্থ আদায়ের অভিযোগ করেন। তবে বিতর্ক সত্ত্বেও কেন্দ্রীয় বিদ্রোহী কমান্ডের মাধ্যমে গাওতার বাসিন্দাদের মধ্য থেকে যোদ্ধা সংগ্রহ বৃদ্ধি ও সমন্বিত সামরিক আক্রমণ পরিচালনা এবং গুপ্তচরদের মৃত্যুদন্ডের জন্য একটি বিপ্লবী আদালত প্রতিষ্ঠার জন্য একটি সরকার গঠনের ব্যাপারে সমঝোতা হয়। এই বৈঠকে জাবদিন গ্রাম এবং দুমা সড়কের উত্তরের মধ্যবর্তী স্থান আল-খাররাতের সামরিক অঞ্চল হিসেবে গৃহিত হয়। বিদ্রোহীদের সামরিক তৎপরতায় নেতৃস্থানীয় ভূমিকা পালন সত্ত্বেও হাসান আল-খাররাতকে এবং আল-বাকরির মিত্রদের কাউকে নবগঠিত বিদ্রোহী কাউন্সিলে অন্তর্ভুক্ত করা হয়নি। আল-আস বিদ্রোহীদের সামগ্রিক প্রধান হন।


title: হাসান আল-খাররাত

text: নভেম্বর ও ডিসেম্বর মাসে হাসান আল-খাররাতের যোদ্ধারাসহ আরও তিনটি বিদ্রোহী গ্রুপ গাওতা জুড়ে ফরাসি অবস্থানের উপর হামলা চালায়। ২২ নভেম্বর হাসান প্রায় ৭০০ জন যোদ্ধার একটি দলকে নিয়ে দামেস্কের বাইরে প্রায় ৫০০ জন ফরাসি সৈনিকের বিরুদ্ধে একটি যুদ্ধে নেতৃত্ব দেন। হাসানের বাহিনী ফরাসিদের ক্ষতি করতে পারলেও তার নিজের বাহিনীর ৩০জন নিহত এবং ৪০জন আহত হয়। ৫ ডিসেম্বর হাসান আল-খাররাত, আবদুল কাদির সুক্কার, সুলতান আল-আত্রাশের ভাই জায়েদ, ইজ্জউদ্দিন আল-হালাবি এবং খলিল আল-বাসালি ২,০০০ বিদ্রোহী যোদ্ধাকে নিয়ে দামেস্কের দক্ষিণে আল-কাদামে ফরাসি সেনা ঘাটিতে আক্রমণ করেন।


title: হাসান আল-খাররাত

text: ১২ অক্টোবর ফরাসি বাহিনী ট্যাংক, গোলন্দাজ ও বিমান আক্রমণের সহায়তা নিয়ে আল-জুরের জঙ্গলে গাওতা বিদ্রোহীদের আবদ্ধ ও উৎখাতের জন্য ব্যাপক আকারে অপারেশন শুরু করে। ফরাসিরা বারাদা নদীর তীর ধরে হাসান আল-খাররাতের লোকেদের অনুসরণ করলেও তাদের গ্রেপ্তার করতে পারেনি। আল-মালিহার কিছু বাসিন্দা ফরাসি অভিযানের ব্যাপারে বিদ্রোহীদের পূর্বেই তথ্য দিয়েছিল। ফরাসিরা অপারেশন থেকে ফিরে আসার পর গ্রাম লুঠ করে এবং আগুন লাগিয়ে দেয়। ফরাসি গোয়েন্দা কর্মকর্তাদের দাবি মতে এক সপ্তাহ পূর্বে আল-মালিহার এক বালক ফরাসিদের উপস্থিতি সম্পর্কে হাসানের বাহিনীকে জানানোর কারণে গ্রামের উপর সম্মিলিতভাবে শাস্তি দেয়া হয়েছিল। এভাবে ফরাসি গোয়েন্দারা বিদ্রোহীদের কর্তৃক ফরাসি বাহিনীর বন্দীত্বের জন্য সহায়তা করার কারণে প্রতিশোধ হিসেবে গ্রামের উপর হামলাকে যথাযথ বলেছে।


title: হাসান আল-খাররাত

text: দ্রুজদের কর্মকাণ্ডের খবর পেয়ে আল-বাকরি ফরাসি বাহিনীর অবস্থানস্থল দামেস্কের দুর্গ এবং আজম প্রাসাদ দখলের পরিকল্পনা করেন। হাইকমিশনার মরিস সারাইল ১৭-১৮ অক্টোবর এই প্রাসাদে থাকবেন বিদ্রোহীরা এমন তথ্য পেয়েছিল। হাইকমিশনার একজন জেনারেল ছিলেন। তিনি ফ্রান্সের তরফ থেকে সিরিয়ার সামগ্রিক প্রশাসন পরিচালনা করতেন এবং সর্বময় ক্ষমতা তার হাতে ছিল। সারাইলকে বন্দী করা ছিল বিদ্রোহীদের অন্যতম প্রধান উদ্দেশ্য। এসময়ে দামেস্কে বিদ্রোহীদের মধ্যে শুধু হাসান আল-খাররাতের "ইসাবাত" বাহিনী এবং জাবাল আল-দ্রুজ, আল-মিদান ও গাওতার যোদ্ধাদের নিয়ে গঠিত একটি মিশ্র বাহিনী ছিল। এ কারণে সুলতান আল-আত্রাশকে আল-বাকরি অতিরিক্ত যোদ্ধা পাঠাতে বলেন। আল-আত্রাশ উত্তর দেন যে তিনি হাওরানে অপারেশন নিয়ে ব্যস্ত আছেন তবে তিনি এখানকার সামরিক তৎপরতা শেষ করার পর দামেস্কে তার পুরো দল নিয়ে যোগ দেবেন। হামা অঞ্চলের বিদ্রোহী নেতা ফাওজি আল-কায়ুকজিকেও আসতে বলা হয়। কিন্তু ফিরতি চিঠি দামেস্কে এসে পৌছার আগে আল-বাকরি অপারেশন শুরুর সিদ্ধান্ত নেন।


title: হাসান আল-খাররাত

text: দামেস্কে ফরাসি অবস্থানে রাত্রিকালীন আক্রমণের কারণে হাসান আল-খাররাতের খ্যাতি দ্রুত ছড়িয়ে পড়ে। আল-শাগুর, সারুজা ও জাজমাতিয়া বসতিতে হাসান ও তার "ইসাবাত"রা সব ফরাসি ভবন ধ্বংস করে দেয়, ফরাসি বাহিনীর সাথে লড়াই করে তাদের নিরস্ত্র ও বন্দী করে। পূর্ব গাওতা, বিশেষত বৃক্ষাচ্ছাদিত আল-জুর জঙ্গল এবং আল-শাগুর কোয়ার্টার তার অপারেশনের এলাকা ছিল। অক্টোবরের প্রথম সপ্তাহে হাসান ও তার যোদ্ধাদের গ্রেফতার করার জন্য ৬০ সদস্যের একটি ফরাসি দল নিযুক্ত করা হয়। তারা আল-মালিহার মুখতারের ("গ্রামপ্রধান") বাড়িতে আশ্রয় নেয়। সন্ধ্যায় দামেস্ক, গাওতা ও জাবাল আল-দ্রুজের বিদ্রোহীদের নিয়ে গঠিত যৌথবাহিনী মুখতারের বাড়িতে হানা দেয় এবং পুরো ফরাসি দলকে বন্দী করে। এসময় একজন ফরাসি সৈনিক মারা যায়। বাকিদের নিরস্ত্র করা হয়। অধিকাংশ ফরাসি সৈনিককে তাদের মালপত্র ছাড়া দামেস্কে পাঠিয়ে দেয়া হয়। তবে চারজন অফিসারকে জাবাল আল-দ্রুজে পাঠানো হয়েছিল। তারা বিদ্রোহীদের প্রতিহত করেনি জানার পর সুলতান পাশা আল-আত্রাশ তাদের মুক্তি দেন।


title: হাসান আল-খাররাত

text: সিরিয়ান জাতীয়তাবাদি নেতা আবদুর রহমান শাহবান্দার গাওতা ও দামেস্কে ফরাসিদের বিরুদ্ধে যুদ্ধে হাসান আল-খাররাতকে অগ্রগণ্য ভূমিকা পালনকারী হিসেবে বর্ণনা করেছেন। ইতিহাসবিদ ড্যানিয়েল নিপ লিখেছেন যে আল-খাররাত ছিলেন দামেস্ক ভিত্তিক বিদ্রোহী নেতাদের মধ্য সবচেয়ে পরিচিত। ফিলিপ এস. খুরি বলেছেন যে আল-খাররাত ছিলেন কাবাদাইদের মধ্যে সবচেয়ে সম্মানিত। আল-খাররাত ও তার পুত্র ফাখরি তাদের কর্মকাণ্ড এবং ফরাসি বিরোধী সংগ্রামে নিহত হওয়ার কারণে সিরিয়ানদের কাছে শহীদ হিসেবে সম্মানিত হন।


title: হাসান আল-খাররাত

text: ১৯২৫ খ্রিষ্টাব্দের আগস্টে নাসিব আল-বাকরি এবং শাহবান্দারের মধ্যে বৈঠকের পর আল-বাকরি অভ্যুত্থানে যোগ দেয়ার জন্য হাসানকে উৎসাহিত করেন। আল-বাকরির এই অনুরোধ হাসান সাড়া দিয়েছিলেন। তিনি বিদ্রোহের জন্য তিনি দামেস্কের বাসিন্দাদের নিয়ে একটি বাহিনী গড়ে তোলেন। ইতিহাসবিদ মাইকেল প্রুভেন্সের মতে হাসান এই কাজের জন্য উপযুক্ত ব্যক্তি ছিলেন। তার নেতৃত্বাধীন বাহিনী "ইসাবাত আল-শাওয়াগিরাহ" নামে পরিচিত ছিল। আল-শাগুর নাম থেকে এই নামের উদ্ভব হয়েছে। তবে তার দলের সদস্যরা জারমানা, কাফর বাতনা, বাইত সাহিম, আল-মালিহা ও আল-আমারা গ্রাম থেকেও এসেছিলেন। এছাড়াও হাসান দামেস্কের সুফি শাইখ মুহাম্মদ আল-হিজাজের সাথেও সম্পর্ক স্থাপন করেছিলেন। সাইদ আল-আসের মতে তারা দুইজন বিদ্রোহে ইসলামি মাত্রা যোগ করেছিলেন।


title: নীল অতিদানব তারা

text: কালপুরুষ নক্ষত্রমন্ডলের বাণরাজা তারাটি একটি বহুল পরিচিত নীল অতিদানব তারা। এর ভর সূর্যের ভরের ২০ গুণ এবং এর ঔজ্জ্বল্য সূর্যের ঔজ্জ্বল্যের ৬০,০০০ গুণ। যদিও এই ধরণের তারার সংখ্যা ও স্থায়ীত্ব কম তবুও এদের ঔজ্জ্বল্যতার কারণে রাতের আকাশে খালি চোখে এদেরই বেশি দেখতে পাওয়া যায়।


title: কালপুরুষ মণ্ডল

text: কালপুরুষ আকাশের সবচেয়ে পরিচিত তারামন্ডল হিসেবে গণ্য হতে পারে। এই মন্ডলটি খুব সহজেই চিহ্নিত করা যায়। শিকারী নামে সুপরিচিত এই মন্ডলের উল্লেখযোগ্য তারাগুলো মহাকাশের বিষুবীয় অঞ্চলে অবস্থান করায় পৃথিবীর সব অঞ্চল থেকে একে দেখা যায়। উত্তর গোলার্ধে শীত শেষ সময় হতে বসন্তের প্রাথমিক সময় পর্যন্ত কালপুরুষ মন্ডলটি দেখা যায়।


title: হ্যালির ধূমকেতু

text: হ্যালির ধূমকেতু (ইংরেজি ভাষায়: Halley's Comet), প্রতি ৭৫-৭৬ বছর পরপর পৃথিবীর আকাশে দৃশ্যমান হয়ে উঠা একটি ধূমকেতু। বিখ্যাত ইংরেজি জ্যোতির্বিজ্ঞানী এডমান্ড হ্যালির নামানুসারে এর নামকরণ করা হয়েছে। এর অফিসিয়াল ডেসিগনেশন হচ্ছে ১পি/হ্যালি। মাঝে মাঝে একে "কমেট হ্যালি" তথা "ধূমকেতু হ্যালি" নামে ডাকতে দেখা যায়। প্রতি শতাব্দীতেই আকাশে কোন কোন তারা অনেক উজ্জ্বলভাবে দৃশ্যমান হয়ে উঠে। এর অনেকগুলোই আবার দীর্ঘ সময় ধরে দৃশ্যমান থাকে। কিন্তু হ্যালির ধূমকেতু একমাত্র স্বল্পমেয়াদী ধূমকেতু যা খালি চোখেও স্পষ্ট দেখা যায়। সে হিসেবে এটি খালি চোখে দৃশ্যমান একমাত্র ধূমকেতু যা একজন মানুষের জীবদ্দশায় দুইবার দেখা দিতে পারে। ১৯৮৬ সালে সৌর জগৎতের অভ্যন্তরভাগে এই ধূমকেতুকে শেষবারের মত দেখা গিয়েছিল। ২০৬১ সালে এটি আবার পৃথিবীর আকাশে দেখা দেবে।


title: কালপুরুষ নীহারিকা

text:
এই নীহারিকাটি খালিচোখে দৃশ্যমান এবং দূষনমুক্ত জায়গা থেকেও খালিচোখে দেখা যায়। এটা কালপুরুষ কর্তৃত্ব মাঝখানে "তারকা" হিসেবে দেখা হয় ,যার তিনটি বড় তারকা দক্ষিণ কালপুরুষ বেল্ট অবস্থিত। খালি চোখে তারাগুলো অস্পষ্ট/ঝাপসা দেখায়,ছোট দূরবীন অথবা ছোট টেলিস্কোপ এর মাধ্যামে পরিষ্কার দেখা যায়। কেন্দ্রীয় অঞ্চলের শীর্ষ পৃষ্ঠ উজ্জ্বলতা হল ১৭ Mag/arcsec and বাইরের নীলাভ ভাস একটি শিখর পৃষ্ঠ উজ্জ্বলতা আছে যা ২১.৩ Mag/arcsec.
কালপুরুষ নীহারিকাটি বহন করে খোলা গুচ্ছ, যা অসমাস্তরাল বাহুবিশিষ্ট চতুর্ভুজ হিসেবে পরিচিত,যার কারণ তারকাগুচ্ছএর চারটি প্রধান তারা. এর মধ্যে দুটি সহজে সমাধান করা যায় রাতের আকাশে বাইনারি সিস্টেমের মাধ্যমে, যা সর্বমোট ৬ টি তারা.অসমাস্তরাল বাহুবিশিষ্ট চতুর্ভুজের তারা গুলো এখনো প্রাথিমক বছরে আছে। অসমাস্তরাল বাহুবিশিষ্ট চতুর্ভুজ এর উপাদান সম্ভবত অনেক বেশি "কালপুরুষ নীহারিকা ক্লাস্টার" যা সংযুক্ত বা একত্রিত হয়েছে প্রায় ২,০০০ তারা নিয়ে এবং ২০ আলোক বর্ষ জুড়ে।. সম্ভবত ২০০ মিলিয়ন বছর আগে এই কালপুরুষ নীহারিকা ক্লাস্টার ধাবিত তারা এর ঘর ছিল। যা বর্তমানে কালপুরুষ নীহারিকাটি থেকে দূরে সরে যাচ্ছে এর কারণ দ্রুতবেগ যা ১০০এনবিএসপি;কি.মি/সে থেকেও বেশি


title: গ্যালিলিও গ্যালিলেই

text: খালি চোখে অদৃশ্য অসংখ্য নক্ষত্রের অস্তিত্ব দূরবীক্ষণ যন্ত্রে ধরা পড়ে। সে সময় খালি চোখে কৃত্তিকা তারামণ্ডলে মাত্র ৬টি নক্ষত্র দেখা যেত; কিন্তু গ্যালিলিও দূরবীক্ষণ যন্ত্রের দ্বারা ৩৬টি নক্ষত্র পর্যবেক্ষণ করেন। সে সময়ের রহস্যময় ছায়াপথ মিল্কিওয়ে পর্যবেক্ষণ করে দেখান যে, তা আসলে অসংখ্য নক্ষত্রের সমষ্টি। দূরবীক্ষণ যন্ত্রের সাহায্যে তিনি বিষমতারা, নক্ষত্রপুঞ্জ এবং কয়েকটি নীহারিকাও আবিষ্কার করেছিলেন।


title: কুরআনের সমালোচনা ও খণ্ডন

text: সমালোচকগণ বলেন, পানি চক্রের এ প্রধান চারটি ধাপের মধ্যে ১, ২, ও ৪ নম্বর ধাপ তিনটি আমাদের অতি পরিচিত এবং খালি চোখেই দেখা যায়। বাষ্পীভবনের ধাপটি চোখে দেখা যায় না এবং চিন্তা করাও অত্যন্ত দুষ্কর। আশ্চর্যজনকভাবে, কুরআন বিভিন্ন স্থানে পানি চক্রের ১, ২, ও ৪ নম্বর ধাপগুলো পুংখানুপুংখরূপে বর্ণনা করেছে, যা সহজেই চোখে দেখা যায় এবং সপ্তম শতকের একজন মানুষের জন্য খুবই সাধারণ অভিজ্ঞতা। কিন্তু যেটি সাধারণ অভিজ্ঞতা নয়, সেটি হলো বাষ্পীভবন। এটি খালি চোখে দেখা যায় না এবং এ সম্বন্ধে পূর্ব থেকে জ্ঞান না থাকলে এটি কল্পনা করাও দুরূহ। কুরআন খুবই বিস্ময়করভাবে বাষ্পীভবনের এ ধাপটি নিয়ে মৌনতাবলম্বন করেছে, যা এটিই নির্দেশ করে যে, কুরআনের রচয়িতা সাধারণ অভিজ্ঞতালব্ধ বহির্ভূত এ ঘটনাটি সম্বন্ধে ওয়াকিবহাল ছিলো না।


title: লম্বা স্কেলী কুকুর জীব

text:
দেহ লম্বা, সরু, দেখতে জিহ্বার ন্যায়, চাপা। তুণ্ড গোলাকার বা স্থূলভাবে সূঁচালো। উপরের চোখ নিচের চোখের চেয়ে সামনে থাকে। চষ্ণু অবস্থিত আঁকড়া খাটো যা চোখের সামনে এবং নিচের চোখের সম্মুখে নালাকার নাসারন্ধ্র অবস্থিত।
ঠোঁট ঝালরযুক্ত নয়। উলম্ব পাখনা আঁইশযুক্ত। দেহ বাদামী বর্ণের এবং অনিয়মিত কালচে ফোঁটযুক্ত বা ফোঁটাবিহীন।


title: তারামণ্ডল

text: ইন্টারন্যাশনাল অ্যাস্ট্রোনমিক্যাল ইউনিয়ন (আইএইউ) আকাশকে ৮৮টি ভাগে ভাগ করেছে যার প্রত্যেকটির রয়েছে সুস্পষ্ট সীমারেখা। এর ফলে এখন পৃথিবী থেকে দৃশ্যমান মহাকাশের প্রতিটি স্থানই কোন না কোন তারামণ্ডলের মধ্যে পড়ে। খ-গোলকের উত্তর গোলার্ধে অবস্থিত তারামণ্ডলসমূহের নামকরণ ও বিভাগ মূলত প্রাচীন গ্রিক প্রথা অনুসারেই করা হয়েছে। মধ্যযুগীয় জ্যোতির্বিজ্ঞানের প্রভাবও এতে রয়েছে। এছাড়া রাশিচক্রের চিহ্নসমূহও এতে অন্তর্ভুক্ত হয়েছে।


title: লেগুন নেবুলা

text: Giovanni Hodierna ১৬৫৪ সালে নেবুলাটি আবিষ্কার করেন। এই নেবুলাটি এখন পযন্ত আবিষ্কৃত খালি চোখে দৃশ্যমান নক্ষত্রের জন্মদাত্রী দুইটি নেবুলার মধ্যে একটি। খালি চোখে রাতের আকাশে তাকালে মধ্য-উত্তর অক্ষে ক্ষীনভাবে এই নেবুলাটি দেখা যায়। টেলিস্কোপের সাহায্যে ডিম্বাকৃতির মেঘের মতো দেখায়।


title: এইচডি ১০১৮০

text: লম্বন পরীক্ষা থেকে দেখা গেছে পৃথিবী থেকে তারাটির দূরত্ব ১২৭ আলোকবর্ষ। এর আপাত মান হচ্ছে ৭.৩৩, অর্থাৎ খালি চোখে রাতের আকাশে একে দেখা সম্ভব না, তবে দেখার জন্য একটা ছোট দুরবিনই যথেষ্ট। তারাটির বিষুবলম্ব -৬০° অর্থাৎ ক্রান্তীয় অঞ্চলের উত্তরের অঞ্চল থেকে তারাটি দেখা সম্ভব নয়।


title: ডেক্সটার সিরিয়াল

text: টিভি সিরিয়াল ডেক্সটারডেক্সটার হলো আমেরিকান টেলিভিশনের অপরাধ সংক্রান্ত নাট্য যা ২০০৬ এর ১ অক্টবর থেকে ২০১৩ এর ১২ সেপ্টেম্বর পর্যন্ত চলে|এর মূল চরিত্র ডেক্সটার মরগেন(মাইকেল সি. হল),একজন ফরেনসিক প্রকৌশলী যে রক্ত প্যাটার্ন বিশ্লেষণে অভিজ্ঞ এবং মায়ামি মেট্রো পুলিশ ডিপার্টমেন্টে কাজ করে|সে দ্বৈত জীবন অতিবাহিত করে যেখানে একদিকে সে সিরিয়াল হত্যাকারী ও অন্যদিকে ফরেনসিকে দক্ষ কর্মকর্তা|প্রথম সিজনটি ডার্কলি ড্রিমিং ডেক্সটার-সাহিত্যকর্ম থেকে নেয়া যা জেফ লিন্ডসের লেখা|


title: ইট’স অ্যালাইভ! (ডেক্সটার)

text:
"ডেক্সটার"এর প্রথম মৌসুম জেফ লিন্ডসের ঊপন্যাস "ডার্কলি ড্রিমিং ডেক্সটার" অনুসরণে নির্মিত হয়েছে। এটিই এই সিরিজের প্রথম কোন উপন্যাস যেটির অনুসরণে টেলিভিশন শো নির্মিত হয়েছে। যদিও ধারাবাহিকের প্রয়োজনে বেশ কিছু পরিবর্তন আনা হয়েছিল। দ্বিতীয় মৌসুম লিখার সময় ড্যানিয়েল কেরন জানান যে লেখকেরা দ্বিতীয় বই "আশাব্যাঞ্জক মনে করছেন না" তাই তারা লিন্ডসের ডেক্সটার সিরিজের দ্বিতীয় বই "ডিয়ারলি ডেভোটেড ডেক্সটার" থেকে সরে আসছেন।
বরং, "তারা বড় ধরনের একটি সিদ্ধান্ত নিয়েছেন "কেমন হয় যদি ডেক্সটারের হত্যা করা লাশগুলো আবিষ্কার হয়?" এবং সেই অনুসারেই সমস্ত মৌসুমের তালিকা করেছেন।" সহকারী প্রযোজক ক্লাইড ফিলিপ্সের মতে, তারা প্রথম মৌসুমের শেষ পর্বের পাঁচ সপ্তাহ পর কাহিনী শুরু করার সিদ্ধান্ত নেন। "যেন সবগুলো চরিত্রের মানসিক অবস্থা সত্যিকারের সময়ের সাথে মিলে এবং চরিত্র যা হয়েছে তার সাথে তাল মিলিয়ে চলতে পারে।" কেরোন আরো বলেন, "ডেক্সটারের ভালো দিক হল এতে চরিত্রগুলোর আবেগীয় অণুরণ তুলনামূলকভাবে কম।" দ্বিতীয় মৌসুমে ডেক্সটারের অবস্থা নিয়ে কথা বলতে গিয়ে মাইকেল সি. হল জানান, "আমি মনে করি তার পৃথিবী সত্যিকার অর্থেই নড়ে গিয়েছিল। সে নিজের ভাইকে খুন করেছে।ডেক্সটারের ভাই সত্যিকারের ডেক্সটারকে চিনতো এবং জেনেশুনেই সে ডেক্সটারকে মেনে নিয়েছিল। এরকম একজনকে খুন করা সে কখনো কল্পনাও করেনি কিন্তু তার আর কোন উপায়ও ছিল না। আর এই ব্যাপারটা তাকে তখনও ভোগাচ্ছে।"


title: ইট’স অ্যালাইভ! (ডেক্সটার)

text: '"ইট'স অ্যালাইভ"' মার্কিন টেলিভিশন নাটক সিরিজ 'ডেক্সটার'এর দ্বিতীয় মৌসুমের প্রথম এবং সম্পূর্ণ সিরিজের ১৩ তম পর্ব। ২০০৭ সালের ৩০শে সেপ্টেম্বর মার্কিন যুক্তরাষ্ট্রের শোটাইমে এটি সর্বপ্রথম সম্প্রচারিত হয়।  পর্বটি লিখেছেন ড্যানিয়েল কেরন এবং পরিচালনা করেছেন টনি গোল্ডউইন। প্রথম মৌসুমের শেষ পর্ব প্রচারের পাঁচ সপ্তাহ পর এই পর্বটি প্রচার হয়। সার্জেন্ট জেমস ডক্স (এরিক কিং) ডেক্সটার মর্গান (মাইকেল সি. হল) এর পিছু নেয়া শুরু করে এবং ডেক্সটার নিজের প্রথম সুযোগে খুন করতে অপারগ হয়। অন্যদিকে ডেক্সটারের বোন, ডেবরা মর্গান (জেনিফার কারপেন্টার) তার প্রাক্তন বাগদত্তার হাতে খুন হওয়া থেকে বেঁচে ফিরে পুনরায় অফিসে যোগ দেয়। ডেক্সটারের গার্লফ্রেন্ড রিটা বেনেট (জুলি বেঞ্জ) প্রমান থাকা সত্ত্বেও বিশ্বাস করে না যে ডেক্সটারই রিটার প্রাক্তন স্বামী, পল (মার্ক পেলেগ্রিনো)কে হাজতে পাঠিয়েছে।


title: সীয়িং রেড (ডেক্সটার)

text: সীয়িং রেড মার্কিন টেলিভিশন নাটক সিরিজ ডেক্সটারের প্রথম মৌসুমের দশম পর্ব। ২০০৬ সালের ৩রা ডিসেম্বর এটি শো টাইমে সর্বপ্রথম প্রচারিত হয়। পর্বটি লিখেছিলেন কেভিন আর. মেনার্ড এবং পরিচালনা করেছিলেন মাইকেল কুয়েস্তা। পর্বটিতে মায়ামি হোমিসাইড ডিপার্টমেন্টের দল একটি রক্তাক্ত অপরাধ এলাকা পরিদর্শন করে। সেখানে বিশেষজ্ঞ ডেক্সটার মর্গান ( মাইকেল সি. হল) নিজের ছোটবেলার  আঘাতমূলক স্মৃতির মুখোমুখি হয়। অন্যদিকে, ডেক্সটারের গার্লফ্রেন্ড রিটা বেনেট (জুলি বেঞ্জ) কে তার প্রাক্তন স্বামী পল বেনেট (মার্ক পেলেগ্রিনো) কে হামলার দায়ে অভিযুক্ত  এবং তার বাচ্চাদের নিজের কাছে রাখার আইনগত হারানোর ঝুঁকির সম্মুখীন হয়। গোয়েন্দা এঞ্জেল বাতিস্তা (ডেভিড জায়াস) আইস ট্রাক খুনী "শারীরিকভাবে বিকলাঙ্গের প্রতি যৌনতার জন্য আকৃষ্ট" বলে ইঙ্গিত পায়।


title: ইনুইয়াশা

text:
উত্তর আমেরিকাতে ভিজ মিডিয়া আনিমেটির ইংরেজি সংস্করণ প্রকাশের অনুমতি পায়। সিরিজটি প্রথমে অ্যাডাল্ট সুইমে (যদিও এটিকে টুনামি চ্যানেলে সম্প্রচারের কথা) ৩১শে আগস্ট, ২০০২ সাল থেকে ২৭শে অক্টোবর, ২০০৬ সাল পর্যন্ত এবং পরবর্তীতে ২০০৬ থেকে ২০১৪ সাল পর্যন্ত সম্প্রচার করা হয়। টুনামি সিরিজটি সম্প্রচারের অধিকার হারানোর আগ পর্যন্ত অর্থাৎ নভেম্বর ২০০৬ থেকে ১লা মার্চ, ২০১৪ পর্যন্ত তা সম্প্রচার করে। সিরিজটি কানাডার ওয়াইটিভিতে ৫ই সেপ্টেম্বর, ২০০৩ থেকে ১লা ডিসেম্বর ২০০৬ সাল পর্যন্ত প্রদর্শন করা হয়। ভিজ মিডিয়া সিরিজটি মোট ৫৫টি ডিভিডি খন্ডে সংগ্রহ করে, যখন সাতটি ডিভিডি বক্স সেট আকারে প্রকাশ করা হয়.।
সাপ্তাহিক শোনেন সানডের ২০০৯ সালের ৩৪তম সংস্করণ যেটি ২২শে জুলাই, ২০০৯ সালে প্রকাশিত হয় তাতে আনুষ্ঠানিকভাবে ঘোষণা করা হয় যে মাঙ্গাটির ৩৬ খন্ড থেকে শেষ খন্ড পর্যন্ত গল্প নিয়ে ২৬ পর্বের আনিমে সিরিজ তৈরি করা হবে প্রথম আনিমের একই কলাকুশলীদল দ্বারা এবং জাপানের ওয়াইটিভিতে তা সম্প্রচার করা হবে । একই সপ্তাহে ভিজ মিডিয়া ঘোষণা দেয় তারা নতুন সিরিজটির জন্য অনুমতিপ্রাপ্ত হয়েছে যার নাম .। সিরিজটি ৩রা অক্টোবর, ২০০৯ সালে জাপানে প্রচারিত হয়, অন্যদিকে পর্বগুলো আমেরিকাতে হুলু এবং সাপ্তাহিক শোনেন সানডের মাধ্যমে সম্প্রচারিত হতে থাকে । এশিয়ার অন্যান্য অংশে পর্বগুলো একই সপ্তাহে সম্প্রচারিত হয় এ্যানিম্যাক্স এশিয়ার মাধ্যমে । আনিমেটি ২৯শে মার্চ, ২০১০ সালে সম্প্রচার সম্পূর্ণ করে। আনিপ্লেক্স সিরিজটি ৭টি ডিভিডি আকারে সংগ্রহ করে যা ২৩শে ডিসেম্বর, ২০০৯ থেকে ২৩শে জুন, ২০১০ এর মধ্যে প্রকাশিত হয়েছিল।


title: ডাব্লিউডাব্লিউই র

text: কাঁচা নিউ ইয়র্ক সিটি থিয়েটারের ম্যানহাটান সেন্টারে গ্র্যান্ড বলরুমে থেকে উদ্ভূত হয়েছিল এবং প্রতি সপ্তাহে লাইভ প্রচারিত হয়েছিল। একটি ঘনিষ্ঠ ঘটনাস্থল এবং লাইভ কর্ম সমন্বয় একটি সফল উন্নতি প্রমাণিত। যাইহোক, সাপ্তাহিক লাইভ সময়সূচী WWF উপর একটি আর্থিক ড্রেন হতে প্রমাণিত। স্প্রিং 1997 থেকে স্প্রিং 1997 পর্যন্ত, লাইভ পর্বের প্রচারের পরে কাঁচা সপ্তাহের মূল্যের পর্বগুলি টেপ করবে। পিএইচপিএফ এপ্রিল 1993 সালে নিউ ইয়র্কের পককিস্কি-এর মধ্য-হডসন সিভিক সেন্টারে এবং আবার জুন ও অক্টোবরে (1984-1986 থেকে, সিভিক সেন্টারটি অন্য WWF টিভি শো, চ্যাম্পিয়নশিপ রেস্টলিংয়ের বাড়ি ছিল। )। নিউইয়র্কের বাইরে উত্পাদিত প্রথম পর্বটি 1993 সালের নভেম্বরে বুশকিল, পেনসিলভানিয়াতে টেপ করা হয়েছিল এবং রায় ম্যানহাটান সেন্টারে স্থায়ীভাবে চলে গিয়েছিল, কারণ প্রদর্শনী যুক্তরাষ্ট্র জুড়ে রাস্তায় নেমেছিল এবং ছোট স্থানগুলিতে ছিল।


title: ডাব্লিউডাব্লিউই র

text: ডব্লিউডব্লিউএফের সোমবার নাইট রায়ের শুরুতে, অনুষ্ঠানটি প্রথম জানুয়ারী 11, 1993 এ মার্কিন নেটওয়ার্ককে প্রাইম টাইম রেস্টলিংয়ের প্রতিস্থাপন হিসাবে প্রচারিত হয়েছিল, যা আট বছরের জন্য নেটওয়ার্ক সম্প্রচার করেছিল। মূল কাঁচা দৈর্ঘ্যে 60 মিনিট ছিল এবং টেলিভিশনের পেশাদার কুস্তিতে নতুন স্থল ভেঙ্গেছিল। ঐতিহ্যগতভাবে, কুস্তি শো ছোট শ্রোতা বা বড় আঙ্গিনা শো এ শব্দ পর্যায়ে টেপ করা হয়। কাঁচা সূত্রটি সুপারস্টার এবং রেস্টলিং চ্যালেঞ্জের মতো সম্প্রচারিত টেপড উইকএন্ড শো থেকে আলাদা ছিল। স্টুডিও ভয়েস ওভার এবং টেপড আলোচনার সাথে মিলিয়ে সপ্তাহের আগে টেপের পরিবর্তে, Raw একটি শো শট এবং লাইভ দর্শকদের কাছে সম্প্রচারিত হয়েছিল, এগুলি ঘটেছে এমন কোণগুলির সাথে খেলছে।


title: ডি-জেনারেশন এক্স

text: ডি-জেনারেশন এক্স মূলত হান্টার হার্স্ট হামেসলি (পরবর্তী ট্রিপল এইচ), তার বান্ধবী চায়না, শন মাইকেলস এবং রিক রুড কে নিয়ে গঠিত হয়। এরপর এই দলে নিউ এজ আউটলস (রোড ডগ, বিলি গান) যোগ দেয়। এর মূল দৌড় ছিল "এটিটিউড এরা" তে ১৯৯৭-২০০০ পর্যন্ত। পরবর্তী ২০০২ সালে স্বল্প সময়ের জন্য রিইউনাইটি হলেও ২০০৬ সালে ট্রিপল এইচ এবং শন মাইকেলস ট্যাগ টিম হিসেবে গড়ে তোলে। ২০০৯ সাল থেকে মার্চ ২০১০ শন মাইকেলস এর অবসরের আগ পর্যন্ত ট্যাগ টিম হিসেবে ছিল। ২০১৩ সালে ডাব্লিউডাব্লিউই ভিউয়ার্স পোল এর ভোটে ডিএক্স সর্বকালের সেরা ট্যাগ টিম চ্যাম্পিয়ন নির্বাচিত হয়েছে। অক্টোবর ৮ ২০১৮ সালে তারা ঘোষণা দেয় ক্রাউন জুয়েল এ তারা ব্রাদার্স অফ ড্রিসট্রাংকশন (কেইন এবং দ্য আন্ডারটেকার) এর সাথে ম্যাচ খেলবে। নভেম্বর ২, ২০১৮ সালে সৌদি আরব এ অনুষ্ঠিত ক্রাউন জুয়েলে ডিএক্স ব্রাদার্স অফ ড্রিসট্রাংকশন কে হারায়।


title: কল অব ডিউটি (সিরিজ)

text: কল অফ ডিউটিঃ ওয়ার্ল্ড এ্যাট ওয়ার সিরিজের পঞ্চম গেম। গেমটির নির্মাতা ট্রেয়ার্ক এবং প্রকাশক অ্যাকটিভিশন। "কল অফ ডিউটিঃ ওয়ার্ল্ড এ্যাট ওয়ার"-এর মাধ্যমে কল অফ ডিউটি সিরিজ পুনরায় দ্বিতীয় বিশ্বযুদ্ধে অনুপ্রবেশ করে। গেমটি ৯ই জুন, ২০০৮ সালে মুক্তি পায়। গেমটি দ্বিতীয় বিশ্বযুদ্ধের জাপানের পেলিলিউ, রাশিয়া, জার্মানি ইত্যাদি অঞ্চলের দ্বিতীয় বিশ্বযুদ্ধ চলাকালীন অবস্থা তুলে ধরে। গেমটি বাজারে মোটামুটি সাফল্য অর্জন করে। পূর্বের পর্বে অর্থাৎ "কল অফ ডিউটিঃ মডার্ন ওয়ারফেয়ার"-এর সফলতাকে সদ্ব্যবহার না করার জন্য "কল অফ ডিউটিঃ ওয়ার্ল্ড এ্যাট ওয়ার"-কে গেইম বিশেষজ্ঞরা প্রশ্ন বিদ্ধ করে। "কল অফ ডিউটিঃওয়ার্ল্ড এ্যাট ওয়ার" পিসি, উইই, এক্সবক্স ৩৬০ কোনসোলস এবং নিনটেন্ডো ডিএস হ্যান্ডহোল্ড করা হয় ১১ই নভেম্বর, ২০০৮ সালে উত্তর আমেরিকাতে এবং ইউরোপে ১৪ই নভেম্বর, ২০০৮ সালে। ২০০৯ সালের জুন পর্যন্ত কল অফ ডিউটিঃ ওয়ার্ল্ড এ্যাট ওয়ারের ১১ মিলিয়ন কপি বিক্রয় হয়েছে।


title: ইট’স অ্যালাইভ! (ডেক্সটার)

text: ২০০৭ সালের ২১শে মে চিত্রধারন শুরু মাধ্যমে "ইট'স অ্যালাইভ!" এর অবস্থান স্থায়োভাবে মায়ামি থেকে লস এঞ্জেলেস এ পরিবর্তন করা হয়। প্রথম মৌসুমের পাঁচটি পর্ব মায়ামিতে চিত্রধারন করা হয় যা কেরনের মতে "প্রয়োজনের তুলনায় অনেক ঝামেলার ছিল"। শোটাইমের অনুষ্ঠান নির্বাহী রবার্ট গ্রীনবেল্ট জানান,"সম্পূর্ণ শ্যুটিং মায়ামিতে সম্পন্ন করা অসম্ভব হয়ে পড়েছিল। কেননা "ডেক্সটার"এর নির্মাণ সময় এবং ফ্লোরিডার হারিকেন মৌসুম একই সময়ে পড়েছে, যার কারণে "ডেক্সটার" নির্মাণ ব্যয়বহুল হয়ে পড়ে।" একটি ছোট নির্মাণ দল এবং হল মায়ামিতে গিয়ে কিছু দৃশ্যের চিত্রধারণের কাজ করে। প্রযোজক সারা কলেটনের মতে, "শুধু ডেক্সটারের গাড়ি থেকে বের হওয়া আর হাঁটা ছাড়াও আরো বেশ কিছু দৃশ্য ছিল যেগুলো আমরা জানতাম আমরা আমাদের প্রয়োজনে ব্যবহার করতে পারি।" যেগুলো পরে লেখকেরা বিভিন্ন ক্ষেত্রে ব্যবহার করেছেন। এই পর্বের বিস্কেইন বে এর দৃশ্যটির জন্য লস এঞ্জেলসে একটি সেট ব্যবহার করা হয়েছিল। বেশিরভাগ চিত্রধারণ করা হয়েছিল সান পেদ্রো, লস এঞ্জেলস, ক্যালিফোর্নিয়া এবং ক্যালিফোর্নিয়ার লং বীচ এলাকাতে।


title: দলবদ্ধ কার্যকারিতা

text: দলবদ্ধ কার্যকারিতা (ইহাকে ঐক্যবদ্ধ কার্যকারিতা রূপেও প্রকাশ করা হয়) হচ্ছে একটি দলের ধারণ ক্ষমতা যাতে লক্ষ্যগুলো বা উদ্দেশ্যগুলো অর্জন করা যায়। ইহা প্রতিপালিত হয় একজন অনুমোদিত বা দায়িত্বপ্রাপ্ত ব্যক্তি বা সংগঠন দ্বারা। একটি দল হচ্ছে স্বতন্ত্রদের একটি সংগ্রহ যারা তাদের কাজগুলোর ক্ষেত্রে আন্তঃনির্ভরশীল বা পরস্পরের ওপর নির্ভরশীল, দায়িত্ব ভাগ করে নেয় ফলাফলের জন্য এবং নিজেদেরকে একটি প্রতিষ্ঠান বা সংগঠন ব্যবস্থার একটি খণ্ডিত একক রূপে দেখে (যেমন একটি বইয়ের একেকটি পাতা) যা তাদেরকে সেই ব্যবস্থার প্রতিষ্ঠিত সীমাগুলো বা নিয়মগুলোর মধ্যে পরিচালিত করে। দলগুলো এবং জোটগুলো তাদের কার্যকারিতার প্রক্রিয়াগুলো বা ধরনগুলোর এবং গবেষণার ওপর ভিত্তি করে নিজেদের মধ্যে একটি সমার্থক বা অনুরূপ সম্পর্ক তৈরী করে। (যেমন – জোটগত একতা, দলবদ্ধ কাজ) যদিও তারা তখনও নিজেদের স্বতন্ত্র বৈশিষ্ট্য বজায় রাখে, দুইটি আলাদা একক রূপে। জোটগত এবং তাদের সদস্যরা একে অন্যের ভূমিকায়, দক্ষতায়, জ্ঞানে বা উদ্দেশ্যে স্বতন্ত্র বা পৃথক। দলগুলো এবং তাদের সদস্যরাও জোটগত সদস্যদের থেকেও পৃথক, যারা স্বাধীন তাদের একে অপরের ভূমিকা, দক্ষতা, জ্ঞান এবং উদ্দেশ্য হইতে।


title: দলবদ্ধ কার্যকারিতা

text:
একটি দল কতটা কার্যকরী তার মূল্যায়ন হয় বিভিন্ন ধরনের কাজ সম্পন্ন করার মাধ্যমে। দলের কার্যকারিতা মূল্যায়নে বিভিন্ন গবেষণা এবং তত্ত্ব কাজে লাগানো হয় যা একটি বর্ণনা তৈরীতে সহযোগিতা করে যে দলের কার্যকারিতা বহুমুখী প্রকৃতির কাজ সম্পন্ন করতে কতটুকু কার্যকর। হকম্যান অনুসারে (১৯৮৭), দলবদ্ধ কার্যকারিতাকে তিনটি মানদণ্ডের ভিত্তিতে বর্ণনা করা যেতে পারে:
এই মানদণ্ডগুলোর প্রতি উপযুক্ত মূল্যায়ন করার জন্য, দলবদ্ধ কার্যকারিতার একটি পরিমাপ পরিচালনা হওয়া উচিত, যাতে অন্তর্ভুক্ত থাকবে দলের সর্বশেষ সম্পাদিত কাজের পর্যালোচনা ঠিক তেমনিই এর সাথে থাকবে মানদণ্ডের সাথে জোট অভ্যন্তরীণ প্রক্রিয়াগুলোর পরিমাপ। এই তিনটি মুখ্য জোট অভ্যন্তরীণ প্রক্রিয়াগুলো গঠিত হয় জোট অভ্যন্তরীণ বিরোধ, দলীয় সংঘর্ষ এবং দলবদ্ধ কার্যক্ষমতা পরীক্ষণের মাধ্যমে। জোট অভ্যন্তরীণ বিরোধ হচ্ছে একটি দলের প্রক্রিয়ার মধ্যকার একটি অবিচ্ছেদ্য অংশ এবং সেই এককের কার্যকারিতা যা নিয়ে দলটি গঠিত। পূর্বেকার গবেষণায় জোট অভ্যন্তরীণ বিরোধের দুইটি উপাদান পৃথক করা গেছে।


title: দলবদ্ধ কার্যকারিতা

text: "দলীয় সংঘর্ষকে" দেখা হয় যেন “জোট অভ্যন্তরীণ অতিক্রিয়ার বা প্রক্রিয়ার একটি সাধারণ সূচক বা নির্দেশক”। অধিকন্তু, সংঘর্ষ বিদ্যমান থাকে আরও বৃহৎ দলবদ্ধ কাজগুলো চলাকালীন, যেমন সন্তুষ্টির বৃদ্ধি, উৎপাদনশীলতা এবং জোট অভ্যন্তরীণ প্রক্রিয়াগুলোতে। দলবদ্ধ কার্যক্ষমতাকে বর্ণনা করা যায় নির্দিষ্ট কার্য সম্পাদন করার দক্ষতার প্রতি দলীয় সদস্যদের উপলব্ধি বা অনুভব। চিন্তার এই গঠন একটি বিশ্বাসের অনুভূতি সৃষ্টি করে যা জোটকে উদ্যমী বা অধ্যবসায়ী করে তোলে (অটলভাবে চালাইয়া যাওয়া) যখন ইহা কঠিন সময়ের মুখোমুখী হয়। হকম্যান অনুসারে (২০০২), সেখানে আরও ৫টি শর্ত রয়েছে যা গবেষণাতে দেখা গেছে দলবদ্ধ কার্যকারিতাকে নিখুঁত করে:


title: দলবদ্ধ কার্যকারিতা

text: "আত্ম-নিয়ন্ত্রিত নির্বাহী দলগুলোর" (ইহাকে আরও বলা হয় স্বশাসিত নির্বাহী দলগুলো রূপে) সদস্যরা সংগঠনের প্রতি একটি কাজে প্রচুর অবদান রাখে এবং একটি তাৎপর্যময় সুবিধাজনক অবস্থা তৈরী করে। এই নির্বাহী দলগুলো দৃঢ় সংকল্প থাকে যে কিভাবে তারা তাদের সংগঠনের বাধ্যতামূলক উদ্দেশ্যগুলো সম্পন্ন করবে। তারা নিশ্চিত থাকে এই উদ্দেশ্যগুলো কোন পথে অর্জন করবে এবং স্থির সিদ্ধান্তে নিশ্চিত থাকে যে তারা বর্তমান কার্য সম্পন্ন করতে পারবে। আত্ম-নিয়ন্ত্রিত নির্বাহী দলগুলো তাদের দায়িত্বগুলো নিশ্চিত করে যেমন তাদের নিজস্ব কাজের পদ্ধতিগুলোর পরিকল্পনা, অনুসূচি, সংগঠিত করা, নির্দেশিত করা, নিয়ন্ত্রণ করা এবং পরিমাপ করা। অধিকন্তু, তারা নিজেরাই তাদের সদস্যদের চয়ন করে এবং নিজেরাই তাদের নিজস্ব সদস্যদের কাজের অগ্রগতি পরিমাপ করে। আত্ম-নিয়ন্ত্রিত নির্বাহী দলগুলো ঐতিহ্যগত ভাবে তাদের দলের ব্যবস্থার কার্যকারিতার জন্য জনপ্রিয় কারণ তাদের উৎপাদন বৃদ্ধির সক্ষমতার সাথে পণ্যের দাম, ক্রেতা সেবা, গুণমান এবং নিরাপত্তা বজায় রাখার দক্ষতাও রয়েছে।


title: দলবদ্ধ কার্যকারিতা

text: "কার্য নির্বাহী দলগুলো" (আরও উল্লেখ করা যায় উৎপাদন বা সেবাকারী দলগুলো রূপে) হচ্ছে সংগঠনের জন্য পণ্য উৎপাদন বা সেবাগুলো অবিরত প্রদান করার জন্য দায়িত্ব প্রাপ্ত কাজের এককগুলো। তাদের সদস্যপদ সাধারণত স্থায়ী, সচরাচর পূর্ণ সময় এবং উত্তমভাবে নির্ধারিত। এই দলগুলো ঐতিহ্যগত ভাবে একজন কর্মকর্তা দ্বারা নির্দেশিত হয় যিনি আদেশ দেন কি কাজ সম্পন্ন করতে হবে, ইহা কে করবে এবং কোন পদ্ধতিতে ইহা কার্যকর হবে। কার্য নির্বাহী দলগুলো কার্যকারীভাবে কারখানা বিভাগগুলোতে ব্যবহৃত হয়, যেমন খনন কাজে, পোশাক শিল্পে এবং সেবামূলক বিভাগগুলোতে, যেমন হিসাব রক্ষণ যা হিসাব নিরীক্ষার ক্ষেত্রে ব্যবহার হয়।


title: দলবদ্ধ কার্যকারিতা

text: "প্রকল্প দলগুলো" (আরও উল্লেখ করা যায় উন্নয়নকারী দলগুলো রূপে) একটি সংগঠন বা প্রতিষ্ঠানের জন্য নতুন পণ্যগুলো এবং সেবাগুলো উৎপাদন করে একটি সময়ের জন্য বা সীমিত সময়ের জন্য। এই নতুন পণ্যের বা সেবার মেধাস্বত্ব সেই সংস্থার কাছে থাকে যারা ইহা তৈরী করে। এই দলগুলোর কার্য হয়ত ভিন্ন হতে পারে যা কাজের ধরনের ওপর নির্ভর করে, যেমন চলতি একটি প্রকল্পের জন্য সম্পূর্ণ নতুন ধারণা বা পরিকল্পনা তৈরী করা। প্রকল্প দলগুলো তাদের সদস্যদের জ্ঞান এবং পূর্ণ দক্ষতার ওপর নির্ভর করে। সদস্যদের শৃঙ্খলা এবং কার্যধারার প্রতি দক্ষতা তাদের অনুমতি দেয় কাজটিকে কার্যকরভাবে সম্পন্ন করার। যখন একটি প্রকল্প সম্পন্ন হয়ে যায় তখন একটি দলকে হয় ভেঙে দেওয়া হয় এবং স্বতন্ত্রদের অন্যান্য বিশেষ কাজে সরিয়ে দেওয়া হয় নাহয় তাদের অন্য প্রকল্পে এবং কাজে সরানো হয় যাতে তারা একটি একক রূপে কাজটির অগ্রগতি বা সম্পন্ন করতে পারে। প্রকল্প দলগুলোর একটি সাধারণ উদাহরণ হচ্ছে ভিন্নধর্মী ক্রিয়ামূলক দলগুলো। একটি প্রকল্প দলের কার্যকারিতা হচ্ছে দ্রুততার সাথে সহযোগিতা যাতে তারা নতুন পণ্যগুলো এবং সেবাগুলো সৃষ্টি এবং অগ্রগতি তৈরী করতে পারে দ্রুততার সাথে, এতে স্বতন্ত্র প্রকল্পগুলোতে সময় হ্রাস পায়।


title: দলবদ্ধ কার্যকারিতা

text: "সমান্তরাল দলগুলো" (বর্ণনা করা যায় যেন পরামর্শ এবং জড়িত দলগুলো রূপে) লোকজনকে কার্য সম্পাদনের জন্য বিভিন্ন কাজের এককগুলো বা জায়গাগুলো হইতে একত্রিত করে যা নিয়মিত সংগঠনটি উত্তমভাবে কার্যকর করতে পারে না। এই দলগুলোকে সীমিত কর্তৃত্ব দেওয়া হয় এবং সংগঠনের উচ্চ পর্যায়ে কেবল স্বতন্ত্রদের নামগুলো সুপারিশ করতে দেওয়া হয়। সমান্তরাল দলগুলো সমস্যা সমাধানের জন্য প্রয়োগ হয় এবং পুনঃনিরীক্ষণ বা অগ্রগতির জন্য প্রয়োজন হলে কার্যকর করা হয়। সমান্তরাল দলগুলোর উদাহরণ হচ্ছে গুণমান চক্রগুলো, কার্য সম্পাদনকারীগণ, গুণমান বর্ধক দলগুলো, কর্মচারী সংযুক্ত দলগুলো। সমান্তরাল দলগুলোর কার্যকারিতা প্রমাণ হয় তাদের অবিরত প্রয়োগ দ্বারা এবং সংগঠনের মধ্যে সম্প্রসারিত হলে যাতে তারা তাদের গুণমান বর্ধক কাজগুলোর সক্ষমতা বৃদ্ধি করতে পারে এবং আরও কর্মচারীদের সংযুক্ত করতে পারে।


title: দলবদ্ধ কার্যকারিতা

text: "ব্যবস্থাপনা দলগুলো" (আরও উল্লেখ করা যায় কার্য সম্পাদন এবং সমঝোতাকারী দলগুলো) হচ্ছে একটি সংগঠন বা প্রতিষ্ঠানে বিভিন্ন প্রকল্পগুলো এবং কাজগুলো চলাকালীন একটি বিভাগ যাদের দায়িত্ব হচ্ছে সমন্বয় করা এবং নির্দেশনা দেওয়া। বিভিন্ন কার্যের কৌশলগত দিকগুলো বা আরম্ভগুলোর দায়িত্ব থাকে ব্যবস্থাপনা দলগুলোর ওপর। ব্যবস্থাপনা দলগুলো বিভাগের সম্পূর্ণ অবদানের জন্য দায়ী। তাদের তত্ত্বাবধানে থাকে কর্মীদের প্রতিদিনের কাজগুলো, বিভিন্ন কার্যের নির্দেশ প্রদান এবং কর্মীদের ওপর নজরদারি। এই দলগুলোর কর্তৃত্ব নির্ভর করে সংগঠন বা প্রতিষ্ঠানের সাংগঠনিক ছকের সদস্যদের পদ অনুযায়ী। এই ব্যবস্থাপনা দলগুলো গঠিত হয় বিভিন্ন বিভাগের ব্যবস্থাপকদের থেকে (যেমন বাজারজাতকরণের সহ-সভাপতি, কার্য সম্পাদনের সহকারী পরিচালক)। ব্যবস্থাপনা দলগুলোর একটি উদাহরণ হচ্ছে নির্বাহী ব্যবস্থাপনা দলগুলো, যা গঠিত হয় সংগঠন অনুক্রমের সর্বোচ্চ পদস্থ সদস্যদের নিয়ে, যেমন প্রধান কার্য নির্বাহী কর্মকর্তা, পরিচালকদের সভা, ভরসাবানদের সভা প্রভৃতি, যারা কৌশলগত প্রারম্ভগুলো তৈরী করে যাতে একটি প্রতিষ্ঠান একটি দীর্ঘ সময়ের জন্য (প্রায় ৩ – ৫ বছর) কার্য সম্পাদন করতে পারে। ব্যবস্থাপনা দলগুলো কার্যকরী হয় একটি দেশের অভ্যন্তরীণ সমগ্র বাজারের সাথে সম্পর্কিত তাদের অভিজ্ঞতাগুলো প্রয়োগ করে, যা তাদের সহায়তা করে তাদের বাজার সম্পর্কিত তাদের প্রতিপক্ষদের সাথে প্রতিদ্বন্দ্বিতা করতে। এতে বিশেষ পদক্ষেপগুলো সৃষ্টি করা হয় যাতে তাদের প্রতিপক্ষদের কাছ থেকে তাদেরকে বিশেষভাবে আলাদা করে এবং কর্মীদের দায়িত্ব পালনে দক্ষতা বৃদ্ধি করা হয় যারা সংগঠন বা প্রতিষ্ঠানের সাফল্যের জন্য দায়ী।


title: নেতৃত্ব

text:
দলীয় নেতৃত্বের ক্ষেত্রে এটি এক অভিনব দৃষ্টিভঙ্গি যা কার্যমুখী পরিবেশের প্রতি উদ্দিষ্ট। কর্মক্ষেত্রে নিযুক্ত ছোট ছোট দল যাতে জটিল বা প্রতিক্রিয়াশীল কাজ করতে পারে, তার জন্য কার্যকরী, ক্রিয়াশীল নেতৃত্বের প্রয়োজন হয় এই পরিবেশে। অন্যভাবে বলতে গেলে বড় অথবা জটিল ঘটনাকে আয়ত্ত করার জন্য প্রায়ই ছোট ছোট দলের নেতৃত্ব সৃষ্টি করার প্রয়োজন হয়।
অধিকাংশ ক্ষেত্রে এই দলগুলিকে প্রত্যন্ত ও পরিবর্তনশীল পরিবেশে সীমিত সহায়তা বা সমর্থন নিয়েই কাজ করতে বলা হয় (কার্যমুখী পরিবেশ)। ব্যবস্থাপনার প্রথম সারিতে যে ধরনের দক্ষতা থাকার প্রয়োজন হয়, তার চেয়ে এই সব পরিবেশে নেতৃত্বদানের জন্য প্রয়োজনীয় দক্ষতা একেবারে আলাদা। এই নেতাদের অবশ্যই প্রত্যন্তভাবে অথচ কার্যকরীভাবে কাজ করতে হবে, এবং একটি পরিবর্তনশীল পরিবেশের মধ্যে থেকেই ব্যক্তি, দল ও কাজ, সবার চাহিদা পূরণ করতে হবে। একে বলা হয় কার্যমুখী নেতৃত্ব। কার্জমুখ নেতৃত্বের কয়েকটি উদাহরণ নিম্নলিখিতভাবে দেওয়া যায়: গ্রামাঞ্চলে অগ্নি নির্বাপণ, নিখোঁজ ব্যক্তিকে খুঁজে বের করা, বাইরে অভিযানে যাওয়ার সময় দলকে নেতৃত্ব দান বা ক্ষতির আশঙ্কাযুক্ত পরিবেশ থেকে কোনও ব্যক্তিকে উদ্ধার করা।


title: প্রেরণা

text: মনঃসমীক্ষক নির্দেশ অনুযায়ী কিছু ব্যবহার এত স্বয়ংক্রিয় যে তার পিছনের কারণ সবসময় ব্যক্তিমানুষের মনে উপলব্ধ থাকে না। উদাহরণ হিসেবে নেওয়া যেতে পারে নেশাগ্রস্ত ধুমপায়ী, কখনো সব-শ্রদ্ধা রক্ষা করা খুব গুরুত্বপূর্ণ হয়ে এবং কোনো কাজের পিছনের উদ্দেশ্য এতটাই ঝুঁকিপূর্ণ হয় যে সহজভাবে তা বোঝা যায় না, আসলে তারা ছদ্মবেশে লুকিয়ে বা দমিত অবস্থায় থাকে। এরকম একটি ছদ্মবেশ বা প্রতিরক্ষার উপায় হচ্ছে যুক্তি প্রয়োগ পদ্ধতি বা "বুঝিয়ে বলা". অন্যটি হচ্ছে নিজের দোষ অন্যের ঘরে চাপানো. "মার মনে হয় আমারই দোষ ", পরিণত হয় "এটা অর দোষ; ও খুব স্বার্থপর"। শক্তিশালী এবং সামাজিকভাবে স্বীকৃত উদ্দেশ্য দমন করে রাখলে তার ফলস্বরূপ এই দমিত প্রবণতার ঠিক বিপরীত দিকটি প্রত্যক্ষ্য ব্যবহারে ধরা পড়ে। যেমন একটি কর্মছারী যে তার উর্দ্ধতন কর্তাকে অপছন্দ করে কিন্তু বেশি কাজ করে দেখাতে চায় যে তাকে খুব সম্মান করে চলে।


title: স্পেক্টার

text: স্পেক্টার জেমস বন্ড চলচ্চিত্র সিরিজের চব্বিশতম চলচ্চিত্র এবং জেমস বন্ডকে নিয়ে নির্মিত ছাব্বিশতম চলচ্চিত্র। চলচ্চিত্রটি ইওন প্রোডাকশন্স স্টুডিও দ্বারা নির্মিত হয় আর এর পরিবেশক হল মেট্রো-গোল্ডউইন-মেয়ার ও কলাম্বিয়া পিকচার্স। এই চলচ্চিত্রের মাধ্যমে চতুর্থবারের মত ড্যানিয়েল ক্রেইগ জেমস বন্ড ভূমিকায় অবতীর্ণ হন। এটিতে ক্রিস্টফ ভালৎজ প্রথমবারের মত আর্নেস্ট স্ট্যাভ্রো ব্লফিল্ড চরিত্রে অভিনয় করেন। এর আগে আর্নেস্ট স্ট্যাভ্রো ব্লফিল্ড চরিত্রটি জেমস বন্ডের প্রথম দিককার চলচ্চিত্রে দেখা গেছে। এই নিয়ে "স্কাইফল"-এর পর দ্বিতীয়বারের মত জেমস বন্ড পরিচালনা করেন স্যাম মেন্ডেস। এর চিত্রনাট্য লেখেন জন লোগান, নীল পারভিস, রবার্ট ওয়েড ও জেজ বাটারওর্থ। ছবিটি নির্মাণে খরচ হয়েছে প্রায় ২৪ কোটি ৫০ লক্ষ মার্কিন ডলার। এটি সবচেয়ে বেশি ব্যয়ে নির্মিত চলচ্চিত্রগুলোর একটি।


title: জুডি ডেঞ্চ

text: ১৯৯৫ সালে জেমস বন্ডের প্রধান কর্মকর্তা এম-এর ভূমিকায় অভিনয় করেন জুডি ডেঞ্চ। ধারাবাহিকভাবে জেমস বন্ডের চলচ্চিত্র আকারে "গোল্ডেনআই" চলচ্চিত্রে রবার্ট ব্রাউনের স্থলাভিষিক্ত হন তিনি। এরপর থেকে তিনি পরবর্তী ৬টি ছবিতে অংশগ্রহণ করে দর্শকদের কাছ থেকে তুমুল জনপ্রিয়তা লাভ করেন। তন্মধ্যে - "ডাই এনাদার ডে" (২০০২), "ক্যাসিনো রয়েল" (২০০৬), "কোয়ান্টাম অব সোলেস" (২০০৮), "স্কাইফল" (২০১২) এবং "স্পেক্টার" (২০১৫) অন্যতম। এর মাধ্যমে তিনি বর্তমানে জেমস বন্ডে কর্মরত সদস্যদের মধ্যে সবচেয়ে বেশীদিন কাজ করছেন।


title: জেমস বন্ড (পক্ষিবিজ্ঞানী)

text: জেমস বন্ড (জানুয়ারি ৪, ১৯০০ – ফেব্রুয়ারি ১৪, ১৯৮৯) একজন সুপরিচিত আমেরিকান পক্ষীবিদ ছিলেন। তিনি ক্যারিবিয়ান পাখিদের উপর গবেষণার জন্য বিখ্যাত হন। সাহিত্যিক ইয়ান ফ্লেমিং তার উপন্যাসের জেমস বন্ড চরিত্রটি তার নাম থেকে নিয়েছিলেন।


title: জেমস বন্ড (চরিত্র)

text:
রাজকীয় নৌবাহিনীতে স্বেচ্ছাসেবক হিসেবে যোগদানের পর বন্ডকে যুক্তরাষ্ট্র, হংকং এবং জ্যামাইকা ভ্রমণে যেতে দেখা যায়। সেখানে তিনি অন্য কোন সংস্থায় 'বিশেষ কার্যসম্পাদনের নির্বাহী কর্মকর্তা' হিসেবে অথবা 'রাজকীয় নৌবাহিনী ইউনিটের প্রধান' হিসেবে যোগদান করেন। ফ্লেমিংয়ের "রেড ইণ্ডিয়ানস্" উপন্যাসে '৩০ কমাণ্ডো অ্যাসাল্ট ইউনিট' এর প্রধান উদাহরণ। এই ৩০ কমাণ্ডো অ্যাসাল্ট ইউনিট হচ্ছে একমাত্র ব্রিটিশ ক্ষুদ্র দল যা ইউরোপে মার্কিন সামরিক বাহিনীর সাথে যুক্ত ছিল। জেমস বন্ডের কমাণ্ডিং অফিসার হিসেবে রয়েছেন এম। বন্ডের স্মৃতিচারণ করতে গিয়ে "এম" উল্লেখ করেনঃ
জেমস বন্ড ব্রিটিশ রাণীর অধীনে কর্মরত একজন সরকারি চাকুরীজীবি। প্রধান কর্মকর্তা পদবীধারী হিসেবে প্রতিরক্ষা বাহিনীর নিয়ন্ত্রণে রয়েছেন তিনি। প্রধান কর্মকর্তার পদটি রাজকীয় নৌবাহিনীর ক্যাপ্টেন পদের সমমর্যাদার অধিকারী।


title: ডাই এনাদার ডে

text: ডাই এনাদার ডে (২০০২) "জেমস বন্ড সিরিজের", ২০তম চলচিত্র যেটি ২০০২ সালে মুক্তি পায় । অভিনেতা পিয়ার্স ব্রসনান  এজেন্ট জেমস বন্ড চরিত্র রুপায়ন করেন । এটি ছিল পিয়ার্স ব্রসনান অভিনীত চতুর্থ এবং শেষ জেমস বন্ড চলচিত্র । জেমস বন্ড তার মিশন নিয়ে উত্তর কোরিয়া যায় । বিশ্বাসঘাতকতার শিকার হয়ে এবং সেখানকার এক সেনাপতিকে হত্যা করার দায়ে বন্ডকে আটক করা হয় । দীর্ঘ ১৪ মাস পরে বন্ডকে মুক্তি দেওয়া হয় বন্দী বিনিময় চুক্তির মাধ্যমে । জেমস বন্ড সন্দেহ করে ব্রিটিশ সরকার এর মধ্যে থেকে কেউ তার সাথে বিশ্বাসঘাতকতা করেছে । তাই সে তার বিশ্বাসঘাতককে খুজতে থাকে । কোরিয়াতে বন্দি থাকার সময় যে এজেন্ট তার উপর অত্যাচার চালায়, তাকে হত্যা করে।


title: জেমস বন্ড (চরিত্র)

text: জেমস বন্ডের যখন কোন কাজ থাকে না বা প্রধান কার্যালয়ে অবস্থান করেন না, তখন তাকে চেলসির কিংস রোডের নিজ ফ্লাটে অবস্থান করতে দেখা যায়। জেমসের একান্ত ঘনিষ্ঠজন হিসেবে তারচেয়ে বয়োজ্যেষ্ঠ স্কটিশ গৃহপরিচারিকা "মে" ফ্লাট দেখাশোনা ও রক্ষণাবেক্ষন করেন। জেমসের প্রতি ভীষণ আনুগত্য ও বিশ্বস্ত মে। কখনোবা তাকে মায়ের মতো আদর করতে দেখা যায়। "লাইভ এণ্ড লেট ডাই" চলচ্চিত্রে এম এবং মানিপেনি তার ফ্ল্যাট পরিদর্শনে আসলে বন্ড তার নারী সহচর "সিলভিয়া ট্রেঞ্চকে" ওয়ারড্রবে লুক্কায়িত রাখতে দেখা যায়। হিগসনের "ইয়ং বন্ড" সিরিজ মোতাবেক মে পূর্বে বন্ডের কাকী, চেয়ারম্যান হিসেবে পূর্বে কর্মরত ছিলেন। বাড়ীতে তাঁর দু'টি টেলিফোন রয়েছে। একটি ব্যক্তিগত ব্যবহারের জন্য এবং অপরটি বাড়ীর সাথে প্রধান কার্যালয়ের সরাসরি যোগাযোগ রক্ষার্থে, যা গুরুত্বপূর্ণ মুহুর্তগুলোতে সর্বদাই বাজতে দেখা যায়।


title: জেমস বন্ড (চরিত্র)

text: ১৯৪১ সালে ২য় বিশ্বযুদ্ধ চলাকালীন সময়ে জেমস বন্ডকে বয়সজনিত কারণে "রাজকীয় নৌবাহিনীতে" স্বেচ্ছাসেবক হিসেবে ঢোকানো যায়নি। সেখানে তার ভূমিকা ছিল একজন উদীয়মান কমাণ্ডারের। পরবর্তীতে ফ্লেমিংয়ের উপন্যাস, জন গার্ডেনার কর্তৃক ঐ উপন্যাসের সম্প্রসারণ এবং চলচ্চিত্রের মাধ্যমে জেমস বন্ড "ব্রিটিশ গুপ্তচর বিভাগের" মাধ্যমে রাজকীয় নৌবাহিনীতে স্বেচ্ছাসেবক হিসেবে অন্তর্ভুক্ত হন। জন গার্ডেনারের সম্প্রসারিত, "লস অর ডাই" উপন্যাসে বন্ডকে ক্যাপ্টেন হিসেবে পরিচিত করেন। রেমণ্ড বেনসনের "রিবুট" কল্পকাহিনীতে রাজকীয় নৌবাহিনীর সংরক্ষিত অতিরিক্ত স্বেচ্ছাসেবী হিসেবে বন্ডকে কমাণ্ডার দেখানো হয়, যিনি যুদ্ধ পরবর্তীকালে একজন প্রাক্তন কর্মকর্তা ছিলেন।


title: জেমস বন্ড (চরিত্র)

text: জেমস বন্ড () বিখ্যাত ঔপন্যাসিক ইয়ান ফ্লেমিং কর্তৃক সৃষ্ট উপন্যাসের কাল্পনিক চরিত্র বিশেষ। ১৯৫৩ সালে রচিত এ উপন্যাসে জেমস বন্ড রয়েল নেভি কমাণ্ডার হিসেবে রয়েছেন। জেমস বন্ড নিয়ে সিরিজ আকারে নির্মিত অসংখ্য উপন্যাস, চলচ্চিত্র, কমিকস্ এবং ভিডিও গেমের প্রধান চরিত্রে রয়েছেন জেমস বন্ড। লন্ডনের সিক্রেট ইন্টেলিজেন্স সার্ভিস বা এসআইএসের প্রধান গুপ্তচর হিসেবে নিয়োগ দেয়া হয় তাকে। ১৯৯৫ সালের পর থেকে সিক্রেট ইন্টেলিজেন্স সার্ভিস বা এসআইএসের নাম পরিবর্তিত হয়ে এমআই৬ নামকরণ করা হয়।


title: জেমস বন্ড (চরিত্র)

text:
চলচ্চিত্র ও পুস্তকসহ বন্ডকে অত্যন্ত বুদ্ধিমান এবং উচ্চ শিক্ষিত হিসেবে বর্ণনা করা হয়েছে। "গোল্ডফিঙ্গার" ছবিতে তিনি হিসেব কষে দেখিয়েছেন যে স্বর্ণ পরিবহণের জন্য কতগুলো ট্রাকের প্রয়োজন পড়তে পারে। "ইউ লাইভ টুয়াইস" ছবিতে জেমস বন্ড ক্যাম্ব্রিজ বিশ্ববিদ্যালয়ের সহজাত ভাষা প্রয়োগ করেছেন। "দ্য স্পাই হু লাভড্ মি" ছবিতে তাকে ক্যাম্ব্রিজের স্নাতক হিসেবে দেখানো হয়েছে।
"টুমরো নেভার ডাইজ" ছবিতে বন্ডকে ড্যানিশ ভাষা শেখার জন্য অক্সফোর্ডে প্রেরণ করা হয়। ফ্লেমিংয়ের উপন্যাস, চলচ্চিত্র এবং ফ্লেমিংয়ের মৃত্যু পরবর্তীকালে রচিত উপন্যাসগুলোয় জেমস বন্ডকে বিভিন্ন ভাষায় কথা বলতে দেখা যায়। জার্মান, ফ্রেঞ্চ, রাশিয়ান এবং জাপানী ভাষায় তাকে কথা বলতে দেখা যায়।


title: জেমস বন্ড (চরিত্র)

text: ১৯৭৩ সালের "লাইভ এণ্ড লেট ডাই" ছবিতে "রজার মুর" তৃতীয়তম বন্ড হিসেবে অভিষিক্ত হয়েছিলেন। তিনিও ১৯৭৩ থেকে ১৯৮৫ সালের মধ্যে ধারাবাহিকভাবে জেমস বন্ডের নাম ভূমিকায় অংশগ্রহণ করেছিলেন।তিনি পরপর সাতটি চলচ্চিত্রে বন্ডের নাম ভূমিকায় অভিনয় করেছেন।


title: ডীন অ্যামব্রোস

text: জনাথন "জন" গুড (; জন্ম ডিসেম্বর ৭ ১৯৮৫) একজন মার্কিন পেশাদার কুস্তিগীর এবং অভিনেতা। তিনি ডাব্লিউডাব্লিউই এর সাথে চুক্তিবদ্ধ। তিনি তার রিং নাম ডীন আমব্রোস হিসেবে লড়াই করেন। তিনি ডাব্লিউডাব্লিউই তে, একবারে ৩৫১-দিন রাজত্ব করেছে ডাব্লিউডাব্লিউই মার্কিন যুক্তরাষ্ট্র চ্যাম্পিয়ন হিসেবে, যেটি ছিল ইতিহাসে তৃতীয়-দীর্ঘ রাজত্ব। এছাড়াও তিনি একবারের ডাব্লিউডাব্লিউই ওয়ার্ল্ড চ্যাম্পিয়ন, দুইবারের ডাব্লিউডাব্লিউই আন্তঃমহাদেশীয় চ্যাম্পিয়ন। তিনি নভেম্বর ২০১২ থেকে জুন ২০১৪ পর্যন্ত সেথ রলিন্স এবং রোমান রেইংস এর সাথে দ্য শিল্ডের অংশীদার ছিলেন।


title: ডাম্বলডোর’স আর্মি

text: ডিন থমাস (ইংরেজিঃ Dean Thomas) হ্যারির বর্ষের গ্রিফিন্ডর হাউজের ওকজন ছাত্র। তাকে কৃষ্ণবর্ণের এবং রনের চেয়েও লম্বা হিসেবে বর্ণনা করা হয়েছে। তার ঘনিষ্ঠ বন্ধু হচ্ছে সিমাস ফিনিগান। সে ফুটবল খেলার একজন ভক্ত। একারণে সে কুইডিচকে একটি জটিল খেলা হিসেবে দেখে। ডিনের মা একজন মাগল এবং বাবা একজন বিশুদ্ধ রক্তের জাদুকর ছিলেন। ডিন যখন ছোট ছিল, তখন তার বাবা ডিন ও তার মাকে ডেথ ইটারদের হাত থেকে রক্ষা করা জন্য তাদেরকে ছেড়ে চলে যায়। পরবর্তীকালে ডেথ ইটাররা তাকে হত্যা করে। ডিন তার মা ও সৎ বাবার কাছে প্রতিপালিত হয়। তার কয়েকজন সৎ ভাইবোন আছে।


title: ড্যারেন আরোনোফস্কি

text: ড্যারেন আরোনোফস্কি একজন আমেরিকান চিত্রপরিচালক, প্রযোজক, চিত্রনাট্য লেখক। তিনি ১৯৬৯ সালের ১২ ফেব্রুয়ারি নিউইয়র্কের ব্রুকলিনে একটি রক্ষনশীল ইহুদী পরিবারে জন্মগ্রহন করেন। তার বাবা আব্রাহাম আরোনোফস্কি এবং মা শার্লট আরোনোফস্কি উভয়েই ছিলেন স্কুল শিক্ষক। ছোটবেলা থেকেই তিনি বাবা মায়ের সাথে ব্রডওয়ে থিয়েটারগুলোতে বিভিন্ন অনুষ্ঠান দেখতে যেতেন যার ফলে তার মনে চলচ্চিত্রের প্রতি আগ্রহ জন্মায়। ছোটবেলায় তিনি 'ফিল্ড বায়োলজি' এর উপর পড়াশোনা করেছেন। ১৯৮৭ সালে তিনি হার্ভার্ড বিশ্ববিদ্যালয়ে ছাত্র হিসেবে যোগদান করেন এবং তার পড়াশোনার বিষয় ছিল 'সোশ্যাল এন্থ্রপলজি' এবং 'ফিল্মমেকিং'। তিনি এখানথেকে ১৯৯১ সালে তার গ্র্যাজুয়েশন সম্পন্ন করেন। এর পাশাপাশি তিনি আমেরিকান ফিল্ম ইনস্টিটিউট এ চলচ্চিত্র পরিচালনার উপর পড়াশোনা করেছেন। তার পছন্দের পরিচালকদের তালিকায় আছে Akira Kurosawa, Federico Fellini, Roman Polanski, Shinya Tsukamoto মত নামকরা পরিচালক। তার কাজের ধারায় এসব পরিচালকদের ছাপ খুজে পাওয়া যায়।


title: ডেমি মুর

text: মুর-এর প্রথম জীবনের নাম দেমেত্রিয়া জিনি গাইনেস এবং তাঁর জন্ম হয় নিউ মেক্সিকোর রজওয়েলে; একটি পত্রিকায় এক সৌন্দর্য পণ্যের বিজ্ঞাপন দেখে তাঁর মা তাঁর নাম দেমেত্রিয়া রাখেন। শৈশবে তাঁর বাড়ির পরিবেশ ছিল খুবই কঠিন ও টালমাটাল। তাঁর আসল পিতা চার্লস হার্মন বিয়ের দু মাসের মধ্যে ও মুরের জন্মের আগেই মুরের মা ভার্জিনিয়া কিং (২৭শে নভেম্বর, ১৯৪৩ – ২রা জুলাই, ১৯৯৮) কে ছেড়ে চলে যান। ফলত মুরের জন্ম পরিচয়পত্র বা বার্থ সার্টিফিকেটে মুরের সতপিতা ড্যানি গাইনেসের (৩রা মার্চ, ১৯৪৩ – অক্টোবর ১৯৮০) নাম রয়েছে। ড্যানি গাইনেস ১৯৮০ সালে আত্মহত্যা করেন। তিনি বারবার চাকরি বদল করতেন; এর ফলে তাঁর পরিবারকে মোট চল্লিশ বার স্থান পরিবর্তন করতে হয় এবং এর মধ্যে একবার তাঁরা পেন্সিলভানিয়ার রজার্স ম্যানর বলে একটি ছোট শহরে বসবাস করেন। মুরের বাবা মা দুজনেই ছিলেন মদ্যপ এবং তাঁরা প্রায়ই নিজেদের মধ্যে সঙ্গে ঝগড়াঝাঁটি, মারামারি করতেন। শৈশবে মুর ছিলেন ট্যারা এবং সেটি ঠিক করার জন্য একটি আই প্যাচ পরতেন। পরে সমস্যাটি দুটো শল্যচিকিৎসার পর ঠিক হয়। কিডনি বা মূত্রাশয়ের সমস্যাতেও ভুগতেন তিনি। ডেমি মুরের হেটেরোক্রমিয়া রয়েছে; অর্থাৎ তাঁর একটি চোখের মনি সবুজ বর্ণের, অন্যটি হ্যাজেল (বাদামী ও সবুজের মিশ্রণ)।


title: ডেমি মুর

text: ডেমি গাইনেস কুচার (), যার পেশাদারি নাম ডেমি মুর (জন্ম: ১১ই নভেম্বর, ১৯৬২), একজন সুপ্রতিষ্ঠ আমেরিকান চলচ্চিত্র অভিনেত্রী। চলচ্চিত্রে কিছু ছোটখাটো ভূমিকা ও টেলিভিশনের ধারাবাহিক নাটক "জেনারাল হসপিটাল"-এ অভিনয় করার পর ডেমি মুর "সেন্ট এলমো'স ফায়ার" (১৯৮৫) ও "গোস্ট" (১৯৯০)-এর মতো ছবির মাধ্যমে নিজেকে প্রতিষ্ঠিত করেন। ১৯৯০ দশকের শুরুর দিকে "এ ফিউ গুড মেন" (১৯৯২), "ইনডিসেন্ট প্রোপোজাল" (১৯৯৩) এবং "ডিসক্লোজার" (১৯৯৪) - ইত্যাদি কতিপয় ছবির তুঙ্গস্পর্শী সাফল্যের মাধ্যমে তিনি দ্রুত হলিউডের সর্বাধিক পারিশ্রমিকের অভিনেত্রী হয়ে ওঠেন। দশক শেষের সঙ্গে সঙ্গে তাঁর ছবির সাফল্যের মাত্রা কমে এলেও তিনি "" ছবিতে (২০০৩) চমৎকার অভিনয়ের মাধ্যমে স্বীয় ভাবমূর্তি পুনর্প্রতিষ্ঠা করতে সক্ষম হয়েছেন।


title: বব ডিলন

text: রবার্ট অ্যালেন জিমারম্যান (ইহুদী নাম: শাবতাই জিসেল বেন আভ্রাহাম) জন্ম নিয়েছিলেন ১৯৪১ সালের ২৪ মে মিনেসোটার ডুলুথে। তিনি বড় হন ডুলুথ ও হিবিং এলাকায় লেক সুপিরিয়রের পার্শ্ববর্তী মেসাবি আয়রন রেঞ্জ এলাকায়। ডিলনের জীবনী লেখকেরা গবেষণা করে দেখেছেন তার দাদা-দাদী জিগম্যান ও আনা জিমারম্যান ইউক্রেনের ওডেসা থেকে অভিবাসিত হয়ে ১৯০৫ সালের দিকে আমেরিকায় বসতি স্থাপন করেছিলেন। তার মায়ের দাদা-দাদী বেঞ্জামিন ও লিব্বা এডেলস্টেইন ছিলেন লিথুয়ানীয় ইহুদী। তারা আমেরিকায় আসেন ১৯০২ সালের দিকে। (তার ২০০৪ সালের আত্মজীবনী, "ক্রনিকলস, প্রথম খন্ড" তে, ডিলন লিখেছেন তার পিতামহীর কুমারী নাম ছিল কিরগিজ এবং তার পরিবার ইস্তানবুল থেকে উৎপত্তি হয়েছিল, যদিও তিনি বেড়ে উঠেছিলেন তুরস্কের কাগিজমান এলাকায়। তিনি আরও লিখেছেন তার পিতামহ তুরস্কের কৃষ্ণ সাগর উপকূলবর্তী ট্রাবজন এলাকা থেকে এসেছিলেন।)


title: ডন আমিচি

text: ডন আমিচি (ইংরেজি: Don Ameche; জন্ম: ডমিনিক ফেলিক্স আমিচি, ৩১শে মে ১৯০৮ - ৬ই ডিসেম্বর ১৯৯৩) ছিলেন একজন মার্কিন অভিনেতা ও কৌতুকাভিনেতা। তিনি বিদ্যালয়ের বিভিন্ন অনুষ্ঠান, স্টক কোম্পানি ও ভডেভিলে কাজ করার মাধ্যমে তার অভিনয় জীবন শুরু করেন। ১৯৩০-এর দশকের শুরুর দিকে তিনি বেতারের অন্যতম শীর্ষ তারকা ছিলেন। বেতারে তার কাজের খ্যাতি তাকে চলচ্চিত্রে কাজের সুযোগ করে দেয় এবং ১৯৩৫ সালে তিনি টুয়েন্টিয়েথ সেঞ্চুরি ফক্সের সাথে চুক্তিবদ্ধ হন। ১৪ বছরের চলচ্চিত্র জীবনে তিনি ৪০টি হাস্যরসাত্মক, নাট্যধর্মী ও সঙ্গীতধর্মী চলচ্চিত্রে কাজ করেন। ১৯৫০-এর দশকের তিনি ব্রডওয়ে মঞ্চে ও টেলিভিশনে কাজ শুরু করেন। ১৯৬১ থেকে ১৯৬৫ সাল পর্যন্ত তিনি এনবিসির ইন্টারন্যাশনাল শোটাইমের উপস্থাপক হিসেবে পরিচিত লাভ করেন। তিনি পুনরায় চলচ্চিত্রে ফিরে আসেন এবং "ককুন" (১৯৮৫) চলচ্চিত্রে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার অর্জন করেন।


title: মেরিলিন মনরো

text: মনরো ১৯২৬ সালের ১ জুন ক্যালিফোর্নিয়ার লস অ্যাঞ্জেলেস কাউন্টি হাসপাতালে জন্মগ্রহণ করেন। তার আসল নাম ছিল নর্মা জেন মর্টেনসন। তিনি গ্লাডিস পার্ল বেকারের (প্রদত্ত নাম মনরো, ১৯০২-১৯৮৪) তৃতীয় সন্তান। গ্লাডিস কনসলিডেটেড ফিল্ম ইন্ডাস্ট্রিতে ফিল্ম নেগেটিভ কাটার হিসেবে কাজ করতেন। গ্লাডিস পনের বছর বয়সে তার চেয়ে নয় বছরের বড় জন নিউটন বেকারকে বিয়ে করেন। তাদের দুই সন্তান রবার্ট (১৯১৭-১৯৩৩) এবং বার্নিস (জন্মঃ ১৯১৯)। ১৯২১ সালে তাদের বিবাহ বিচ্ছেদ হয় এবং বেকার তার সন্তানদের নিয়ে কেন্টাকি চলে যায়। মনরো তার ভাই বোনদের কথা জানতে পারে এবং তার বড় বোনের সাথে সাক্ষাৎ হয় তার ১২ বছর বয়সে। ১৯২৪ সালে গ্লাডিস তার দ্বিতীয় স্বামী মার্টিন এডওয়ার্ড মর্টেনসনের সাথে বিবাহ বন্ধনে আবদ্ধ হন। কিন্তু মনরো যখন গ্লাডিসের পেটে তখন তা অন্য কারো সন্তান জানতে পেরে মার্টিন ১৯২৮ সালে তাকে তালাক দেন। মনরোর পিতার পরিচয় অজ্ঞাত এবং বেকারই তার উপনাম হিসেবে ব্যবহৃত হত।


title: বার্থোলুমিউ রবার্টস

text: বার্থোলুমিউ রবার্টস ক্যাসনইড বাচ বা লিটল নিউক্যাসল, পেমব্রুকসায়ার, ওয়েল্‌স্-এর ফিসগার্ড এবং হ্যাভারফোর্ডওয়েস্টের মাঝামাঝি জায়গায় ১৬৮২ সালে জন্মগ্রহন করেন। তার আসল নাম জন রবার্টস এবং তার পিতার নাম খুব সম্ভবত জর্জ রবার্টস। এটি পরিস্কার নয় যে, কি কারনে রবার্টস তার নাম জন থেকে বার্থোলুমিউতে পরিবর্তন করেছিল কিন্তু অন্যান্য জলদস্যুদের মত তিনিও সম্ভবত জনপ্রিয়তা পাওয়ার পর এই নাম পরিবর্তন করেছিলেন। ধারনা করা হয় তিনি ১৬৯৫ সালে যখন তার বয়স ১৩ বছর তখন সমুদ্রে গিয়েছিলেন কিন্তু ১৭১৮-এর পূর্ব পর্যন্ত তার আর কোন তথ্য-উপাত্ত পাওয়া যায় না। ১৭১৮ সালে তিনি বার্বাডোস স্লোপের ম্যাট (সহকর্মী) ছিলেন।


title: ডায়নামো (জাদুকর)

text: স্টিভেন ফ্রেনি (জন্মঃ ১৭ই ডিসেম্বর ১৯৮২ সাল), যিনি তাঁর স্টেজ নাম "ডায়নামো" নামে পরিচিত; হলেন একজন বৃটিশ জাদুকর। তাঁকে ""-এর জন্য বেশি জানা যায়। অনুষ্ঠানটি একটি আমেরিকান শো ডেভিড ব্লেইনের ‘স্ট্রিট ম্যাজিকের’ সাফল্যে অনুপ্রাণিত হয়েই শোটি তৈরি করা হয়। ডায়নামো আসলে যুক্তরাজ্যের আমেরিকান জাদুকর যেমন ডেভিড ব্লেইন ও ক্রিস এঞ্জেল-এর সংস্করণ।


title: পশ্চিমবঙ্গে খেলাধূলা

text: ভারতের অন্যান্য অঞ্চলের মতো পশ্চিমবঙ্গেও ক্রিকেট অত্যন্ত জনপ্রিয় খেলা। ভারতের বৃহত্তম ক্রিকেট স্টেডিয়াম ইডেন গার্ডেনস স্টেডিয়াম কলকাতায় অবস্থিত। এই স্টেডিয়ামের এক লক্ষেরও বেশি দর্শক খেলা দেখতে পারেন। বিশ্বে যে দু'টি ক্রিকেট স্টেডিয়ামে এক লক্ষ আসন রয়েছে, ইডেন গার্ডেনস তার অন্যতম। ইডেন গার্ডেনস পূর্বাঞ্চল ও বাংলা ক্রিকেট দলের কার্যালয়। ইন্ডিয়ান প্রিমিয়ার লিগের কলকাতা নাইট রাইডার্স দলের কার্যালয়ও কলকাতায়। শাহরুখ খানের মালিকানাধীন এই দলটি ইডেন গার্ডেনকে নিজস্ব হোম টার্ফ হিসেবে ব্যবহার করে। ক্যালকাটা ক্রিকেট অ্যান্ড ফুটবল ক্লাব হল বিশ্বের দ্বিতীয় প্রাচীনতম ক্রিকেট ক্লাব।


title: কলকাতা

text: কলকাতা একাধিক বৃহদাকার স্টেডিয়ামের জন্য সুবিখ্যাত। ইডেন গার্ডেনস বহুকাল পর্যন্ত বিশ্বের দুটিমাত্র ১০০,০০০-আসনবিশিষ্ট ক্রিকেট স্টেডিয়ামের একটি বলে গন্য হত । ২০১১ ক্রিকেট বিশ্বকাপের জন্য সংস্কারের পর বর্তমানে আসনসংখ্যা ১,০০,০০০ র থেকে কমে গেছে। বর্তমানে এটি ভারতের বৃহত্তম ও বিশ্বের দ্বিতীয় বৃহত্তম স্টেডিয়াম | বহুমুখী-ব্যবহারোপযোগী স্টেডিয়াম যুবভারতী ক্রীড়াঙ্গন (বা সল্টলেক স্টেডিয়াম) বিশ্বের তৃতীয় বৃহত্তম ফুটবল স্টেডিয়াম। ক্যালকাটা ক্রিকেট অ্যান্ড ফুটবল ক্লাব বিশ্বের দ্বিতীয় প্রাচীনতম ক্রিকেট ক্লাব। রয়্যাল ক্যালকাটা গলফ ক্লাব, টালিগঞ্জ ক্লাব ও ফোর্ট উইলিয়ামে কলকাতার তিনটি ১৮-হোলবিশিষ্ট গলফ কোর্স অবস্থিত। রয়্যাল ক্যালকাটা গলফ ক্লাব ব্রিটেনের বাইরে বিশ্বের প্রথম গলফ ক্লাব। রয়্যাল ক্যালকাটা টার্ফ ক্লাব শহরে নিয়মিত ঘোড়দৌড় ও পোলো ম্যাচ আয়োজন করে থাকে। ক্যালকাটা পোলো ক্লাব বর্তমানে বিশ্বের প্রাচীনতম পোলো ক্লাব হিসেবে পরিগণিত হয়। অন্যদিকে ক্যালকাটা সাউথ ক্লাব কয়েকটি জাতীয় ও আন্তর্জাতিক টেনিস প্রতিযোগিতার অনুষ্ঠানস্থল। এখানে ১৯৪৬ সালে প্রথম গ্লাস-কোর্ট ন্যাশনাল চ্যাম্পিয়নশিপ ম্যাচ খেলা হয়েছিল। ২০০৫-২০০৭ সাল নাগাদ উইমেনস টেনিস অ্যাসোসিয়েশন ট্যুরের টায়ার-থ্রি টুর্নামেন্ট সানফিস্ট ওপেন নেতাজি ইন্ডোর স্টেডিয়ামে আয়োজিত হয়েছিল। তাঁর পর থেকে সেটি আর চালু হয়নি।


title: বাংলা ক্রিকেট দল

text:
বাংলা ক্রিকেট দল পূর্ব ভারতের একটি ক্রিকেট দল। বাংলা দল রঞ্জি ট্রফির একটি অন্যতম সেরা দল এবং ২০০৫-২০০৬ ও ২০০৬-২০০৭ ক্রিকেট বর্ষে পর পর দুই বার রানার্স-আপ হয়।
বাংলা বর্তমান (২০১২) বিজয় হাজারে ট্রফি (যা রনজি ট্রফির একদিনের সংস্করণ হিসেবে পরিচিত) চ্যাম্পিয়ন। তারা ফাইনালে দিল্লির ফিরোজ শাহ কোটলা স্টেডিয়ামে সৌরভ গাঙ্গুলীর এর অধিনায়কত্বে মুম্বাই-কে পরাজিত করে।


title: বাংলাদেশে ক্রিকেট

text: ১৯৪৭ সালে দেশবিভাগের পর এই ভূখন্ড পরিচিত হয় পূর্ব পাকিস্তান হিসেবে। পূর্ব পাকিস্তানের বিভিন্ন স্থানীয় দল কায়েদে আজম ট্রফিতে অংশ নেয়া শুরু করে ১৯৫৪ সাল থেকে। ১৯৫৫ সালের জানুয়ারি মাসে নবনির্মিত ঢাকা স্টেডিয়ামে (বর্তমানে বঙ্গবন্ধু স্টেডিয়াম) প্রথম টেস্ট ক্রিকেট অনুষ্ঠিত হয় পাকিস্তান ও ভারতের মধ্যে। ১৯৫৫ থেকে ১৯৬৯ সালের মাঝে এই স্টেডিয়ামে মোট ৭টি টেস্ট ম্যাচ খেলা হয়। তবে পূর্ব পাকিস্তানের কোন খেলোয়াড়ের পাকিস্তানের মূল একাদশে খেলার সুযোগ হয়নি।তবে ১৯৬৯-৭০ মৌসুমে ঢাকায় অনুষ্ঠিত পাকিস্তান-নিউজিল্যান্ড টেস্ট সিরিজে দ্বাদশ খেলোয়াড় হিসেবে পূর্ব পাকিস্তানের রকিবুল হাসান সুযোগ পান।


title: ভারতের খেলাধূলা

text: অনেক পরিসংখ্যানমতে, মাথাপিছু অলিম্পিক পদকের হিসাবে ভারত বিশ্বের শেষতম দেশ। আবার অন্য আর একটি হিসাবে, ভারত ভিয়েতনামের আগে আছে।যদিও ফিল্ড হকি সরকারিভাবে ভারতের জাতীয় খেলা, কিন্তু ভারতের সবচেয়ে জনপ্রিয় খেলা হল ক্রিকেট। তার অন্যতম কারণ হল ভারতের বিভিন্ন রাজনৈতিক ও সামাজিক সমস্যা, যেমন, জাত-পাত, ধর্মীয় গোঁড়ামি, জাতীয়তাবাদী চেতনার বিকাশ ইত্যাদির বিবর্তনের প্রতিফলন পাওয়া যায় এই খেলার ইতিহাসে। আজ ভারত ক্রিকেটে বিশ্বের প্রথমসারির দেশগুলির মধ্যে পড়ে।


title: ২০১৫ নিউজিল্যান্ড মহিলা ক্রিকেট দলের ভারত সফর

text: নিউজিল্যান্ড মহিলা ক্রিকেট দল পূর্ব-নির্ধারিত সময়সূচী মোতাবেক ২৮ জুন থেকে ১৫ জুলাই পর্যন্ত ভারত সফর করে। সফরে দলটি ভারত মহিলা ক্রিকেট দলের বিপক্ষে পাঁচটি একদিনের আন্তর্জাতিক ও তিনটি টুয়েন্টি২০ আন্তর্জাতিকে অংশ নেয়। এছাড়াও দলটি ভারত এ মহিলা দলের বিপক্ষে একটি প্রস্তুতিমূলক খেলায় প্রতিদ্বন্দ্বিতায় অবতীর্ণ হয়। সবগুলো খেলাই ব্যাঙ্গালোরের এম. চিনাস্বামী স্টেডিয়ামে অনুষ্ঠিত হয়। শুরুতে উত্তর ব্যাঙ্গালোরের আলুরে তিনটি টুয়েন্টি২০ আন্তর্জাতিক আয়োজনের কথা থাকলেও পরবর্তীকালে এম. চিন্নাস্বামী স্টেডিয়ামে আয়োজনের সিদ্ধান্ত নেয়া হয়।


title: ভারতীয় ক্রিকেট নিয়ন্ত্রণ বোর্ড

text: ভারতীয় ক্রিকেট নিয়ন্ত্রণ বোর্ড বা বোর্ড অব কন্ট্রোল ফর ক্রিকেট ইন ইন্ডিয়া (বিসিসিআই) () ভারতের সকল স্তরের ক্রিকেট পরিচালনায় জাতীয় সংস্থা। মুম্বাইয়ে সংস্থার সদর দফতর অবস্থিত। আন্তর্জাতিক ক্রিকেট কাউন্সিলের অন্যতম সদস্য হিসেবে ভারতের ক্রিকেট পরিচালনার লক্ষ্যে কলকাতা ক্রিকেট ক্লাব ৩১ মে, ১৯২৬ তারিখে অনুমোদন পায়। পরবর্তীতে ১৯২৮ সালের ডিসেম্বর মাসে কলকাতা ক্রিকেট ক্লাবের স্থলাভিষিক্ত হয় বিসিসিআই। বিসিসিআই আন্তর্জাতিক ও ঘরোয়া ক্রিকেটে অংশগ্রহণের লক্ষ্যে খেলোয়াড়, আম্পায়ারসহ খেলা পরিচালনার লক্ষ্যে কর্মকর্তা নির্বাচিত করে। এ সংস্থার অনুমোদন ছাড়া চুক্তিবদ্ধ কোন খেলোয়াড় দেশ-বিদেশে অনুষ্ঠিত প্রতিযোগিতামূলক ক্রিকেটে সম্পৃক্ত হতে পারেন না।


title: বিদর্ভ ক্রিকেট সংস্থা স্টেডিয়াম

text: বিদর্ভ ক্রিকেট সংস্থা স্টেডিয়াম () ভারতে অবস্থিত একটি আন্তর্জাতিকমানের ক্রিকেট স্টেডিয়াম। মহারাষ্ট্রের নাগপুরে এ স্টেডিয়ামটির অবস্থান। ২০০৮ সালে নির্মিত এ স্টেডিয়ামটি নিউ ভিসিএ স্টেডিয়াম নামে পরিচিতি রয়েছে ও এটি পুরনো বিদর্ভ ক্রিকেট সংস্থা মাঠের স্থলাভিষিক্ত হয়। বিশ্বের অন্যতম শীর্ষসারির ক্রিকেট মাঠ হিসেবে আন্তর্জাতিক ক্রিকেট কাউন্সিলের স্বীকৃতি পেয়েছে। বিদর্ভ এবং মধ্যাঞ্চল দল যথাক্রমে ঘরোয়া রঞ্জি ট্রফি এবং দিলীপ ট্রফি প্রতিযোগিতায় নিজেদের মাঠ হিসেবে ব্যবহার করে থাকে।


title: বঙ্গবন্ধু জাতীয় স্টেডিয়াম

text: বঙ্গবন্ধু জাতীয় স্টেডিয়াম বিশ্বের একমাত্র স্টেডিয়াম যেটিতে দুটি ভিন্ন দেশের উদ্বোধনী টেস্ট ম্যাচ অনুষ্ঠিত হয়েছে। দুটি খেলাতেই প্রতিপক্ষ ছিল ভারত। প্রথম খেলায় ১৯৫৪-৫৫ সালে তৎকালীন অবিভক্ত পাকিস্তান দল ভারতের বিপক্ষে টেস্ট খেলার মাধ্যমে টেস্ট অঙ্গনে যাত্রা শুরু করে। এর ৪৬ বছর পর ২৬ জুন, ২০০০ তারিখে, বাংলাদেশ টেস্ট মর্যাদা পাওয়ার পর প্রথম টেস্ট খেলায় ভারতের মোকাবিলা করে। ঢাকার প্রাণকেন্দ্রে অবস্থিত এই স্টেডিয়াম ও সংলগ্ন জাতীয় হকি স্টেডিয়ামের আশেপাশের এলাকায় এত বেশি লোকসমাগম হয় যে একে স্টেডিয়াম হিসেবে চেনা মুশকিল হয়ে পড়ে। এর একটি মূল কারণ স্টেডিয়ামের নিচ তলাকে ইলেকট্রনিক পণ্যের মার্কেট হিসেবে ব্যবহৃত হচ্ছে। ঢাকার অদূরে একটি নতুন ক্রিকেট স্টেডিয়াম নির্মাণের কারণে ২০০৪-০৫ মৌসুমে মাঠটি বাংলাদেশ ক্রিকেট বোর্ড থেকে বাংলাদেশ ফুটবল ফেডারেশনের কাছে বরাদ্দ দেয়া হয়।


title: হিমাচল প্রদেশ ক্রিকেট সংস্থা স্টেডিয়াম

text: হিমাচল প্রদেশ ক্রিকেট সংস্থা স্টেডিয়াম () ভারতের অন্যতম প্রধান আন্তর্জাতিকমানের স্টেডিয়াম। এইচপিসিএ স্টেডিয়াম নামে পরিচিত এ স্টেডিয়ামটি হিমাচল প্রদেশের ধর্মশালা শহরে অবস্থিত। রঞ্জি ট্রফি ও অন্যান্য সীমিত ওভারের খেলাগুলোয় হিমাচল প্রদেশ ক্রিকেট দল এ মাঠে অংশ নিয়ে থাকে। এছাড়াও, কিংস ইলাভেন পাঞ্জাব দল আইপিএলের খেলাগুলোয় তাদের মাঠ হিসেবে ব্যবহার করে।


title: পাকিস্তান জাতীয় ক্রিকেট দল

text:
একদিনের আন্তর্জাতিক ক্রিকেটে পাকিস্তান ৮১৭টি খেলায় অংশগ্রহণ করেছে। তন্মধ্যে জয় ৪৩৭, পরাজয় ৩৫৫, টাই ৮ এবং ১৭ খেলায় কোন ফলাফল হয়নি। ১৯৯২ সালের বিশ্বকাপ ক্রিকেটে পাকিস্তান চ্যাম্পিয়ন হয়। এছাড়াও, ১৯৯৯ সালের বিশ্বকাপ ক্রিকেটে রানার-আপ হয়েছিল। ১৯৮৭ ও ১৯৯৬ সালের বিশ্বকাপ ক্রিকেট প্রতিযোগিতায় সহ-স্বাগতিক দেশের মর্যাদা পেয়েছে। ২০০৯ সালের টি২০ বিশ্বকাপ ক্রিকেটে চ্যাম্পিয়ন হয়। এছাড়াও, ২০০৭ সালের উদ্বোধনী প্রতিযোগিতায় রানার-আপ হয়েছিল। ১৯৯৯ সালের এশিয়ান টেস্ট চ্যাম্পিয়নশীপে দলটি বিজয়ী হয়।
আইসিসি চ্যাম্পিয়নস ট্রফি ২০১৭ সালে বিজয়ী হয়।


title: ইন্তিখাব আলম

text: ১৯৯২ সালের ক্রিকেট বিশ্বকাপের শিরোপা বিজয়ী পাকিস্তান দলের কোচের দায়িত্বে ছিলেন। ২০০৪ সালে ভারতের ঘরোয়া ক্রিকেট প্রতিযোগিতা রঞ্জি ট্রফিতে প্রথম বিদেশী কোচ হিসেবে পাঞ্জাব দলকে পরিচালনা করেন তিনি। ২৫ অক্টোবর, ২০০৮ তারিখে পিসিবি কর্তৃক তাঁকে জাতীয় দলের কোচের দায়িত্বভার অর্পণ করা হয়। এর আগের দিন জিওফ লসনকে এ দায়িত্ব থেকে বরখাস্ত করা হয়েছিল। ২০০৯ সালে দলের কোচ থাকা অবস্থায় পাকিস্তান দল শ্রীলঙ্কাকে হারিয়ে প্রথমবারের মতো টুয়েন্টি২০ বিশ্বকাপের শিরোপা জয় করে।


title: পাকিস্তান জাতীয় মহিলা ক্রিকেট দল

text: ১৯৯৭ সালে পাকিস্তান দল প্রথমবারের মতো নিউজিল্যান্ড ও অস্ট্রেলিয়া দলের বিপক্ষে মহিলাদের ক্রিকেটে অংশগ্রহণ করে। কিন্তু ঐ সফরের তিনটি একদিনের আন্তর্জাতিকেই দলটি পরাজিত হয়েছিল। এরপর ঐ বছরের শেষদিকে ভারতে অনুষ্ঠিত মহিলাদের ক্রিকেট বিশ্বকাপে অংশগ্রহণের জন্য দলটিকে আমন্ত্রণ জানানো হয়। প্রতিযোগিতার পাঁচটি খেলাতেই তারা হেরে যায় ও ১১দলের অংশগ্রহণে বিশ্বকাপ ক্রিকেটে সর্বশেষ স্থান দখল করে। পরের বছর শ্রীলঙ্কা সফরে তিনটি ওডিআই এবং একমাত্র টেস্ট খেলায় অংশগ্রহণ করলেও পরাজিত হয়।


title: পাকিস্তান জাতীয় অনূর্ধ্ব-১৯ ক্রিকেট দল

text: পাকিস্তান ২০০৪ সালে বাংলাদেশের ঢাকায় অনুষ্ঠিতব্য আইসিসি অনূর্ধ্ব-১৯ ক্রিকেট বিশ্বকাপ ফাইনালে ওয়েস্ট ইন্ডিজ পরাজিত করে বিজয়ী হওয়ার গৌরব অর্জন করেন। এটিই ছিল পাকিস্তান অনূর্ধ্ব-১৯ ক্রিকেট দলের প্রথম শিরোপা জয়। খালিদ লতিফের নেতৃত্বে উক্ত খেলায় ওয়েস্ট ইন্ডিজকে ২৫ রানে পরাজিত করে।


title: ক্রিকেট বিশ্বকাপের পুরস্কার

text: ১৯৯৯ সালের ক্রিকেট বিশ্বকাপের ফাইনাল খেলায় অস্ট্রেলিয়া ও পাকিস্তান প্রতিদ্বন্দ্বিতা করে। পাকিস্তান টসে জয়ী হয়েে ব্যাটিংয়ের সিদ্ধান্ত নেয়। উদ্বোধনী ব্যাটসম্যানদ্বয় শুরুতেই বিদায় নিলে ২০ ওভারে পাকিস্তানের সংগ্রহ ৩/৬৮ দাঁড়ায়। অস্ট্রেলীয় লেগ স্পিন বোলার শেন ওয়ার্ন আক্রমণে আসেন ও সফলতা পান। ইজাজ আহমেদকে ২২ রানে ও মইন খানকে ৬ রানে ক্যাচের ফাঁদে ফেললে ২৭ ওভারে দলীয় সংগ্রহ ৫/৯১ হয়। পাকিস্তান ইনিংস গোছাতে অল-রা্‌উন্ডারদের ব্যবহার করলেও ওয়ার্ন এবং পল রেইফেল তাদের আগ্রাসনকে দূরে সরিয়ে দেন। ওয়ার্ন অধিনায়ক ওয়াসিম আকরাম ও বিপজ্জনক অল-রাউন্ডার শহীদ আফ্রিদির উইকেট পান। পাকিস্তান ১৩২ রানে গুটিয়ে যায়। ওয়ার্ন ৪/৩৩ লাভ করেন।


title: পাকিস্তান জাতীয় অনূর্ধ্ব-১৯ ক্রিকেট দল

text:
পাকিস্তান জাতীয় অনূর্ধ্ব-১৯ ক্রিকেট দল হল দুইবার (২০০৪ ও ২০০৬) সালের অনূর্ধ্ব-১৯ পর্যায়ের ক্রিকেট বিশ্বকাপ বিজয়ী। তারা সাম্প্রতিক ২০১৪ সালের অনূর্ধ্ব-১৯ ক্রিকেট বিশ্বকাপ শেষ করেছেন এবং দক্ষিণ আফ্রিকার কাছে হেরে ২য় স্থান অধিকার করেন।কোচ:
মুহাম্মদ মাসরুর


title: পাকিস্তান জাতীয় মহিলা ক্রিকেট দল

text:
আইসিসি মহিলাদের র‌্যাঙ্কিংয়ে টেস্ট, ওডিআই ও টুয়েন্টি২০ আন্তর্জাতিকের ফলাফলকে একটিমাত্র র‌্যাঙ্কিং ব্যবস্থায় তুলে ধরেছে।
ফেব্রুয়ারি, ২০১৭ সালে শ্রীলঙ্কায় অনুষ্ঠিত ২০১৭ সালের মহিলা ক্রিকেট বিশ্বকাপ বাছাইপর্বে অংশগ্রহণের লক্ষ্যে ঘোষিত পাকিস্তান মহিলা দলের সদস্যদের তালিকা নিম্নরূপ:


title: ক্রিকেট বিশ্বকাপ ফাইনালের তালিকা

text: শ্রীলঙ্কাসহ ভারত ও পাকিস্তান যৌথভাবে ১৯৯৬ সালের বিশ্বকাপের সহ-আয়োজকের দায়িত্ব পায়। প্রথমবারের মতো শ্রীলঙ্কা দল গতবারে চ্যাম্পিয়ন অস্ট্রেলিয়ার বিপক্ষে দিন/রাতের চূড়ান্ত খেলায় অংশগ্রহণ করে। লাহোরের গাদ্দাফী স্টেডিয়ামে অনুষ্ঠিত খেলায় টসে জয়ী হয়ে অর্জুনা রানাতুঙ্গা অস্ট্রেলিয়াকে ব্যাটিংয়ে পাঠায়। অধিনায়ক মার্ক টেলর ও রিকি পন্টিং দ্বিতীয় উইকেট জুটিতে ১০১ রান দলকে ৭ উইকেটে ২৪১ রানে নিয়ে যায়। অরবিন্দ ডি সিলভা’র সেঞ্চুরি, অশঙ্কা গুরুসিনহা ও রানাতুঙ্গা’র সাথে জুটি গড়ে দলকে ২২ বল বাকী থাকতেই ৭ উইকেটের ব্যবধানে হারিয়ে প্রথমবারের মতো বিজয়ী হয়। এরফলে প্রথমবারের মতো কোন স্বাগতিক দল জয়ী হয়, যদিও তা পাকিস্তানে অনুষ্ঠিত হয়েছে। এছাড়াও প্রথমবারের মতো কোন দল দ্বিতীয় ইনিংসে ব্যাটিং করে বিজয়ী হয়েছে। অরবিন্দ ডি সিলভা ম্যান অব দ্য ম্যাচ নির্বাচিত হন।


title: বাংলাদেশ

text:
১৯৯৭ খ্রিস্টাব্দে বাংলাদেশের জাতীয় ক্রিকেট দল কেনিয়াকে হারিয়ে আইসিসি ট্রফি জয় করে, যার ফলে ১৯৯৯ খ্রিস্টাব্দে প্রথমবারের মতো তাঁরা বিশ্বকাপ ক্রিকেটে অংশ নেওয়ার সুযোগ পায়। সেবার প্রথম পর্বে বাংলাদেশ স্কটল্যান্ড ও পাকিস্তান ক্রিকেট দলকে পরাজিত করে। এছাড়া ২০০০ খ্রিস্টাব্দে বাংলাদেশ ক্রিকেট দল টেস্ট ক্রিকেট খেলার মর্যাদা লাভ করে। ক্রিকেট দলের মধ্যে ধারাবাহিক সাফল্যের অভাব থাকলেও তাঁরা বিশ্বের প্রধান ক্রিকেট দলগুলোকে, যেমন: অস্ট্রেলিয়া, পাকিস্তান, নিউজিল্যান্ড, শ্রীলংকাকে হারিয়ে এসেছে। ২০০৭ খ্রিস্টাব্দের ক্রিকেট বিশ্বকাপে বাংলাদেশ অতি গুরুত্বপূর্ণ দুটি দল ভারত ও দক্ষিণ আফ্রিকাকে এবং ২০১৫ বিশ্বকাপে ইংল্যান্ডকে নাটকীয়ভাবে পরাজিত করে বিশ্বক্রিকেটে বিশেষ আলোচনার ঝড় তোলে। টেস্ট ক্রিকেট খেলার মর্যাদা লাভ করার পর এপর্যন্ত বাংলাদেশ তিনটি টেস্ট সিরিজ জয় করেছে। প্রথমটি জিম্বাবুয়ের সাথে ২০০৪-'০৫ খ্রিস্টাব্দে, দ্বিতীয়টি জুলাই ২০০৯-এ ওয়েস্ট ইন্ডিজের বিপরীতে এবং তৃতীয়টি ২০১৪ সালের নভেম্বর মাসে জিম্বাবুয়েকে।
বাংলাদেশের খেলোয়াড় সাকিব আল হাসান ২০১৫ সালের জানুয়ারিতে সব ফরম্যাট ক্রিকেটে বিশ্বসেরা অলরাউন্ডারের মর্যাদা অর্জন করেন।


title: ১৯৯৯ ক্রিকেট বিশ্বকাপ ফাইনাল

text: পাকিস্তান টসে জয়লাভ করে ব্যাটিংয়ের সিদ্ধান্ত নেয়। কিন্তু চমকৎকার বোলিং উপযোগী পিচে অস্ট্রেলিয়া মাত্র ১৩২ রানে পাকিস্তানকে বেঁধে ফেলে। পাকিস্তানের কোন জুটিই উল্লেখযোগ্য রান করতে সক্ষমতা দেখাননি। শীর্ষস্থানীয় বোলার শেন ওয়ার্ন ৯ ওভারে মাত্র ৩৩ রান প্রদান করে ৪ উইকেট দখল করেন। অ্যাডাম গিলক্রিস্টের কার্যকারী অর্ধ-শতক এবং মার্ক ওয়াহ, রিকি পন্টিং ও ড্যারেন লেহম্যানের যোগ্য সহযোগিতায় অস্ট্রেলিয়া মাত্র ২০ ওভারে লক্ষ্যে পৌঁছায় ও ৮ উইকেটের ব্যবধানে পরাজিত করে।


title: ডোনাল্ড ট্রাম্প

text:
ট্রাম্পের পিতামহ জার্মানীর অভিবাসী ছিলেন। তাঁর দাদা ফ্রেডেরিক ট্রাম্পের জার্মানীতে নিজের "ক্লোনডিক গোল্ড রাশ" নামের একটি রেস্তোরাঁ ছিল। তাঁর দাদা যুক্তরাষ্ট্রে অভিবাসী হয়ে আসেন ১৮৮৫ সালে। ডোনাল্ড ট্রাম্পের পরিবারের আসল পদবি ছিল মূলত "ড্রাম্পফ্" কিন্তু ১৭ শতাব্দিতে এটি অপভ্রংশ হয়ে ট্রাম্প হয়ে যায়। ট্রাম্প লিখিত ১৯৮৭ সালের একটি বই, দ্য আর্ট অব দ্য ডিল গ্রন্থে ট্রাম্প ভুলবশত উল্লেখ করে ছিলেন যে তাঁর দাদু ফ্রেডেরিক ট্রাম্প একজন সুইডিশ বংশোদ্ভূত। মূলত এই দাবি ছিল তাঁর বাবা ফ্রেড ট্রাম্পের। কিন্তু ট্রাম্প পরবর্তীকালে স্বীকার করেছিলেন যে তাঁর পূর্ব-পুরুষরা আসলে জার্মান বংশোদ্ভুত এবং তারা ১৯৯৯ সালে নিউ ইয়র্ক শহরে জার্মান-আমেরিকান স্টুবেন প্যারেডে সেনাবাহিনীর গ্র্যান্ড মার্শাল হিসেবে দায়িত্বরত ছিলেন।
ট্রাম্প পরিবারের দো-তলা বিশিষ্ট মক ট্যুডোর রিভাইভাল আদলে একটি বাড়ি ছিল যেখানে ডোনাল্ড ট্রাম্প কিউ-ফরেস্ট স্কুলে অধ্যয়নের সময় বসবাস করতেন। কিউ-ফরেস্টে ডোনাল্ড ট্রাম্পের বাবা ফ্রেড ট্রাম্প সম্পত্তির তত্ত্বাবধায়ক পরিষদের সদস্য ছিলেন। ১৯৮৩ সালের এক সাক্ষাৎকারে তাঁর বাবা ফ্রেড ট্রাম্প বলেছিলেন যে "ট্রাম্প ছেলেবেলায় ছিলেন খুবই দুরন্ত প্রকৃতির" যার দরুন ডোনাল্ড ট্রাম্পকে নিউ ইয়র্ক মিলিটারি একাডেমীতে ভর্তি করিয়ে দেওয়ার জন্য তাঁকে তৎপর হতে হয়েছিল। ট্রাম্প তাঁর অষ্টম শ্রেণী এবং হাইস্কুল জীবন নিউ ইয়র্ক মিলিটারি একাডেমীতেই শেষ করেন। ২০১৫ সালে ট্রাম্প এক বায়োগ্রাফারকে বলেছিলেন যে, নিউ ইয়র্ক মিলিটারি একাডেমী তাঁকে অন্যান্য ছেলেদের চেয়েও বেশি সামরিক প্রশিক্ষণ শিখিয়েছিল।


title: ডোনাল্ড ট্রাম্প

text: ফক্স নিউজের এক বিতর্কানুষ্ঠানে যখন ট্রাম্পকে তাঁর মুসলিম প্রবেশ বিরোঢী প্রস্তাবনার সম্ভাব্যতা নিয়ে প্রশ্ন তোলা হয় (আনুমানিক ১,০০,০০০ মুসলিম অভিবাসী প্রতি বছর প্রবেশানুমতি দেওয়া হয়), ট্রাম্প তখন উল্লেখ করেন, বেলজিয়াম এবং ফ্রান্সের অবনতির জন্য তাদের মুসলিম অভিবাসন দায়ী। ট্রাম্প আরো বলেছেন যে, ব্রাসেলসে বাস করা "নরকে" বাস করার সমতুল্য হয়ে দাঁড়িয়েছে তাদের এই ভয়ানক অবস্থার জন্য মুসলিম অভিবাসন অন্যতম কারণ।


title: ডোনাল্ড ট্রাম্পের রাষ্ট্রপতিত্ব


title: ডোনাল্ড ট্রাম্প

text: ট্রাম্পের অভিবাসন বিরোধী রাজনীতি তাঁকে তাঁর শ্রমিক-শ্রেণীর সমর্থকদের মধ্যে বেশি জনপ্রিয় করে তুলেছিল। তাঁর প্রস্তাবিত নীতি এবং যুক্তরাষ্ট্রে রাজ্যসমূহ নিয়ে তাঁর বিবৃতি তাঁকে জনমত বিচারে রিপাবলিকান ফ্রন্ট-রানারে তাঁকে এগিয়ে রেখেছে। তাঁর কিছু বক্তব্য বেশ কিছু রাজনীতিবিদ এবং মূলধারার সংবাদ-মাধ্যম কর্তৃক বিতর্কিত বলে বিবেচিত হয়েছিল। রাজনৈতিক শুদ্ধতা (পলিটিক্যাল কারেক্টন্যাস) থেকে নিবৃত্তিই হলো তাঁর প্রচারকার্যের মূল বিষয়। ট্রাম্পের বেশিরভাগ বক্তব্যই হলো অভিবাসন এবং সীমান্ত রক্ষা, অবৈধ অভিবাসীদের নির্বাসন, যুক্তরাষ্ট্র-মেক্সিকান সীমান্তে দেয়াল নির্মাণ এবং অবৈধ মুসলিম অভিবাসীদের উপর অস্থায়ী নিষেধাজ্ঞা আরোপ নিয়ে। অধিকাংশ অবৈধ অভিবাসীরা মেক্সিকান-যুক্তরাষ্ট্র সীমান্ত দিয়ে যুক্তরাষ্ট্রে প্রবেশ করে বলে তাঁর অভিমত। রিপাবলিক পার্টিতে তাঁর প্রার্থীতা নিয়ে অনেক বিরোধিতা ও মতবিরোধ থাকলেও ট্রাম্পের মনোনয়ন প্রার্থীতা সফল হয়েছে মূলত ব্যাপক মিডিয়া কাভারেজে ও প্রচারের দরুন। তিনি বেশ অনেকবার উদ্ধত এবং বিতর্কিতমূলক বক্তব্য রেখেছিলেন যা মূলত তাঁর শ্রমিক-শ্রেণীর সমর্থকদের আকর্ষিত করেছিল। ট্রাম্পের রাজনৈতিক প্রতিদ্বন্দ্বীরা তাঁকে "বিভেদ সৃষ্টিকারী", "দায়িত্বজ্ঞানহীন" এবং "উৎপীড়ক" হিসেবে আখ্যায়িত করেছেন।


title: ডোনাল্ড ট্রাম্পের রাষ্ট্রপতিত্ব

text:
মার্কিন প্রেসিডেন্ট হিসেবে ডোনাল্ড ট্রাম্পের শপথ নেয়ার এক বছর পূর্তি হচ্ছে শনিবার৷ এই এক বছরে নেয়া তাঁর বিভিন্ন সিদ্ধান্ত দেশে ও দেশের বাইরে ব্যাপক আলোচনা, সমালোচনার জন্ম দিয়েছে৷
বহুজাতিকের চেয়ে দ্বিপাক্ষিক পর্যায়ে বাণিজ্য চুক্তির পক্ষে প্রেসিডেন্ট ট্রাম্প৷ তাই ‘ট্রান্স-প্যাসিফিক পার্টনারশিপ’ (টিপিপি) আলোচনা থেকে যুক্তরাষ্ট্রকে সরিয়ে নিয়েছেন তিনি৷ এছাড়া যুক্তরাষ্ট্র ও ইউরোপীয় ইউনিয়নের মধ্যে টিটিপ চুক্তির আলোচনা বন্ধ রেখেছেন৷ ‘নর্থ অ্যামেরিকান ফ্রি ট্রেড এগ্রিমেন্ট’ বা নাফটা চুক্তি বাতিলের হুমকি দিয়ে মেক্সিকো ও ক্যানাডাকে চুক্তির শর্তাবলী নিয়ে পুনরায় আলোচনায় বসতেও বাধ্য করেছেন মার্কিন প্রেসিডেন্ট৷
শেয়ার ব্যবসায়ী ও বিনিয়োগকারীদের জন্য ট্রাম্পের প্রথম বছরটা ভালো ছিল৷ ট্রাম্পের জয়ের পরদিন ‘ডাও জোনস ইনডেক্স’ ছিল ১৮,৫৮৯৷ সেটি মধ্য জানুয়ারিতে এসে হয়েছে ২৫,৮০০৷ গত এক বছরে বেকারের সংখ্যাও কমেছে৷ বেকারত্বের হার ৪ দশমিক ৮ থেকে কমে ৪ দশমিক ১ শতাংশ হয়েছে৷ তবে ট্রাম্পের অন্যতম সাফল্য হচ্ছে কর সংস্কার৷ গতমাসেই তিনি সেটা করেছেন৷ ফলে কর্পোরেট কর ৩৫ থেকে ২১ শতাংশে নেমে এসেছে৷


title: ডোনাল্ড ট্রাম্পের রাষ্ট্রপতিত্ব


title: মেলানিয়া ট্রাম্প

text:
মেলানিয়া ট্রাম্প (জন্ম মেলানিজা নার্ভস; এপ্রিল ২৬, ১৯৭০; মেলানিয়া নাউস নামেও পরিচিত) একজন স্লোভেনীয়-মার্কিন সাবেক মডেল। তিনি মার্কিন ব্যবসায়ী এবং মার্কিন যুক্তরাষ্ট্রের ৪৫ তম রাষ্ট্রপতি হিসেবে নির্বাচিত ডোনাল্ড ট্রাম্পের স্ত্রী।
মেলানিয়া ট্রাম্প ইয়োগোস্লাভিয়াতে (বর্তমানে স্বাধীন দেশ স্লোভেনিয়া) জন্মগ্রহণ করেন। ২০০১ সাল থেকে তিনি আমেরিকার স্থায়ী বাসিন্দা হিসেবে বসবাস শুরু করেন এবং ২০০৬ সালে নাগরিকত্ব পান। ২০১৭ সালের ২০ জানুয়ারি থেকে তিনি মার্কিন যুক্তরাষ্ট্রের ফার্স্ট লেডির দায়িত্ব পালন করছেন।


title: ডোনাল্ড ট্রাম্পের রাষ্ট্রপতিত্ব

text: ট্রাম্প তাঁর অভিবাসন নীতির মাধ্যমে আনুমানিক ১১ মিলিয়ন অবৈধ অভিবাসীদের যুক্তরাষ্ট্র থেকে নির্বাসিত করা এবং মেক্সিকান-যুক্তরাষ্ট্রের সীমান্তে একটি সু-দৃঢ় দেওয়াল নির্মাণের প্রস্তাবনা রাখেন। এরই পরিপ্রেক্ষিতে মেক্সিকোর সাবেক প্রেসিডেন্ট ফেলিপ কালডেরন বলেন যে, "এরকম গো-মূর্খ দেওয়াল নির্মাণের জন্য আমরা এক পয়সাও খরচ করতে আগ্রহী নয়। এবং এই ধরনের প্রস্তাবনা সম্পূর্ণই অর্থহীন।"


title: ডোনাল্ড ট্রাম্প


title: ডোনাল্ড ট্রাম্পের রাষ্ট্রপতিত্ব

text:
ডোনাল্ড ট্রাম্প সাবেক মার্কিন রাষ্ট্রপতি বারাক ওবামার সফলতার পর মার্কিন যুক্তরাষ্ট্রের ৪৫ তম রাষ্ট্রপতি হিসেবে ২০ জানুয়ারি ২০১৭ তারিখে শপথ গ্রহণ করেন। ট্রাম্প একজন রিপাবলিকান প্রার্থী ছিলেন। তিনি পেশায় নিউ ইয়র্ক এর একজন ব্যবসায়ী এবং টেলিভিশন রিয়ালিটি অনুষ্ঠানের একজন ব্যক্তি ছিলেন। নির্বাচনের সময় তিনি হিলারি ক্লিনটনের বিপক্ষে জয় লাভ করেন।
ট্রাম্প নিউ ইয়র্ক শহরের স্থানীয় বাসিন্দা ফ্রেড ট্রাম্পের ছেলে। রিয়েল এস্টেট ব্যবসাকে নিজের কর্মজীবন হিসেবে গড়ে তোলার ক্ষেত্রে তাঁর পিতার যথেষ্ট অনুপ্রেরণা ছিল। ট্রাম্প পেন্সিল্‌ভেনিয়া বিশ্ববিদ্যালয় অধীন হোয়ারটন স্কুলে অধ্যয়নের সময় তাঁর পিতার 'এলিজাবেথ ট্রাম্প এন্ড সান' প্রতিষ্ঠানে কাজ করতেন। পরবর্তীতে ১৯৬৮ সালে স্নাতক ডিগ্রি অর্জনের পর তিনি তাঁর পিতার প্রতিষ্ঠানের হাল ধরেন। ১৯৭১ সালে ট্রাম্প তাঁর পিতার প্রতিষ্ঠানের নিয়ন্ত্রণভার গ্রহণ করেন এবং প্রতিষ্ঠানটির নাম পরিবর্তন করে "দ্য ট্রাম্প অর্গানাইজেশ্যান" রাখেন। ট্রাম্প বর্তমানে যুক্তরাষ্ট্রের রিয়েল স্টেট ব্যবসা এবং মিডিয়া তারকাদের মধ্যে অন্যতম প্রধান ব্যক্তিত্ব।
ট্রাম্প জুন ১৬, ২০১৫ তারিখে রিপাবলিকান পার্টির অধীনে ২০১৬ সালের রাষ্ট্রপতি নির্বাচনে তাঁর মনোনয়ন প্রার্থীতা ঘোষণা করেন। ট্রাম্প তাঁর পূর্বের প্রচারণা কর্মকান্ড দিয়ে মিডিয়ার দৃষ্টি আকর্ষণ এবং জনসমর্থন অর্জনে সক্ষম হন। জুলাই ২০১৫ থেকে রিপাবলিকান পার্টির জনমত নির্বাচনের মনোনয়নের ক্ষেত্রে পছন্দের দিক থেকে তিনি ধারাবাহিকভাবে প্রথম সারিতে অবস্থান করছেন। ২০১৬ সালের ৮ নভেম্বর অনুষ্ঠিত নির্বাচনে তিনি ৩০৬টি ইলেক্টরাল ভোট পেয়ে রাষ্ট্রপতি নির্বাচিত হন।


title: শি জিনপিং

text: শি জিনপিং (জন্ম: ১৫ জুন, ১৯৫৩) গণপ্রজাতন্ত্রী চীনের একজন উচ্চপদস্থ রাজনৈতিক ব্যক্তিত্ব। তিনি বর্তমানে একাধারে চীনের রাষ্ট্রপতি, চীনের রাষ্ট্রীয় কেন্দ্রীয় সামরিক পরিষদের চেয়ারম্যান, কমিউনিস্ট পার্টি অফ চায়নার মহাসচিব এবং কমিউনিস্ট পার্টির কেন্দ্রীয় সামরিক পরিষদের চেয়ারম্যান।


title: চেক প্রজাতন্ত্র–চীন সম্পর্ক

text: রাষ্ট্রপতি শি জিনপিং ২০১৬ সালের ২৮ থেকে ৩০শে মার্চ রাষ্ট্রপতি জেমানের আমন্ত্রণে চেক প্রজাতন্ত্র সফর করেন। এই প্রথম গণপ্রজাতন্ত্রী চীনের কোনো রাষ্ট্রপতি চেক প্রজাতন্ত্র সফর করেন। তারা দুই দেশের পারস্পরিক সম্পর্ক উন্নয়ের ব্যাপারে আলোচনা করেন। রাষ্ট্রপতিরা দুই দেশের মধ্যকার কৌশলগত অংশীদারত্বমূলক একটি চুক্তি স্বাক্ষর করেন।


title: শি জিনপিং

text: সাংহাই কমিউনিস্ট পার্টির সম্পাদক পদে নিয়োগের মধ্য দিয়েই এটি স্পষ্ট হয়ে গিয়েছিল যে শি জিনপিং চীনের পঞ্চম প্রজন্মের নেতৃত্বের অংশ হতে যাচ্ছেন। ২০০৭ সালের অক্টোবরে সিপিসির ১৭তম কংগ্রেসে ৯-সদস্য বিশিষ্ট পলিটব্যুরো কার্যকরী কমিটিতে তার অন্তর্ভুক্তির মাধ্যমে এটি আরও স্পষ্ট হয়ে উঠে। জিনপিং পলিটব্যুরোতে লি কেকিয়াঙ্গের উপরে স্থান লাভ করেন এবং এর মধ্য দিয়ে এটা অনেকটা নিশ্চিত হয়ে যায়- শি জিনপিঙ্গই হতে যাচ্ছেন চীনের পরবর্তী প্যারামাউন্ট লিডার বা ‘একচ্ছত্র নেতা’। একই সময়ে জিনপিং কমিউনিস্ট পার্টির কেন্দ্রীয় সচিবালয়ের প্রধান নিযুক্ত হন। ২০০৮ সালের মার্চে সিপিসির ১১তম জাতীয় গণসম্মেলনে জিনপিং গণপ্রজাতন্ত্রী চীনের উপ-রাষ্ট্রপতি ঘোষিত হলে ‘একচ্ছত্র নেতা’ হওয়ার ক্ষেত্রে তার সম্ভাবনা আরও জোরদার হয়। ধারণা করা হয়ে থাকে, জিনপিঙ্গের উজ্জ্বল সম্ভাবনার একটি অন্যতম কারণ হচ্ছে তার সাথে বর্তমান রাষ্ট্রপতি হু জিনতাও ও উপ-রাষ্ট্রপতি হিসেবে তার পূর্বসূরী জেং কিংহঙ্গের, অর্থাৎ চীনা রাজনীতির বহুমুখী নেতৃত্বের সুসম্পর্ক।


title: ব্রিক্‌স

text: ২০১২ সালে, চীনের বর্তমান রাষ্ট্রপতি হু জিনতাও, ব্রিক্‌স রাষ্ট্রসমূহকে উন্নয়নশীল দেশের প্রবর্তক এবং বিশ্ব শান্তির জন্য একটি শক্তি হিসেবে বর্ণনা করেন। কিছু বিশ্লেষক গুরুত্বপূর্ণ অর্থনৈতিক অস্থায়িত্ব, জাতিসংঘ নিরাপত্তা পরিষদের সংস্কারের মাধ্যমে সদস্যদের মধ্যে মতবিরোধ, এবং ভারত ও স্থানিক বিষয়ে চীনের বিরোধ প্রসঙ্গে সঙ্ঘটির সম্ভাব্য ভাঙ্গন এবং দুর্বলতার দিকসমূহ তুলে ধরেছেন।


title: হু জিনতাও

text: হু জিনতাও (জন্ম: ২১ ডিসেম্বর ১৯৪২) একজন চীনা রাজনীতিবিদ ও বর্তমান গণপ্রজাতন্ত্রী চীনের একচ্ছত্র নেতা। তিনি একাধারে চীনের ক্ষমতাসীন কমিউনিস্ট পার্টি অফ চায়নার (সিপিসি) মহাসচিব, গণপ্রজাতন্ত্রী চীনের রাষ্ট্রপতি ও দেশটির কেন্দ্রীয় সামরিক পরিষদের চেয়ারম্যান। তিনি যথাক্রমে ২০০২, ২০০৩ ও ২০০৪ সাল থেকে এই পদগুলোতে আসীন রয়েছেন। শীর্ষ এই পদগুলোতে জিনতাও চীনের চতুর্থ প্রজন্মের নেতা হিসেবে তার উত্তরসূরী জিয়াং জেমিনের স্থলাভিষিক্ত হয়েছেন।


title: গণপ্রজাতন্ত্রী চীনের রাজনীতি

text: চীনের রাষ্ট্রপতি নামেমাত্র রাষ্ট্রের প্রধান। চীনের প্রধানমন্ত্রী হলেন সরকারপ্রধান, যিনি চারজন ভাইস প্রধানমন্ত্রী, মন্ত্রনালয় ও কমিশন প্রধান দ্বারা গঠিত স্টেট কাউন্সিলের সভাপতিত্ব করেন। একদলীয় রাষ্ট্র হিসেবে কম্যুনিস্ট পার্টি অব চায়নার সাধারণ সম্পাদকের হাতেই থাকে প্রকৃত ক্ষমতা ও কর্তৃত্ব।


title: লি কেকিয়াং

text: লি কেকিয়াংকে সিপিসির আগামী মহাসচিব হিসেবে হু জিনতাওর একজন সম্ভাব্য উত্তরসূরী হিসেবে ধারণা করা হয়। সরকারী পদে তাকে বর্তমান প্রধানমন্ত্রী ওয়েন জিয়াবাওর সম্ভাব্য উত্তরসূরী হিসেবে ধারণা করা হয়। ২০০৮ সালের ন্যাশনাল পিপলস কংগ্রেসে জ্যেষ্ঠ উপ-প্রধানমন্ত্রী হিসেবে মনোনীত হওয়ার ফলে কেকিয়াঙ্গের দ্বিতীয় সম্ভাবনাটি জোরদার হয়। বলা হয়ে থাকে দ্বিতীয় এই পদোন্নতিটি ইতোমধ্যেই পেয়ে যাওয়াতে সিপিসির মহাসচিব পদে কেকিয়াঙ্গের চেয়ে অপর সিপিসি নেতা শি জিনপিং, যিনি বর্তমানে গণপ্রজাতন্ত্রী চীনের উপ-রাষ্ট্রপতি, তার বেশি সম্ভাবনা সৃষ্টি হয়েছে।


title: গণপ্রজাতন্ত্রী চীনের রাজনীতি

text: কম্যুনিস্ট পার্টির ক্ষমতার প্রাথমিক অঙ্গ:রাষ্ট্রীয় ক্ষমতার প্রাথমিক অঙ্গ হলো ন্যাশনাল পিপলস কনগ্রেস বা এনপিসি, রাষ্ট্রপতি এবং রাজ্য পরিষদ। রাজ্য পরিষদের সদস্যবৃন্দের মধ্যে একজন প্রধান, অনির্দিষ্ট সংখ্যক সহকারী প্রধান (বর্তমানে ৪), ৫ জন উপদেষ্টা এবং ২৯ জন মন্ত্রি ও রাজ্য পরিষদ কমিশনের প্রধান রয়েছে। ১৯৮০-এর দশকে দল ও রাজ্যের কার্যপ্রক্রিয়া আলাদা করার একটি প্রচেষ্টা করা হয়েছিলো। ১৯৯০ এর দশকে এসে যা ব্যর্থতায় পর্যাবসিত হয়।


title: চিয়াং চিং-কুও

text: চিয়াং চিং-কুও (২৭ এপ্রিল ১৯১০ - ১৩ জানুয়ারী ১৯৮৮) তাইওয়ান ভাষায় একজন রাজনীতিবিদ ছিলেন। চিয়াং কাই-শেক্স পুত্র, তিনি তাইওয়ান রিপাবলিক অফ চায়না সরকারের বহু পদে ছিলেন। তিনি ১৯২৭ থেকে ৭৮ এর মধ্যে চীনের প্রজাতন্ত্রের প্রিমিয়ার হিসেবে কাজ করার জন্য তার পিতাকে সফল করেন এবং ১৯৭৮ সাল পর্যন্ত চীনের প্রজাতন্ত্রের রাষ্ট্রপতি ১৯৮৮ সালে তার মৃত্যুর পর তিনি দায়িত্ব গ্রহণ করেন।


title: হু জিনতাও

text: ১৯৯৮ সালে হু জিনতাও গণপ্রজাতন্ত্রী চীনের উপ-রাষ্ট্রপতি মনোনীত হন। এ সময় থেকেই জিয়াং জেমিন চীনের পররাষ্ট্র বিষয়ে জিনতাওর ভূমিকা বৃদ্ধি করতে উদ্যোগী হন। ১৯৯৯ সালে বেলগ্রেডের চীন দূতাবাসে ন্যাটো বাহিনীর বোমাবর্ষণের পর হু জিনতাও চীনের আনুষ্ঠানিক প্রতিবাদ জ্ঞাপনে প্রধান ভূমিকা পালন করেন।


title: তিতিকাকা হ্রদ

text: তিতিকাকা (; কেচুয়া তিতিকাকা কুচা) পূর্ব-মধ্য দক্ষিণ আমেরিকার একটি হ্রদ। এটি বিশ্বের সর্বোচ্চ নৌচলাচলযোগ্য হ্রদ। সমুদ্রসমতল থেকে এর উচ্চতা ৩৮১০ মিটার। ৮০৮৮ বর্গকিলোমিটার বিস্তৃত এই হ্রদটি দক্ষিণ আমেরিকার সর্ববৃহৎ, মতান্তরে দ্বিতীয় বৃহত্তম হ্রদ। (মারাকাইবো হ্রদের বিস্তৃতি যদিও এর চেয়েও বেশি, সমুদ্রের সাথে সংযোগ থাকার কারণে অনেক বিশেষজ্ঞই তাকে পুরোপুরি হ্রদ বলে গণ্য করেন না।) হ্রদটি দক্ষিণ-পূর্ব পেরু থেকে পশ্চিম বলিভিয়ায় বিস্তৃত। আন্দিজ পর্বতমালার আলতিপ্লানো উচ্চভূমিতে অবস্থিত এই হ্রদটির পশ্চিমের ৪৯১৬ বর্গকিলোমিটার অঞ্চল পেরুর মধ্যে পড়ে ও পূর্বদিকের ৩৩৭২ বর্গকিলোমিটার পড়ে বলিভিয়ায়। এর সর্বাধিক দৈর্ঘ্য ১৯৬ কিমি ও গড় প্রস্থ ৫৬ কিমি। অর্থাৎ, আয়তনে এটি জার্মানির বিখ্যাত হ্রদ বোডেনজে'র তুলনায় ১৫.৫ গুণ বড় ও ভূমধ্যসাগরীয় দ্বীপ কর্সিকার প্রায় সমান। বর্তমানে হ্রদটি প্রবলভাবে দূষিত। বিশেষজ্ঞদের মতে তিতিকাকার জৈববৈচিত্র আজ জলদূষণ ও মানুষের আমদানি বিভিন্ন নতুন প্রজাতির উপদ্রবে বিশেষভাবে বিপন্ন। এই কারণে ২০১২ সালেই "গ্লোবাল নেচার ফান্ড" এই হ্রদকে সেই বছরের বিপন্নতম হ্রদ (Threatened lake of the year) বলে অভিহিত করে।


title: ইলিয়াম্পু

text: ইলিয়াম্পু (স্পেনীয় ভাষায়: Illampú) পশ্চিম বলিভিয়ায়, লা পাস শহরের উত্তরে, আন্দেস পর্বতমালার পূর্ব কর্দিলেরা পর্বতশ্রেণীর উত্তরভাগে অবস্থিত একটি পর্বত। এর পশ্চিমে তিতিকাকা হ্রদ অবস্থিত। তিতিকাকা হ্রদের তীর থেকে এই পর্বতের দৃশ্য সমগ্র উত্তর ও দক্ষিণ আমেরিকার সবচেয়ে সুদৃশ্য দৃশ্যগুলির একটি। মূল পর্বত থেকে তিনটি প্রধান শৃঙ্গ উপরে উঠে গেছে। এদের মধ্যে সবচেয়ে উত্তরেরটিকে আলাদা করে নেভাদা ইলিয়াম্পু বলে ডাকা হয়; এটির উচ্চতা ৬,৩৬৮ মিটার। ইলিয়াম্পুর দক্ষিণের পর্বতশৃঙ্গটির নাম আনকোহুমা, যেটি ইলিয়াম্পু থেকে খানিকটা উঁচু। এই দুই পর্বতশৃঙ্গের মধ্যবর্তী ম্যাসিফ অঞ্চলে গ্লাসিয়ার হ্রদ (Laguna Glaciar) অবস্থিত, যা বিশ্বের ১৭তম সর্বোচ্চ হ্রদ।


title: তিতিকাকা হ্রদ

text: সমুদ্রতল থেকে ৩৮১০ মিটার উচ্চতায় অবস্থিত তিতিকাকা হ্রদ পৃথিবীর সর্বোচ্চ হ্রদ, যেখানে বাণিজ্যিক ভিত্তিতে নিয়মিত নৌচলাচল হয়ে থাকে। এর সর্বোচ্চ গভীরতা ২৮৪ মিটার। আয়তনের বিচারে এই হ্রদ পৃথিবীর ১৯ তম বৃহত্তম হ্রদ। এই হ্রদে রীতিমতো বড় জাহাজ চলাচল করে থাকে। উদাহরণ হিসেবে বলা যায় পেরুভিয়ান করপোরেশনের এস এস ওলানটা নামক জাহাজটির কথা। এর ওজন ছিল ২২০০ টন, দৈর্ঘ্য ৭৯ মিটার বা ২৫৯ ফিট। বর্তমানে এই জাহাজটি সংস্কারের অপেক্ষায় আছে।


title: তিতিকাকা হ্রদ

text: তিতিকাকা হ্রদ ৫৩০টিরও বেশি জলজ প্রজাতির আবাসস্থল। এদের মধ্যে আবার অনেকগুলিই বিরল ও স্থানিক প্রজাতি। এছাড়াও এই হ্রদ ও সংলগ্ন এলাকায় প্রচূর সংখ্যক জলচর পাখিও বাস করে। হ্রদের এই একান্ত নিজস্ব জৈব পরিবেশ রক্ষার্থে গত ১৯৯৮ সালের ২৬ আগস্ট এই হ্রদ অঞ্চলকে একটি রামসার এলাকা হিসেবে চিহ্নিত করা হয়েছে। এই অঞ্চলের যেসব বিরল ও স্থানিক প্রাণী সবিশেষ উল্লেখযোগ্য, তার কয়েকটি হল -


title: তিতিকাকা হ্রদ

text: এই হ্রদের অভ্যন্তরে ছোট বড় মোট ৪১টি দ্বীপ রয়েছে। এগুলির অনেকগুলিই ঘনবসতিপূর্ণ। এগুলির অনেকগুলিতেই আবার ইনকা যুগের নানা নিদর্শনও রক্ষিত আছে। বিশেষ করে ইসলা দেল সোল (সূর্যর দ্বীপ বা সূর্যদ্বীপ) দ্বীপটির নাম এই বিষয়ে সবিশেষ উল্লেখযোগ্য। এছাড়াও বেশ কটি উপদ্বীপও এই হ্রদের অন্যতম বৈশিষ্ট্য। এদের মধ্যে কোপাকাবানা উপদ্বীপটি সবচেয়ে বড়। এই উপদ্বীপটিই হ্রদটিকে উত্তর ও দক্ষিণ অংশে ভাগ করে ফেলার জন্য দায়ী। এই উপদ্বীপের প্রায় সমগ্রটাই বর্তমানে বলিভিয়ার মধ্যে পড়ে।


title: তিতিকাকা হ্রদ

text: হ্রদটি বাস্তবে দুটি অংশে বিভক্ত। উত্তরের অংশটি বড়, একে সাধারণভাবে "লাগো গ্রন্দে" বলা হয়। এর আরেক নাম "লাগো চুকুইতো"। এর সর্বনিম্ন গভীরতা ১৩৫ মিটার বা ৪৪৩ ফুট ও সর্বোচ্চ গভীরতা ২৮৪ মিটার বা ৯৩২ ফুট। দক্ষিণের অংশটি ছোট, একে সাধারণভাবে "উইনিয়ামারকা" বা "লাগো পেকুইনো" (ছোট হ্রদ) বলা হয়ে থাকে। এর সর্বনিম্ন গভীরতা ৯ মিটার বা ৩০ ফুট ও সর্বোচ্চ গভীরতা ৪০ মিটার বা ১৩১ ফুট। সমগ্র হ্রদের গড় গভীরতা । এই দুই অংশের মধ্যে যোগসূত্র হল একটি সংকীর্ণ প্রণালী, যার নাম "তিকুয়িনা প্রণালী"। এই প্রণালীর সবচেয়ে সংকীর্ণ অংশটি প্রস্থে মাত্র ৮০০ মিটার (২৬২০ ফুট)।


title: তিতিকাকা হ্রদ

text: ছোট বড় মিলিয়ে ২৫টিরও বেশি নদী এসে এই হ্রদে পড়েছে। এর মধ্যে পাঁচটি বেশ বড়। বয়ে নিয়ে আসা জলের পরিমাণ বিচার করে পরপর সাজালে এরা হল হামিস, কোয়াতা, লিয়াভে, উয়ানকানে ও সুচেজ। অথচ এই হ্রদ থেকে উৎপন্ন নদী হল মাত্র একটি - "রিও দেসাখুয়াদেহো"। বলিভিয়ার মধ্য দিয়ে প্রবাহিত এই নদীটি হ্রদে এসে পড়া জলের মাত্র দশ শতাংশ বহন করে নিয়ে যায়। কিন্তু তীব্র হাওয়া ও বিষুব সূর্যের খর রোদের কারণে বাকি ৯০ শতাংশ জলও বাস্পীভূত হওয়ায় হ্রদে জলের মোট পরিমাণ মোটামুটি একই থেকে যায়। সেই হিসেবে তিতিকাকাকে একটি বদ্ধ জলের হ্রদ বলে বর্ণনা করাই চলে। এই হ্রদে জলের মোট পরিমাণ প্রায় ৮৯৩ ঘন কিলোমিটার।


title: আন্দীয় সভ্যতা

text: তিওয়ানাকু সভ্যতা (স্পেনীয় - "Tiahuanaco" বা "Tiahuanacu") হল প্রাক্-কলম্বীয় আমেরিকার এক অন্যতম গুরুত্বপূর্ণ সভ্যতা। দক্ষিণ আমেরিকার বলিভিয়ার পশ্চিমাংশে এর বিকাশ ঘটেছিল। ঐতিহাসিকদের মতে এরা ছিল ইনকাদের সবচেয়ে গুরুত্বপূর্ণ পূর্বসূরী। তিতিকাকা হ্রদ তীরবর্তী এই সভ্যতার সবচেয়ে গুরুত্বপূর্ন প্রত্নতাত্ত্বিক নিদর্শন পাওয়া গেছে বলিভিয়ার রাজধানী লা পাজ থেকে পশ্চিমে দেসাখুয়াদেহো যাওয়ার রাস্তায় লা পাজ থেকে ৭২ কিলোমিটার দূরে তিওয়ানাকু নামক স্থানে। আন্দিজ পর্বতের সুউচ্চ আলতিপ্লানো উচ্চভূমিতে অবস্থিত এই অঞ্চল সমুদ্রপৃষ্ঠ থেকে প্রায় ১২৬০০ ফুট বা ৪০০০ মিটার উঁচু। ১৫৪৯ খ্রিস্টাব্দে স্পেনীয় বিজেতা ("কনকিস্তাদোর") পেদ্রো সিয়েজা দে লেওন ইনকাদের শক্তিকেন্দ্র "কুলিয়াসুয়ু" খুঁজে বের করতে গিয়ে ঘটনাচক্রে তিওয়ানাকুতে এই সভ্যতার ধ্বংসাবশেষ আবিষ্কার করে ফেলেন। মনে করা হয় এই শহরই ছিল এই সভ্যতার প্রশাসনিক প্রধান শহর। অন্তত পাঁচশো বছর এই শহরকে কেন্দ্র করে এই সভ্যতার শাসনব্যবস্থা বজায় ছিল বলে মনে করা হয়। ২০০০ সাল থেকে এই শহর ইউনেস্কো দ্বারা বিশ্ব ঐতিহ্যবাহী স্থান হিসেবে ঘোষিত হয়েছে।


title: তিতিকাকা হ্রদ

text: হ্রদে এসে পড়া নদীগুলোর উৎস অনেক উপরে হওয়ায় তাদের বরফঠাণ্ডা জল ও উঁচু পর্বতের উপর অবস্থিতির কারণে ঠাণ্ডা হাওয়া - এই দুই'এর প্রভাবে হ্রদের জলের উপরিতলের গড় উষ্ণতা থাকে ১০°-১৪° সেন্টিগ্রেড। কিন্তু অত উচ্চতা সত্ত্বেও শীতকালেও হ্রদের জল গলে যায় না। কারণ এই সময় (জুন-সেপ্টেম্বর) উপরিতলের ঠাণ্ডা জলের সাথে হ্রদের নীচের অংশের জলের ক্রমাগত মিশ্রণ ঘটতে থাকে। হ্রদের নীচের অংশের জলের উষ্ণতা সারাবছরই থাকে মোটামুটি একই - ১০°-১১° সেন্টিগ্রেড। উচ্চতার কারণে এই অঞ্চলে সারা বছরই তাপমাত্রা কমই থাকে। দিনে সর্বোচ্চ তাপমাত্রা থাকে মোটামুটি ১৬°-১৭° সেন্টিগ্রেড ও রাতে সর্বনিম্ন তাপমাত্রা - ১.৫° থেকে ৩.৫° সেন্টিগ্রেডের মধ্যে ঘোরাফেরা করে। সারা বছরে ৬১০ মিলিমিটার মতো বৃষ্টি হয়। এর বেশিরভাগটাই সাধারণত গরমকালেই হয়ে থাকে। শীতকালে আবহাওয়া ঠাণ্ডা ও শুষ্ক।


title: তিতিকাকা হ্রদ

text: তিতিকাকা নামটির উৎপত্তি সম্পর্কে নিশ্চিতভাবে কিছু বলা মুশকিল। তবে হ্রদের এই নামটি সূর্যদ্বীপের সাথে জড়িত কাহিনী থেকেই উদ্ভূত। আইমারা ভাষার দুটি শব্দ "তিতি" (বড় বিড়াল, অর্থাৎ পুমা) এবং "কাকা" (পাথর বা শিলা) থেকে এর উৎপত্তি বলে কাহিনী প্রচলিত আছে। অর্থাৎ, পুরো নামটির অর্থ পুমাকৃতি পাথর। প্রচলিত গল্প অনুসারে প্রথম ইনকা মানকো কাপাক ও তাঁর বোন তথা স্ত্রী মামা ওকলো সূর্যদ্বীপের একটি শিলাস্তূপের উপরেই জন্মগ্রহণ করেন (উপকথা অনুযায়ী ওই শিলাস্তূপের উপরই তাঁদের পিতা ইনতি বা সূর্যদেবতা তাঁদের পৃথিবীতে প্রেরণ করেন)। এই শিলাস্তূপটির আকৃতি অনেকটা একটি পুমার মাথার মতো। তাই থেকেই নাকি প্রথমে দ্বীপটির নাম হয় তিতিকাকা ও পরে গোটা হ্রদটিকেই ওই নামে ডাকা হতে থাকে। আজকের উপগ্রহ থেকে তোলা হ্রদটির দিকে তাকালেও অবশ্য একটি শিকারী পুমার আকৃতির সাথে কিছুটা সাদৃশ্য পাওয়া যায়। সে ক্ষেত্রে দক্ষিণের ছোট হ্রদাংশটি অর্থাৎ, লাগো পেকুইনোকে একটি খরগোশ বলে কল্পনা করাই যায়। হ্রদটির এই বিশেষ আকৃতিও নামটির উৎস বলে কিছু মানুষের অভিমত। আবার কেচুয়া ভাষায় "তিতি" শব্দের অর্থ সিসা বা সিসা-রঙ। আশেপাশের পাথরের ("কাকা") এই ধরণের রঙও নামটির উৎস হওয়াও তাই বিচিত্র নয়।


title: আবর্জনার জাদুঘর

text: আবর্জনার জাদুঘর বর্জ্য ব্যবস্থাপনার আদলে তৈরী একটি যা যুক্ত্ররাষ্ট্রের এ অবস্থিত। এই জাদুঘরটি ১৯৯৩ সালে ১৯ টি স্থানীয় মিউনিসিপাল্টি (সম্মিলিতভাবে সাউথওয়েস্ট কানেক্টিকাট রিসাইক্লিং কমিটি) ৫০ লক্ষ মার্কিন ডলার ব্যায়ে নির্মাণ করে এবং সে বছরই উদ্ভোদন করে । জাদুঘরটি পরিচালনা করে যা বর্জ্যব্যবস্থাপনা সম্পর্কে দরশনার্থিদের জ্ঞান বৃদ্ধিতে এবং রিসাইকেল প্রক্রিয়ার অবলোকন করতা সহায়তা করে । এখানে সবচেয়ে আকর্ষণীয় হচ্ছে আবর্জনা দিয়ে তৈরী ডাইনোসরের ভাস্কর্য , ট্র্যাশ-ও-সাউরাস । ২০০৯ সালে চুক্তির মেয়াদ উত্তীর্ণ হওয়ায় জাদুঘরটির অর্থতহবিল সংগ্রহ স্থগিত হয়ে যায় যদিও তা ২০১১ সাল পর্যন্ত খোলা ছিল । অর্থতহবিল গঠণে ব্যর্থ হওয়াতেই জাদুঘরটি বন্ধ হয়ে যায় । ২০১৪ সালে কানেক্টিকাট সাধারণ পরিষদে কে ১০০,০০০ মার্কিন ডলার প্রদানের জন্যে কে অনুমোদন দেওয়া হয় ।


title: আবর্জনার জাদুঘর

text:
১৯৯৩ সালে এই জাদুঘরটি ৫০ লক্ষ মার্কিন ডলার ব্যায়ে নির্মাণ ও উদ্ভোদন কর হয় । ১৯ টি স্থানীয় মিউনিসিপাল্টি (সম্মিলিতভাবে সাউথওয়েস্ট কানেক্টিকাট রিসাইক্লিং কমিটি) জাদুঘরটির জন্যে অর্থ তহবিল সংগ্রহ করতো । জাদুঘরটি দর্শনার্থীদেরকে আবর্জনা থেকে পুনর্ব্যবহারযোগ্য বস্তু তৈরির প্রক্রিয়ার প্রতিটি ধাপ স্বচক্ষে দেখার এবং সে সম্পর্কে জ্ঞান অর্জনের সুযোগ
করে দিত । জাদুঘরটি পরিচালনা ও রক্ষণাবেক্ষণ করতো ।


title: আবর্জনার জাদুঘর

text:
জাদুঘরটির লক্ষ ছিলো দর্শনার্থীদের সঠিক সিদ্ধান্ত গ্রহণের ক্ষমতা প্রদান করা এবং বর্জ্য ব্যবস্থাপনার সম্পর্কে জ্ঞানবৃদ্ধি করা। জাদুঘরের কেন্দ্রীয় পরিচালক, ভ্যালেরি নাইট-দি-গাঙ্গি বলেন , " আমরা প্রদর্শিত বস্তুগুলো তৈরী করেছি যাতে শিশু-কিশোররা আনন্দের সাথে পরিবেশের বিভিন্ন সমস্যা সমপ্রকে জানতে পারে এবং পরিবেশ সম্পর্কে তাদের মধ্যে দায়িত্ববোধ তৈরী হয় ও তার দীর্ঘস্থায়ী প্রভাব থাকে ।" পরিচালনা কর্তৃপক্ষ জাদুঘরের জন্য বিশেষজ্ঞ নিয়োগ করেছিলেন যারা বিভিন্ন শিক্ষামূলক অনুষ্ঠানের আয়োজন করতেন ।
জাদুঘরটিতে আশেপাশের ২০ টি শহর থেকে আনা প্রায় ৬০,০০০ টন পূনরব্যবহারযোগ্য বস্তু রিসাইকেল করা হতো । শিক্ষামূলক প্রদর্শনীর ক্ষেত্রে কোমল পানীয়র ক্যান পুনর্ব্যবহারের উপকারিতা , এলুমিনিয়ামের প্রধান আকরিক এবং বায়ু ও পানি দূষণ কমানোর বিষয়ে জোর দেয়া হতো । সেখানে কম্পোস্ট সারের তৈরী একটি পায়ে হাটার সুড়ংগও ছিলো । এছাড়া ছিল একটি সাধারণ স্টোর এবং আবর্জনার মধ্যে হেলমেট পরে দাড়িয়ে প্রশ্নোত্তর প্রতিযোগিতা। যদি প্রশ্নের উত্তর ভুল হতো তাহলে অন্যদেরকে প্রতিযোগির খোলা মাথায় আবর্জনা ফেলার সুযোগ দেয়া হতো। আরো ছিলো পুনরায় ব্যবহার উপযোগী বস্তু দিয়ে তৈরি শিল্পকর্ম। এর মধ্যে অসংখ্য পুরানো ও রঙ্গিন দুধের বোতলের চূর্ণকে পাইপ ক্লিনারে সন্নিবদ্ধ করে তৈরী করা মানুষ্রূপী মূর্তিটি অন্যতম । ২০০৪ সালে কানেক্টিকাট রিসোরসেস রিকভারি অথোরিটির অর্থায়িত প্রকল্পের অংশ হিসেবে মাইক ব্লাসাভ্যাজ আবর্জনা থেকে বিদ্যুত উৎপাদনের প্রক্রিয়া তৈরী করেন এবং তা প্রদর্শন করেন ।


title: এশিয়াটিক সোসাইটি ঐতিহ্য জাদুঘর

text:
এশিয়াটিক সোসাইটি ঐতিহ্য জাদুঘর ঢাকা শহরের নিমতলী নামক স্থানে অবস্থিত।
মোগল ও ব্রিটিশ আমলের মধ্যবর্তী সময়ে ঢাকা তথা বাংলার সমাজ, অর্থনীতি, ধর্ম, জীবন ইত্যাদি বিষয়ে ঐতিহাসিক গুরুত্ব এবং শিক্ষা, সংস্কৃতি এবং গবেষণার কেন্দ্র হিসেবে জাদুঘরটি প্রতিষ্ঠা করা হয়।
নিমতলী প্রাসাদের ধ্বংসাবশেষ হিসেবে পরিচিত নিমতলী দেউড়ী ভবনে জাদুঘরটি প্রতিষ্ঠা করা হয়েছে। ভবনটি ১৭৬৫-৬৬ সালে তৈরি করা হয়। দেউড়ী অর্থাৎ প্রবেশপথ এই ভবনের ভেতর দিয়ে তৈরি করা হয়েছে বলে এর নাম দেউড়ী ভবন। ভবনটি সাধারণ তিন তলা ভবনের সমান উঁচু। এই ভবনেই এশিয়াটিক সোসাইটির প্রথম কার্যালয় ছিলো। ১৯৫২ সালের ৩রা জানুয়ারি যাত্রা শুরু করে এশিয়াটিক সোসাইটি। সংগঠনের নানা স্মারকলিপি জাদুঘরে রাখা হয়েছে। নীচতলায় মোট ৩টি গ্যালারিতে স্মারক ছাড়াও নবাবী আমল নিয়ে ইতিহাসভিত্তিক তৈরি বিভিন্ন প্রামাণ্যচিত্র দেখানো হয়। দুই তলায় দৈর্ঘ্য-প্রস্থে সমান একটি গ্যালারি আছে এবং তিন তলায় ৪৫ ফুট দৈর্ঘ্যের একটি বিশাল গ্যালারি আছে। এখানে মসলিন কাপড়, ধাতব মুদ্রা, বিভিন্ন সময়ের তৈজসপত্র রাখা হয়েছে। নবাব নুসরৎ জং এর দরবারের ত্রিমাত্রিক উপস্থানাও আছে এই গ্যালারিতে।
প্রাথমিকভাবে জাদুঘরের জন্য ঐতিহাসিক ৮৩টি স্মারক সংগ্রহ করা হয়েছে। এখানে মোট ৫টি গ্যালারিতে দরবারে ব্যবহৃত হুঁকা, মসলিন কাপড়, মুদ্রা, কাঁটা চামচ, চাকু, প্লেট, বাটি, স্যুপ পাত্র, বাতি, ক্যাশবাক্স, পানদান, কুরআন শরীফ, দোয়াত, ঝাড়বাতি ইত্যাদি রাখা হয়েছে।


title: ঢাকা নগর জাদুঘর

text:
১৯৮৭ সালে ঢাকার ১৩৩, গ্রিন রোডের ‘জাহানারা গার্ডেন’ ছিল বেসরকারি উদ্যোগে প্রতিষ্ঠিত নগর জাদুঘরের প্রথম অস্থায়ী কার্যালয়। তবে পুরান ঢাকার পাঁচ ভাই ঘাট লেনের একটি বাড়িতে প্রথম প্রতিষ্ঠা করা হয়েছিল জাদুঘরটি। ১৯৯৬ সালের ২০ জুলাই নগর ভবনের ষষ্ঠতলার একটি সুপরিসর হলঘরে এটা স্থান লাভ করে। বর্তমানে এটা সরকারি প্রতিষ্ঠান এবং একটি ট্রাস্টি বোর্ডের মাধ্যমে পরিচালিত।
এখানে সংরক্ষিত আছে ঢাকা নগরীর স্মৃতি সংক্রান্ত জানা-অজানা নানা বিষয়। ১০০ বছর আগের ঢাকার এ মানচিত্রটি ছাড়াও এখানে আছে প্রাক্-মোগল আমল থেকে বাংলাদেশ আমল পর্যন্ত ঢাকার সীমানার ধারাবাহিক বৃদ্ধির নকশা। ঢাকার ইতিহাস সম্বলিত ১০১টি দুর্লভ আলোকচিত্র রয়েছে এই নগর জাদুঘরে। এছাড়াও এই জাদুঘরে ঢাকার প্রথম ছাপাখানা ও নবাবি আমলের হুক্কা, উনিশ শতকে ঢাকার নবাবদের ব্যবহূত পানের বাটা, সে আমলের মুদ্রা, পানদানি, তামার বালতি, জগ, ড্রেসিং টেবিল, শাঁখা ও শাঁখা তৈরির করাত, বদনাসহ নানা উপকরণ। দুর্লভ আলোকচিত্রের মধ্যে আছে- পুরান ঢাকার রোজ গার্ডেন, রূপলাল হাউস, হোসেনি দালানের আদি রূপ, বড় কাটরা, ছোট কাটরা, সাতগম্বুজ মসজিদ, উনিশ শতকে নির্মিত বিভিন্ন বাড়ি, সেন্ট জেমস গির্জা (বর্তমান বাহাদুর শাহ পার্কের কাছে), পুরনো হাইকোর্ট ভবন, ১৯০৪ সালে দিলকুশার নবাববাড়ি, ডানা দীঘি প্রভৃতি।


title: বলধা জাদুঘর

text: বলধা জাদুঘর বাংলাদেশের ঢাকার ওয়ারীতে খ্রিস্টান কবরস্থানের সন্নিকটে অবস্থিত যা ১৯২৫ সালে জমিদার নরেন্দ্র নারায়ণ রায় কর্তৃক ‘গৃহ-জাদুঘর’ হিসেবে প্রতিষ্ঠিত হয়। ১৯৪৪ সালে জমিদার মৃত্যুকালে উইল সম্পাদনের মাধ্যমে তার জমিদারি তহবিল থেকে জাদুঘর ও বাগানের সম্পূর্ণ ব্যয় নির্বাহের ব্যবস্থা করে যান।


title: আহসান মঞ্জিল

text: আহসান মঞ্জিল পুরনো ঢাকার ইসলামপুরের কুমারটুলী এলাকায় বুড়িগঙ্গা নদীর তীরে অবস্থিত। এটি পূর্বে ছিল ঢাকার নবাবদের আবাসিক প্রাসাদ ও জমিদারীর সদর কাচারি। বর্তমানে এটি জাদুঘর হিসাবে ব্যবহৃত হচ্ছে। এর প্রতিষ্ঠাতা নওয়াব আবদুল গনি।তিনি তার পুত্র খাজা আহসানুল্লাহ-র নামানুসারে এর নামকরণ করেন।১৮৫৯ খ্রিস্টাব্দে আহসান মঞ্জিলের নির্মাণ কাজ শুরু হয়ে ১৮৭২ খ্রিস্টাব্দে সমাপ্ত হয়। ১৯০৬ খ্রিস্টাব্দে এখানে এক অনুষ্ঠিত বৈঠকে মুসলিম লীগ প্রতিষ্ঠার সিদ্ধান্ত হয়। আহসান মঞ্জিল কয়েকবার সংস্কার করা হয়েছে। সর্বশেষ সংস্কার করা হয়েছে অতি সম্প্রতি। এখন এটি বাংলাদেশ জাতীয় জাদুঘর কর্তৃক পরিচালিত একটি জাদুঘর।


title: ভগবান মহাবীর সরকারি সংগ্রহালয়

text: ভগবান মহাবীর সরকারি সংগ্রহালয় হল ভারতের অন্ধ্রপ্রদেশ রাজ্যের কাডাপা শহরে অবস্থিত একটি পুরাতাত্ত্বিক জাদুঘর। প্রত্নসামগ্রী সংরক্ষণের উদ্দেশ্যে ১৯৮২ সালে সরকার এই জাদুঘরটি প্রতিষ্ঠা করে। এই জাদুঘর স্থাপনের ব্যয়ভার বহন করেছিলেন এক জৈন ব্যবসায়ী। তাই এটি জৈন তীর্থঙ্কর মহাবীরের নামে নামাঙ্কিত হয়। এই জাদুঘরে খ্রিস্টীয় ৫ম থেকে ১৮শ শতাব্দীর মধ্যবর্তী সময়ে নির্মিত গণেশ, বিষ্ণু, হনুমান ও শিব মূর্তি রয়েছে। সকল প্রত্নসামগ্রীই গ্র্যানাইট, ডলোমাইট, লাইমস্টোন ও ব্রোঞ্জে নির্মিত। কাডাপা, হায়দরাবাদ ও কুর্নুল জেলার নানা স্থানে খননকার্য চালিয়ে এগুলি আবিষ্কার করা হয়েছিল।


title: বিবেকানন্দর ইল্লম

text: ১৮৪২ সালে "আইস কিং" নামে পরিচিত ফ্রেডেরিক টিউডর মাদ্রাজ শহরে বঙ্গোপসাগরের তীরে একটি আইসহাউস নির্মাণ করেন। এই আইসহাউসটি ছিল তাঁর বরফ ব্যবসার একটি অঙ্গ। ১৮৮০ সাল নাগাদ ব্যবসায় মন্দা দেখা দিলে মাদ্রাজের বিলিগিরি আইয়েঙ্গার বাড়িটি কিনে নেন। তিনি বাড়িটির নকশা পরিবর্তন করে এটিকে তাঁর বাসভবনে পরিণত করেন। নাম দেন "কাসল কেরনান"। পাশ্চাত্যে ধর্মপ্রচারের পর স্বামী বিবেকানন্দ ১৮৯৭ সালে ভারতে প্রত্যাবর্তনের সময় মাদ্রাজে অবতরণ করলে আইয়েঙ্গার তাঁর শিষ্যত্ব গ্রহণ করেন। এই সময় স্বামীজি তাঁর গৃহেই আতিথ্য গ্রহণ করেন। ১৮৯৭ সালের ৬ ফেব্রুয়ারি থেকে ১৪ ফেব্রুয়ারি পর্যন্ত স্বামীজি এই বাড়িতে অবস্থান করেন এবং এখান থেকেই প্রদান করেন তাঁর কতকগুলি বিখ্যাত বক্তৃতা। ফেরার আগে তিনি শিষ্যদের অনুরোধে এই বাড়িতে একটি স্থায়ী কেন্দ্র নির্মাণে সম্মতি জানান। ১৯০৬ সাল পর্যন্ত এই বাড়িতে মিশনের কাজকর্ম চলে। এরপর বাড়িটি বন্ধক পড়ে এবং এক জমিদার এটি কিনে নেন। ১৯১৭ সালে মাদ্রাজ সরকার তাদের সমাজ কল্যাণ কর্মসূচির অঙ্গ হিসেবে মহিলাদের প্রশিক্ষণাগার ও বিধবাদের আবাস প্রতিষ্ঠার জন্য বাড়িটি অধিগ্রহণ করে নেন।


title: ল্যুভর আবু ধাবি

text: ল্যুভর আবু ধাবি একটি শিল্প ও সভ্যতার জাদুঘর, যা সংযুক্ত আরব আমিরা'র আবু ধাবি শহরে অবস্থিত। জাদুঘরটি ৮ নভেম্বর ২০১৭ সালে প্রতিষ্ঠিত হয়। এটা আবু ধাবি শহরের ও ফরাসি সরকারের মধ্যে একটি ত্রিশ বছর চুক্তির অংশ। যাদুঘরটি সাদায়াত দ্বীপ সাংস্কৃতিক জেলায় অবস্থিত। এটি প্রায় আয়তনের, সঙ্গে গ্যালারী , নিয়ে আরব উপদ্বীপে এটি বৃহত্তম শিল্প যাদুঘর তৈরী করে। নির্মাণের চূড়ান্ত খরচ প্রায় €৬০০ মিলিয়ন হতে পারে বলে আশা করা হয়েছিল। উপরন্তু, মার্কিন $৫২৫ মিলিয়ন ডলার আবু ধাবি দ্বারা দেওয়া হয় লুভর নামের সঙ্গে যুক্ত করার জন্য এবং একটি অতিরিক্ত মার্কিন $৭৪৭ মিলিয়ন ডলার শিল্প ঋণ বিশেষ প্রদর্শনী ও পরিচালনার পরামর্শ বিনিময়ে প্রদান করা হবে।


title: বাগদাদ প্রদেশ

text: বাগদাদ প্রদেশ (Baghdad Governorate) () ইরাকের একটি প্রদেশ। বাগদাদ শহর ও তার আশেপাশের পৌর এলাকাগুলি নিয়ে এটি গঠিত। এদের মধ্যে আছে আল মাহমুদিয়াহ এবং আবু গারিব। প্রদেশটির আয়তন ৭৩৪ বর্গকিলোমিটার। এটি ইরাকের ক্ষুদ্রতম প্রদেশ, কিন্তু জনসংখ্যার দিক থেকে এটি প্রদেশগুলির মধ্যে প্রথম। ২০০৩ সালের প্রাক্কলিত হিসাব অনুযায়ী এই প্রদেশে প্রায় ৬৪ লক্ষ লোক বাস করেন।


title: ইরাক-বেলারুশ সম্পর্ক

text: ইরাক-বেলারুশ সম্পর্ক, ইরাক ও বেলারুশ এর মধ্যকার দ্বিপাক্ষিক সম্পর্ককে নির্দেশ করে। ইরাকের রাজধানী বাগদাদ-এ বেলারুশের কোন দূতাবাস নেই। তবে আরবিল শহরে দেশটির একটি কনস্যুলেট রয়েছে। বেলারুশের রাজধানী মিন্‌স্ক এ ইরাকের একটি দূতাবাস রয়েছে। বেলারুশে নিযুক্ত ইরাকের সর্বশেষ রাষ্ট্রদূত ছিলেন হায়দার হাদী। তিনি ২০১০ সালের জুলাই থেকে ২০১৫ সালে নভেম্বর পর্যন্ত দায়িত্ব পালন করেন। তাঁর মেয়াদ শেষ হওয়ার পর, এখন পর্যন্ত ইরাকি সরকার সেই পদে আর কাউকে নিয়োগ দেয় নি। ফলে বেলারুশে অবস্থিত ইরাকি দূতাবাসে বর্তমানে কোন রাষ্ট্রদূত নেই। উভয় দেশই জোট নিরপেক্ষ আন্দোলন (ন্যাম) এর সদস্য।


title: বাগদাদ

text: বাগদাদ (ইংরেজি: Baghdad (, "", )০ মধ্যপ্রাচ্যের রাষ্ট্র ইরাকের রাজধানী। ২০১১ সালের হিসেবে বাগদাদের জনসংখ্যা প্রায় ৭,২১৬,০৪০ জন।


title: বাইতুল হিকমাহ

text: ৭৫০ খ্রিষ্টাব্দে আব্বাসীয়রা উমাইয়াদের হটিয়ে মুসলিম বিশ্বে শাসন শুরু করে। ৭৬২ তে খলিফা আল মনসুর (শাসনকাল ৭৫৪-৭৭৫ খ্রিষ্টাব্দ) রাজধানী হিসেবে বাগদাদ নগরী গড়ে তোলেন। পূর্বে দামেস্ক রাজধানী ছিল। বাগদাদের স্থান ও এর বহুজাতিক জনগোষ্ঠী বাণিজ্য ও বুদ্ধিবৃত্তিক কর্মকাণ্ডের জন্য সুসংহত কেন্দ্র গড়ে তোলে। আব্বাসীয় রাজবংশের পারসিয়ানদের প্রতি ঝোক ছিল। তারা সাসানীয় সাম্রাজ্যের অনেক প্রথা গ্রহণ করে। এর মধ্যে বিদেশি ভাষার রচনা অনুবাদও অন্তর্ভুক্ত ছিল। পার্থক্য ছিল এই যে এসময় গ্রন্থ আরবিতে অনুবাদ হত। এ উদ্দেশ্যে আল মনসুর সাসানীয় রাজকীয় গ্রন্থাগারের আদলে একটি প্রাসাদ গ্রন্থাগার গড়ে তোলেন এবং কর্মরত বুদ্ধিজীবীদের আর্থিক ও রাজনৈতিক সমর্থন প্রদান করেন। তিনি ভারত ও অন্যান্য স্থান থেকে জ্ঞানের আদানপ্রদানের জন্য পন্ডিতদের দলকে নবীন আব্বাসীয় দরবারে আমন্ত্রণ জানান।


title: প্রাচীন বিশ্বায়ন

text: মাঝের পথটি সিরিয়ার উপকূল হয়ে বাগদাদ পর্যন্ত গিয়েছিল যেখান থেকে ভ্রমণকারীরা পারস্য থেকে ভারতে স্থলভাগের পথ অনুসরণ করতে পারত, অথবা পারস্য উপসাগরের মধ্য দিয়ে ভারত ভ্রমণ করতে পারত। অষ্টম এবং দশম শতকের মাঝে বাগদাদ ছিল বৈশ্বিক শহর, কিন্তু এগার শতকে তার পতন ঘটতে শুরু করে বন্যা, ভূমিকম্প, অগ্নিকান্ড ইত্যাদি প্রাকৃতিক দুর্যোগের কারণে। ১২৫৮ সালে, মঙ্গোলরা বাগদাদ দখল করে। তারা বাগদাদের অধিবাসীদের ওপর উচ্চ কর চাপিয়ে দেয় যার ফলে উৎপাদন কমে আসে বণিকদের শহরটি এড়িয়ে চলার কারন হিসেবে। তৃতীয় এবং সর্ব দক্ষিণের পথটি মামলুক নিয়ন্ত্রিত মিসরের মধ্য দিয়ে যায়। বাগদাদের পতনের পর কায়রো ইসলামিক রাজধানী হয়ে ওঠে।


title: বানদুং

text:
বানদুং হল ইন্দোনেশিয়া এর জাভা দ্বীর এর পশ্চিম জাভা রাজ্য বা প্রদেশ এর রাজধানী ও বৃহত্তম প্রদেশ।শহরটি জাভা দ্বীপ এর পশ্চিম দিকে অবস্থিত।এই শহর থেকে ইন্দোনেশিয়া এর প্রধান ও রাজধানী শহর জাকার্তা ১৫০ কিলোমিটার বা ৯৩ মাইল দূরে পশ্চিম দিকে অবস্থিত।শহরটি জন সংখ্যার হিসাবে দেশের তৃতীয় বৃহত্তম।এটি দেশের দ্বিতীয় বৃহত্তম মহানগর।এই মহা নগরের জন সংখ্যা ৮.২ মিলিওন বা ৮২ লক্ষের কাছা কাছি।শহরটি এক সময় ডিচ ইস্ট ইন্ডিয়ার অধিনে ছিল।সেই সময় এই শহর থেকে দেশের অন্য অংশ ও রাজধানী জাকার্তার মধ্যে যোগাযোগ রক্ষা করত এই শহর।এই মহানগরীয় শহরটি মোট দুটি পৌর সংস্থা ও ৩৮ টি শহর নিয়ে গঠিত হয়েছে।এই মহানগরটির মোট আয়তন হল ১৮৭৬ বর্গ কিলোমিটার।
বানদুং শহরটি পশ্চিম জাভা রাজ্যের পশ্চিম দিকে অবস্থিত।এটি জাকার্তা শহর থেকে ১৫০ কিলোমিটার দক্ষিণ পূর্বে অবস্থিত।এই শহরটি সমুদ্র সমতল থেকে মোট ৭৬৮ মিটার বা ২৫৬০ ফুট উচ্চতায় অবস্থিত।এই শহর ৬.৫৫ ডিগ্রী উত্তর ও ১০৭.৬ ডিগ্রী পূর্বে অবস্থিত।এই শহরটি জাভা দ্বীপ এর উত্তর তীর ও দক্ষিণ তীর থেকে প্রায় সমান দূরত্বে অবস্থিত।
শহরটি ১৪ শো খ্রিষ্টাব্দ থেকে এই শহর ধীরে ধীরে গড়ে উঠেছে।শহরটি দেশ স্বাধীনতার আগে ডাচ ইস্ট ইন্ডিয়া এর অধিনে ছিল।দেশ স্বাধিন এর পর শহরটির দূরত্ব উন্নয়ন শুরু হয়।শহরের জন সংখ্যাও বাড় তে থাকে।


title: বাল্‌খ

text: বাল্‌খ (ওয়াজিরাবাদ নামেও পরিচিত) উত্তর আফগানিস্তানের বাল্‌খ প্রদেশে, বাল্‌খ নদীর তীরে ও মাজরে শরীফ শহরের কাছে অবস্থিত একটি শহর। যদিও বাল্‌খ বর্তমানে একটি ছোট শহর, প্রাচীনকালে এটি নিনেভেহ ও ব্যাবিলনের মত জনসংখ্যায় ও সম্পদে সমৃদ্ধ একটি বড় শহর ছিল। ধারণা করা হয় এই শহরেই পারস্যের ধর্মগুরু জুরথুষ্ট্র মৃত্যুবরণ করেন। খ্রিস্টপূর্ব ৬ষ্ঠ থেকে ৪র্থ শতক পর্যন্ত শহরটি পারস্য সাম্রাজ্যের বাকত্রিয়া প্রদেশের রাজধানী ছিল এবং তখন এর নাম ছিল বাক্‌ত্রা। অনেকগুলি গুরুত্বপূর্ণ বাণিজ্যপথ শহরটির মধ্য দিয়ে পূর্বে ভারত ও চীন পর্যন্ত বিস্তৃত ছিল। ৩২৮ খ্রিস্টপূর্বাব্দে মহামতি আলেকজান্ডারের সেনারা বাক্‌ত্রা দখল করে এবং ২৫৬ খ্রিস্টপূর্বাব্দে এটি গ্রিক রাজ্য বাক্‌ত্রিয়ার রাজধানীতে পরিণত হয়। ১২২১ সালে মঙ্গোল সেনাপতি চেঙ্গিজ খান ও তার সেনারা এবং পরবর্তীতে ১৪শ শতকে তুর্কী সেনাপতি তৈমুর লঙের সেনারা শহরটিকে ধ্বংস করে দেয়। ১৮শ শতকের পর শহরটি বিভিন্ন শাসকের হাতবদল হওয়ার পর শেষ পর্যন্ত ১৯৫০ সালে আফগান নিয়ন্ত্রণে আসে। শহরের অভ্যন্তরে ও আশেপাশে প্রাচীন অনেক সভ্যতার অবশেষ খুঁজে পাওয়া গেছে।


title: বামিয়ান শহর

text: বামিয়ান শহর হল আফগানিস্তানের বামিয়ান প্রদেশের প্রধান শহর ও রাজধানী। আফগানিস্তানের ৩৪টি প্রদেশের এটি অন্যতম। দেশের রাজধানী কাবুল থেকে ২৩০ কিলোমিটার বা প্রায় ১৪৪ মাইল উত্তরপশ্চিমে বামিয়ান উপত্যকায় এই শহরটি অবস্থিত। ১৯৬৪ সালে যখন পূর্ববর্তী কাবুল ও পারোয়ান প্রদেশের অংশবিশেষ নিয়ে এই প্রদেশটি তৈরি করা হয় , তখন এই শহরকেই তার প্রশাসনিক কেন্দ্র হিসেবে বেছে নেওয়া হয়। বর্তমান জনসংখ্যার হিসেবে শহরটি যথেষ্ট ছোট হলেও, এর ইতিহাস সুপ্রাচীন। তাছাড়া শহরটির অর্থনৈতিক ও সাংস্কৃতিক গুরুত্বও উপেক্ষণীয় নয়।


title: আব্বাসীয় খিলাফত

text: আব্বাসীয়দের প্রথম পরিবর্তন ছিল সাম্রাজ্যের রাজধানী দামেস্ক থেকে বাগদাদে সরিয়ে আনা। এর উদ্দেশ্য ছিল যাতে পারসিয়ান মাওয়ালিদের অধিক কাছে টানা যায়। ৭৬২ খ্রিষ্টাব্দে টাইগ্রিস নদীর তীরে বাগদাদ প্রতিষ্ঠিত হয়। কেন্দ্রীয় দায়িত্বপালনের জন্য উজির নামক নতুন পদ সৃষ্টি করা হয় এবং স্থানীয় আমিরদের উপর বড় দায়িত্ব অর্পণ করা হয়। উজিররা ব্যাপক প্রভাব বিস্তার করাতে আব্বাসীয় খলিফারা অধিক মাত্রায় আনুষ্ঠানিক দায়িত্ব পালনের মধ্যে সীমাবদ্ধ হয়ে পড়ে। প্রাচীন আরব অভিজাততন্ত্র পারস্যের আমলাতন্ত্রের কারণে প্রতিস্থাপিত হয়ে পড়ে।


title: ঢাকা জেলা

text: বাংলাদেশের রাজধানী ঢাকা মোঘল-পূর্ব যুগে কিছু গুরুত্বধারণ করলেও শহরটি ইতিহাসে প্রসিদ্ধি লাভ করে মোঘল যুগে। ১৬১০ খ্রীষ্টাব্দে ইসলাম খান চিশতি সুবাহ বাংলার রাজধানী রাজমহল থেকে ঢাকায় স্থানান্তর করেন এবং সম্রাটের নামানুসারে এর নামকরণ করেন জাহাঙ্গীরনগর। প্রশাসনিকভাবে জাহাঙ্গীরনগর নামকরণ হলেও সাধারণ মানুষের মুখে ঢাকা নামটিই থেকে যায়। নদীপথের পাশে অবস্থানের কারণে ঢাকা প্রাক-মোঘল যুগেই স্থানীয় বাণিজ্যের কেন্দ্র ছিল। এখানে উচ্চমান সম্পন্ন সূতিবস্ত্র উৎপাদিত হত যা মসলিন নামে পরিচিত। ইতিহাসের ধারাবাহিকতায় ১৯৫২, ১৯৬৬, ১৯৭০ সংগ্রামের ফসল হিসেবে ১৯৭১ সালের ১৬ ডিসেম্বর বাংলাদেশ স্বাধীন রাষ্ট্র হিসেবে আত্মপ্রকাশ করে এবং পরিচিতি লাভ করে। একটি স্বাধীন সার্বভৌম রাষ্ট্রের রাজধানী হিসেবে ঢাকা রাজনৈতিক,প্রশাসনিক কার্যকলাপ এবং অর্থনৈতিক, সামাজিক, শিক্ষা ও সাংস্কৃতিক কার্যক্রমের সর্বাধিক গুরুত্বপূর্ণ কেন্দ্ররূপে মর্যাদা লাভ করে।


title: আফগানিস্তানের ভূগোল

text: আফগানিস্তান এশিয়া মহাদেশের কেন্দ্রে, ইরানীয় মালভূমির ওপর অবস্থিত একটি দেশ। দেশটির আয়তন ৬৪৭,৫০০ বর্গকিলোমিটার। দেশটি স্থলবেষ্টিত ও পর্বতময়। হিন্দু কুশ পর্বতমালার অধিকাংশই এই দেশে অবস্থিত। দেশটিতে চারটি প্রধান নদী আছে: আমু দরিয়া, হারি রুদ, কাবুল নদী এবং হেলমন্দ নদী।


title: আফগানিস্তান

text: আফগানিস্তান, যার সরকারি নাম আফগানিস্তান ইসলামী প্রজাতন্ত্র (: "দে আফ্‌গ়ানিস্তান্ ইস্‌লামি জোম্‌হোরিয়াৎ"; "জোম্‌হুরীয়ে এস্‌লমীয়ে অ্যাফ্‌গ়নেস্তন্" আ-ধ্ব-ব: [dʒomhuːɾije eslɒːmije æfɣɒːnestɒːn]) দক্ষিণ এশিয়ার একটি রাষ্ট্র। রাষ্ট্রটি ইরান, পাকিস্তান, চীন, তাজিকিস্তান, উজবেকিস্তান, ও তুর্কমেনিস্তানের মধ্যস্থলে একটি ভূ-বেষ্টিত মালভূমির উপর অবস্থিত। আফগানিস্তানকে অনেক সময় দক্ষিণ এশিয়া এবং মধ্যপ্রাচ্যের অংশ হিসেবেও গণ্য করা হয়। আফগানিস্তানের পূর্বে ও দক্ষিণে পাকিস্তান , পশ্চিমে ইরান, উত্তরে তুর্কমেনিস্তান, উজবেকিস্তান ও তাজিকিস্তান এবং উত্তর-পূর্বে গণচীন। আফগানিস্তান শব্দটির অর্থ "আফগান (তথা পশতুন) জাতির দেশ"। আফগানিস্তান একটি রুক্ষ এলাকা - দেশটির অধিকাংশ এলাকা পর্বত ও মরুভূমি আবৃত। পর্বত উপত্যকাগুলি আর উত্তরের সমভূমিতেই কেবল গাছপালার দেখা মেলে। এখানকার গ্রীষ্মকালীন আবহাওয়া গরম ও শুষ্ক এবং শীতকালে এখানে প্রচণ্ড শীত পড়ে। কাবুল দেশটির বৃহত্তম শহর ও রাজধানী।


title: আফগানিস্তান

text: আফগানিস্তানের অধিকাংশ অঞ্চল সুউচ্চ পর্বতময় এলাকা। দেশটির প্রায় অর্ধেক এলাকার উচ্চতা সমুদ্র সমতল থেকে ২,০০০ মিটার বা তার চেয়ে উঁচুতে অবস্থিত। ছোট ছোট হিমবাহ ও বছরব্যাপী তুষারক্ষেত্র প্রায়ই পরিলক্ষিত হয়। উত্তর-পূর্ব সীমান্তে অবস্থিত ৭,৪৮৫ মিটার উচ্চতা বিশিষ্ট নওশাক আফগানিস্তানের সর্বোচ্চ পর্বতশৃঙ্গ। এটি পাকিস্তানের তিরিচ মির পর্বতশৃঙ্গের একটি নিচু পার্শ্বশাখা। পর্বতটি আফগানিস্তানের উত্তর-পূর্বে হিন্দুকুশ পর্বতমালার অংশ, যেটি আবার পামির মালভূমির দক্ষিণে অবস্থিত। হিন্দুকুশ থেকে অন্যান্য নীচু পর্বতসারি ধীরে ধীরে ছড়িয়ে পড়েছে। এদের মধ্যে প্রধান শাখাটি দক্ষিণ-পশ্চিমে প্রসারিত হয়ে পশ্চিমের ইরান সীমান্ত অবধি চলে গেছে। এই নিচু পর্বতমালাগুলির মধ্যে রয়েছে পারোপামিসুস পর্বতমালা, যা উত্তর আফগানিস্তান অতিক্রম করেছে, এবং সফেদ কোহ পর্বতমালা, যা পাকিস্তানের সাথে পূর্ব সীমান্ত তৈরি করেছে। সফেকদ কোহ-তেই রয়েছে বিখ্যাত খাইবার গিরিপথ, যা আফগানিস্তান ও পাকিস্তানকে সংযুক্তকারী একটি গুরুত্বপূর্ণ সড়কপথ। অপেক্ষাকৃত নিম্নভূমিগুলি দেশের দক্ষিণ ও পশ্চিমে অবস্থিত। এদের মধ্যে রয়েছে উত্তর-পশ্চিম প্রান্তের হেরাত-ফেরা নিম্নভূমি, দক্ষিণ-পশ্চিমের সিস্তান ও হেলমন্দ নদী অববাহিকা, এবং দক্ষিণের রিগেস্তান মরুভূমি। সিস্তান অববাহিকাটি বিশ্বের সবচেয়ে শুষ্ক এলাকার একটি।


title: প্রাগৈতিহাসিক এশিয়া

text: কেন্দ্রীয় এশিয়া হচ্ছে এশিয়া মহাদেশের প্রধান অঞ্চল এবং পশ্চিমে কাস্পিয়ান সাগর থেকে পূর্ব চীন এবং দক্ষিণের আফগানিস্তান থেকে উত্তরের রাশিয়া পর্যন্ত বিস্তৃত। এটিকে কখনও কখনও মধ্য এশিয়া হিসাবেও উল্লেখ করা হয় ( ছয়টি দেশ সাধারণত এ অঞ্চলের মধ্যে অন্তর্ভুক্ত যাদের নামের শেষে "-স্তান" যুক্ত যার অর্থ "জমি") এবং এটি ইউরেশীয় মহাদেশ র্পযন্ত বিস্তৃত। দেশগুলো হলো কাজাখস্তান, কিরগিজস্তান, তাজিকিস্তান, তুর্কমেনিস্তান, উজবেকিস্তান এবং আফগানিস্তান।


title: আফগানিস্তান আমিরাত

text: আফগানিস্তান আমিরাত বা আফগান আমিরাত ( "") ছিল বর্তমানে আফগানিস্তানে অবস্থিত একটি আমিরাত। দুররানি সাম্রাজ্য থেকে এই আমিরাত জন্মলাভ করে। মধ্য এশিয়ায় আধিপত্যের জন্য রুশ সাম্রাজ্য ও যুক্তরাজ্যের মধ্যে সংঘটিত গ্রেট গেম রাষ্ট্রের ইতিহাসে প্রভাব বিস্তার করেছে। এই যুগে দক্ষিণ এশিয়ায় ইউরোপীয় ঔপনিবেশিক স্বার্থ বৃদ্ধি পেয়েছে। আমিরাতের সাথে শিখ সাম্রাজ্যের যুদ্ধ হয়। পরে ব্রিটেনের সাথে প্রথম ইঙ্গ-আফগান যুদ্ধ সংঘটিত হয়েছে। এতে ব্রিটিশরা জয়ী হলেও যুদ্ধে তাদের প্রাথমিক উদ্দেশ্য পূরণ হয়নি। দ্বিতীয় ইঙ্গ-আফগান যুদ্ধের সময় ব্রিটিশরা আফগানদের পরাজিত করে এবং আফগানিস্তানের বৈদেশিক বিষয়াদির নিয়ন্ত্রণ নিতে সক্ষম হয়। তৃতীয় ইঙ্গ-আফগান যুদ্ধের পর স্বাক্ষরিত ইঙ্গ-আফগান চুক্তির পর আমির আমানউল্লাহ খান খান এসকল বিষয় আফগানিস্তানের হাতে তুলে নিতে সক্ষম হন।


title: আজারবাইজান

text: আজারবাইজান (আজারবাইজানি ভাষায়: Azərbaycan "আজ়্যার্বায়জান্"), সরকারী নাম আজারবাইজান প্রজাতন্ত্র (আজারবাইজানি ভাষায়: Azərbaycan Respublikası) এশিয়া মহাদেশের একটি প্রজাতন্ত্রী রাষ্ট্র। এটি কৃষ্ণ সাগর ও কাস্পিয়ান সাগরের মধ্যবর্তী স্থলযোটক দক্ষিণ ককেশাস অঞ্চলের সবচেয়ে পূর্বে অবস্থিত রাষ্ট্র। আয়তন ও জনসংখ্যার দিকে থেকে এটি ককেশীয় রাষ্ট্রগুলির মধ্যে বৃহত্তম। দেশটির উত্তরে রাশিয়া, পূর্বে কাস্পিয়ান সাগর, দক্ষিণে ইরান, পশ্চিমে আর্মেনিয়া, উত্তর-পশ্চিমে জর্জিয়া। এছাড়াও ছিটমহল নাখশিভানের মাধ্যমে তুরস্কের সাথে আজারবাইজানের একচিলতে সীমান্ত আছে। আর্মেনিয়ার পর্বতের একটি সরু সারি নাখশিভান ও আজারবাইজানকে পৃথক করেছে। আজারবাইজানের দক্ষিণ-পশ্চিম অংশে আর্মেনীয়-অধ্যুষিত এলাকা নাগোর্নো-কারাবাখের আনুগত্য বিতর্কিত। কাস্পিয়ান সাগরে অবস্থিত অনেকগুলি দ্বীপও আজারবাইজানের অন্তর্ভুক্ত। আজারবাইজানের রাষ্ট্রভাষা আজারবাইজানি। এখানে মূলত শিয়া মুসলিম ধর্মাবলম্বী আজেরি জাতির লোকদের বাস। কাস্পিয়ান সাগরতীরে অবস্থিত বন্দর শহর বাকু আজারবাইজানের রাজধানী ও বৃহত্তম শহর।


title: আফগানিস্তানের ভূগোল

text: আফগানিস্তানের অধিকাংশ অঞ্চল সুউচ্চ পর্বতময় এলাকা। দেশটির প্রায় অর্ধেক এলাকার উচ্চতা সমুদ্র সমতল থেকে ২,০০০ মিটার বা তার চেয়ে উঁচুতে অবস্থিত। ছোট ছোট হিমবাহ ও বছরব্যাপী তুষারক্ষেত্র প্রায়ই পরিলক্ষিত হয়। উত্তর-পূর্ব সীমান্তে অবস্থিত ৭,৪৮৫ মিটার উচ্চতা বিশিষ্ট নওশাক আফগানিস্তানের সর্বোচ্চ পর্বতশৃঙ্গ। এটি পাকিস্তানের তিরিচ মির পর্বতশৃঙ্গের একটি নিচু পার্শ্বশাখা। পর্বতটি আফগানিস্তানের উত্তর-পূর্বে হিন্দুকুশ পর্বতমালার অংশ, যেটি আবার পামির মালভূমির দক্ষিণে অবস্থিত। হিন্দুকুশ থেকে অন্যান্য নীচু পর্বতসারি ধীরে ধীরে ছড়িয়ে পড়েছে। এদের মধ্যে প্রধান শাখাটি দক্ষিণ-পশ্চিমে প্রসারিত হয়ে পশ্চিমের ইরান সীমান্ত অবধি চলে গেছে। এই নিচু পর্বতমালাগুলির মধ্যে রয়েছে পারোপামিসুস পর্বতমালা, যা উত্তর আফগানিস্তান অতিক্রম করেছে, এবং সফেদ কোহ পর্বতমালা, যা পাকিস্তানের সাথে পূর্ব সীমান্ত তৈরি করেছে। সফেকদ কোহ-তেই রয়েছে বিখ্যাত খাইবার পাস, যা আফগানিস্তান ও পাকিস্তানকে সংযুক্তকারী একটি গুরুত্বপূর্ণ সড়কপথ। অপেক্ষাকৃত নিম্নভূমিগুলি দেশের দক্ষিণ ও পশ্চিমে অবস্থিত। এদের মধ্যে রয়েছে উত্তর-পশ্চিম প্রান্তের হেরাত-ফেরা নিম্নভূমি, দক্ষিণ-পশ্চিমের সিস্তান ও হেলমন্দ নদী অববাহিকা, এবং দক্ষিণের রিগেস্তান মরুভূমি।


title: বামিয়ানের বুদ্ধমূর্তি

text:
আফগানিস্তানের রাজধানী কাবুল থেকে ২৩০ কিলোমিটার বা ১৪০ মাইল উত্তরপূর্বে অবস্থিত জনবিরল বামিয়ান বর্তমানে ঐ একই নামে পরিচিত আফগানিস্তানের ৩৪টি প্রদেশের একটি মাত্র। এটি দেশের কেন্দ্রভাগে অবস্থিত। হিন্দুকুশ পর্বতশ্রেণির একেবারে কাছে অবস্থিত বলে পার্বত্য ভূমিরূপ এই অঞ্চলের অন্যতম বৈশিষ্ট্য। পর্বতে ঘেরা সমুদ্রপৃষ্ঠ থেকে প্রায় ৮০০০ ফিট উচ্চতায় অবস্থিত এই সবুজ প্রায় সমতল উপত্যকাটি আদতে বহু আগে তিনটি স্তরে পুরু পলি পড়ে তৈরি হয়েছিল। কিন্তু এর আপাত সমতল ভূমিরূপ মাঝেমাঝেই হঠাৎ উঠে আসা খাড়া পর্বতের দেওয়াল দ্বারা বিচ্ছিন্ন। ভূতাত্ত্বিকদের মতে সুদীর্ঘকাল যাবৎ নদীর ক্ষয়কার্য, পলিসঞ্চয় ও হিমবাহজনিত ক্ষয় ও সঞ্চয়ের ফলে এইরূপ ভূমিরূপ সৃষ্টি হয়েছে।
মূল বামিয়ান উপত্যকাটি এই সমপ্রায় উচ্চভূমির উত্তরদিকে মুখ করে অবস্থিত। পশ্চিম থেকে পূর্বে এর বিস্তৃতি প্রায় ৩০ মাইল বা ৪৮ কিলোমিটার। উত্তর ও দক্ষিণে এই উপত্যকা হিন্দুকুশ ও কো-ই-বাবা পর্বতশ্রেণির প্রায় ১৫ হাজার ফিট উঁচু পর্বত দ্বারা ঘেরা। কিন্তু পাশাপাশি আরও দুটি উপত্যকা ফোলাদি উপত্যকা ও কাকরাক উপত্যকার সাথে এই উপত্যকা সরাসরি যুক্ত। সুন্দর এই উপত্যকাটির মধ্য দিয়ে বয়ে চলেছে একই নামের একটি নদী। এই নদীর উত্তর পাড়েই দেখতে পাওয়া যায় বামিয়ান উপত্যকার সবচেয়ে লক্ষ্যণীয় বৈশিষ্ট্য, প্রায় ১.৫ কিলোমিটার লম্বা একটি পর্বতের প্রায় খাড়া প্রাকৃতিক দেওয়াল। অসংখ্য বৌদ্ধ বিহার, মঠ ও বৌদ্ধ শিল্পকর্মের প্রত্নতাত্ত্বিক অস্তিত্বর কারণে এই পর্বতগাত্রটি বর্তমানে ইউনেস্কোর বিশ্ব ঐতিহ্যবাহী স্থানের তালিকায় স্থান করে নিয়েছে।


title: কাজাখস্তান

text: কাজাখস্তান ( "ক্বাজ়াক্ব্‌স্তান্" আ-ধ্ব-ব: [qɑzɑqˈstɑn]) এশিয়ার একটি প্রজাতান্ত্রিক রাষ্ট্র। এটি বিশ্বের ৯ম বৃহত্তম রাষ্ট্র এবং বৃহত্তম স্থলবেষ্টিত রাষ্ট্র। এর উত্তরে রাশিয়া, পূর্বে গণচীন, দক্ষিণে কিরগিজস্তান, উজবেকিস্তান, ও তুর্কমেনিস্তান এবং পশ্চিমে কাস্পিয়ান সাগর ও রাশিয়া। কাজাখস্তান প্রায় সম্পূর্ণভাবে এশিয়া মহাদেশে অবস্থিত। তবে দেশটির কিয়দংশ উরাল নদীর পশ্চিমে ইউরোপ মহাদেশে পড়েছে। দেশের উত্তর অংশে অবস্থিত আস্তানা শহর দেশটির রাজধানী।


title: আফগানিস্তানে বৌদ্ধধর্ম

text:
আফগানিস্তান সীমান্তের অভ্যন্তরীণ ভূখণ্ডে কয়েক শতাব্দী ধরে অনেক সাংস্কৃতিক ও ধর্মীয় পরিবর্তন ঘটেছে। এই ভূখণ্ডটি ভৌগোলিক দিক থেকে মধ্যপ্রাচ্য, দক্ষিণ এশীয় ও মধ্য এশীয় সংস্কৃতির কেন্দ্র স্থলে রেশম পথের (পূর্ব এশিয়া ও ভূমধ্যসাগরীয় সভ্যতাগুলির মধ্যে সংযোগরক্ষাকারী, সেই সঙ্গে এই দুই অঞ্চলের মধ্যবর্তী অঞ্চলগুলির মধ্যেও সংযোগরক্ষাকারী) নিকটে অবস্থিত। এই অঞ্চলের স্থানীয় ইতিহাস ও সাংস্কৃতিক বিকাশের অনেকগুলি স্তর লক্ষিত হয়। এই অঞ্চলে মহামতি আলেকজান্ডারের বিজয়াভিযান বিশেষ প্রভাব বিস্তার করেছিল। এই বিজয় অভিযানের ফলে এই অঞ্চলটি কিছু সময়ের জন্য হেলেনীয় বিশ্বের অন্তর্ভুক্ত হয়েছিল এবং তার ফলে এই অঞ্চলের বৌদ্ধ ধর্মীয় শিল্পকলায় হেলেনীয় শিল্পকলা গভীর প্রভাব বিস্তার করেছিল। খ্রিস্টপূর্ব ৩০৫ অব্দে সেলুকিড সাম্রাজ্য ভারতীয় মৌর্য সাম্রাজ্যের সঙ্গে মিত্রতায় আবদ্ধ হয়। মৌর্যরা ভারত থেকে বৌদ্ধধর্ম নিয়ে আসেন এবং হিন্দুকুশের দক্ষিণ অঞ্চল খ্রিস্টপূর্ব ১৮৫ অব্দে সাম্রাজ্যের পতন পর্যন্ত নিয়ন্ত্রণ করেন।
এই সময় এই অঞ্চলের অধিকাংশই ব্যাক্ট্রিয়া ও সোগডিয়ানা রাজ্যের অন্তর্ভুক্ত ছিল। সিথিয়ান জাতি সহ পুশতুনদের অনেক পূর্বপুরুষ ইসলামের আবির্ভাবের পূর্বাবধি বৌদ্ধধর্মের অনুগামী ছিলেন।


title: নিদান

text: নিদানের জীবন সম্পর্কে খুব অল্পই বিস্তারিত জানা গেছে, আর তাঁর জন্ম-মৃত্যু সাল ও স্থান অজানা। তাকে কখনো কখনো "মিদান" বা "ইদান" বলে উল্লেখ করা হয়। যেমন হস্তলিখিত সূত্র মতে,পেনিয়ারথ এম ৪৫ (বলছে তিনি ১৪শ শতাব্দীতে মৃত্যু বরণ করেছেন)ওয়েলসের জাতীয় গ্রন্থাগারের তথ্যে, তিনি ছিলেন গ্রফিউ এব পাসগান এব ইউরিন রহেকডের ছেলে। তিনি ইউরিন রহেকডের বংশধর, যেমন ললানরিসটের সেন্ট গ্রাস্ট ছিলেন। তখন এই এলাকাটি ছিল উত্তর ওয়েলসের মূল ভূখন্ডের একটি শহর, বর্তমানে যা কোনয়ি কাউনটি ব্রগ।. ইউরিন ছিলেন গত ৫ম শতাব্দীর "বিখ্যাত যোদ্ধা", যার কর্ম স্মরণ করা হয় কবি টেলিউইসিনের মাধ্যমে।


title: নিদান

text: নিদান (অনেকে চিনেন মিদান বা ইদান) সুত্রানুযায়ী তিনি ছিলেন, ৬ষ্ঠ ও ৭ম শতাব্দীর ওয়েলশের একজন যাজক এবং খ্রিস্টীয় ধর্মগুরু। আজও তাকে সাধক হিসেবে স্বরণ করে উৎসব পালন করা হয়। তিনি সাধক পেনমন কে প্রধান করে একটি পাপ স্বীকারোক্তি আশ্রম তৈরী করেন এবং এটি আজও ললানিদান এর গির্জা হিসেবে পরিচিত। জায়গা দুটি ওয়েলশ দ্বীপের এনগ্লোসিতে অবস্থিত। তিনি এনগ্লোসির দুটি গীর্জার সাধক: একটি সেন্ট নিদানের গির্জা ললানিদান। এটি ঊনবিংশ শতকে নির্মিত, এবং অপরটি তার মধ্যযুগীয় পূর্বপুরুষ, সেন্ট নিদানের প্রাচীন চার্চ, ললানিদান। মিডমার প্রাচীন গির্জা যেটি স্কটল্যান্ডের এবারদিনসারে অবস্থিত, এটি তাঁর নামে উৎসর্গ করা হয়। নিদান সম্পর্কে বলা হয় তিনি খ্রিস্টধর্ম প্রতিষ্ঠা করতে তার এলাকা কিনটিগারে গুরুত্বপূর্ণ ভুমিকা পালন করেছেন । সেন্ট নিদানের ১৪শ বা ১৬শ শতাব্দীর একটি রেলিকোয়্যারি (স্মৃতিচিহ্নের আধার) ললানিদানে রয়েছে, যেটি তাঁর বাড়ির ধ্বংসাবশেষ হিসেবে বিবেচিত হয়।


title: নিদান

text: নিদান সম্পর্কে বলা হয়েছে, তিনি তাদের একজন যে ৬৬৫ জন সন্ন্যাসী সেন্ট কেনটিগ্রার (সেন্ট মুঙ্গ হিসেবে পরিচিত এবং তার কথিত চাচাত ভাইয়ের) সঙ্গে উত্তর ওয়েলসের ললানেলী থেকে স্কটল্যান্ড পর্যন্ত ভ্রমণ করেছেন। ৭ম শতাব্দীতে একত্রে কেনটিগারনে ও ফিনান বা ফফাইন সাধুরাদের প্রচেষ্টায়, বলা যায় মিডমার ও বর্তমানের এবারদিনসরে খ্রিস্টধর্ম প্রতিষ্ঠিত হয়েছে। মিডমারের একটি গির্জা নিদনকে উৎসর্গ করা হয়। যাইহোক, নিদান এবং কেন্টিগ্রানের মধ্যে একটি যোগসূত্র আছে। এক লেখক বলেন, "কোন বাস্তব ভিত্তি ছাড়াই কেন্টিগ্রানের সঙ্গে এই দুইজন (নিদান ও ফফাইনাল) ব্যক্তির মধ্যে সম্পর্ক ছিল।"


title: ইতিহাস (হিন্দু ধর্মগ্রন্থ)

text: হস্তীর পুত্র অজমীঢ় পুরু/পৌরব বংশ অব্যহত রাখেন। পাঞ্চালরা এ বংশের সংবরণ রাজাকে সিন্ধু নদের তীরে এক যুদ্ধে পরাজিত করে তাকে বনবাসে পাঠান। পারগিটার এই পাঞ্চাল নরেশকে সুদা বংশীয় বলে উল্লীখ করেন, কিন্তু তাঁর সাথে এ বংশের কি সম্পর্ক বা তাঁর বংশ পরিচয়ের কোন উল্লেখ করেননি। পরে সংবরণ পাঞ্চালদের কাছ থেকে তাঁর রাজ্য উদ্ধার করেন। ও সূর্য কন্যা তপতীকে বিয়ে করেন। নাট্যকার কুলশেখর(খ্রিঃ ৯০০) এ কাহিনীকে তাঁর "তপতি-সংবরণ" নাটকে অমর করে রেখেছেন। তপতী ও সংবরণের পুত্র কুরু। কুরুর বংশধরগণ কৌরব নামে পরিচিত। তারপর কুরুর দ্বিতীয় পুত্র জহ্নু ক্ষমতায় বসেন।


title: মুছাপুর ইউনিয়ন, সন্দ্বীপ

text:
সন্দ্বীপের স্বাধীন রাজা দিলাল (দেলওয়ার খাঁ) এর দুই মেয়ে ছিল। মুছা বিবি ও মরিয়ম বিবি। তাঁহার একাধিক পুত্র ছিল। তবে শুধু শরীফ খাঁ ছাড়া অন্য কারো নাম জানা যায়নি। সম্ভবত শরীফ খাঁ পিতার সঙ্গে জিনজিরায় কারারুদ্ধ অবস্থায় মারা যান। নবাব শায়েস্তা খাঁ দিলাল রাজার বয়ঃপ্রাপ্ত ছেলেদের ভরণ পোষণের জন্য ঢাকার অদূরে ধলেশ্বরী নদীর তীরে অবস্থিত পাথরঘাটা মিঠাপুকুর নামক স্থানে ১০/১২ খানা গ্রাম জায়গীর স্বরূপ প্রদান করেন। প্রায় ২০০ বছর পূর্বে গ্রামগুলো নদী ভাঙনে হারিয়ে যায়। তখন হতে শরীফ খাঁর বংশধরেরা সাভারের গাণ্ডা গ্রামে বসবাস করে আসছে। উল্লেখ্য, রাজা দিলালকে সন্দ্বীপ হতে বন্দী করে ঢাকায় আনার সময় তার কন্যাদ্বয়ের বংশধরেরা সন্দ্বীপেই থেকে যান।
রাজা দিলালের প্রথম কন্যা মুছা বিবিকে বিয়ে করেন চাঁদ খাঁ ও মরিয়ম বিবি কে বিয়ে করেন মুলিশ খাঁ। মুছা বিবির নামানুসারে মুছাপুর গ্রাম ও মুছাবিবির দীঘি নামকরণ করা হয় বলে জনশ্রুতি আছে।